
    1. Introducere

    1.1. Date epidemiologice

    Tromboembolismul venos (TEV), manifestat ca tromboză venoasă profundă (TVP) sau embolie pulmonară (EP), reprezintă cea mai frecventă cauză prevenibilă de deces la pacienţii spitalizaţi. Astfel, fără profilaxie, incidenţa TVP survenite în spital, confirmate prin metode obiective, este de aproximativ 10-40% la pacienţii cu afecţiuni medicale sau supuşi unor intervenţii de chirurgie generală şi de 40-60% după intervenţiile chirurgicale ortopedice majore (Tabelul 1). Un sfert până la o treime dintre trombii venoşi afectează venele profunde proximale, iar trombii cu această localizare produc mai frecvent simptome şi EP.

*T*

┌─────────────────────────────────────────────────────────────────────────────┐

│         Grupa de pacienţi                                       Prevalenţa  │

│                                                                  TVP (%)    │

├─────────────────────────────────────────────────────────────────────────────┤

│Pacienţi cu afecţiuni medicale                                     10-20     │

│Chirurgie generală                                                 15-40     │

│Intervenţii chirurgicale ginecologice majore                       15-40     │

│Intervenţii chirurgicale urologice majore                          15-40     │

│Neurochirurgie                                                     15-40     │

│Accidente vasculare cerebrale                                      20-50     │

│Artroplastie de şold sau genunchi, chirurgia şoldului              40-60     │

│Traumatisme majore                                                 40-80     │

│Leziuni ale măduvei spinării                                       60-80     │

│Pacienţi critici                                                   10-80     │

└─────────────────────────────────────────────────────────────────────────────┘

*ST*

    Tabelul 1. Riscul absolut de TVP la pacienţii spitalizaţi*

-------

    *Rate bazate pe teste diagnostice obiective pentru TVP la pacienţi care nu primesc tromboprofilaxie.

    Sindromul post-trombotic reprezintă o complicaţie frecventă a TVP, având o frecvenţă de 20-50% după TVP simptomatică, iar formele sale severe pot fi intâlnite la 5-10% dintre pacienţii cu TVP. Hipertensiunea pulmonară este o altă complicaţie redutabilă ce apare după 2 ani la 3,8% dintre pacienţii cu EP.

    1.2. Motivaţia tromboprofilaxiei

    Prevalenţa crescută a TEV la pacienţii spitalizaţi, din servicii medicale, chirugicale sau de terapie intensivă, împreună cu rata crescută a complicaţiilor fatale şi non-fatale ale TEV, au condus la necesitatea prevenţiei instalării bolii tromboembolice venoase.

    Un număr mare de studii a confirmat eficienţa măsurilor de tromboprofilaxie, atât în prevenţia TVP distale sau proximale, cât şi a EP fatal şi non-fatal, cu un raport cost-eficienţă favorabil. Este, de asemenea, dovedit că abordarea bazată pe screening urmată de tratament a cazurilor de TEV depistate este scumpă, cu sensibilitate scăzută şi raport nefavorabil cost-eficienţă. Dovezile pentru beneficiile tromboprofilaxiei la pacienţii medicali sau chirurgicali au fost aduse de numeroase studii clinice controlate. Eficienţa prevenţiei TVP, apreciată prin scintigrafia cu fibrinogen, în chirurgia generală este consemnată în Tabelul 2.

*T*

┌─────────────────┬──────────┬────────────────┬─────────────────────┬─────────┐

│Regim terapeutic │Nr. studii│ Nr. pacienţi   │ Prevalenţa TVP      │RRR (%)  │

│                 │          │                │     (%)             │         │

├─────────────────┼──────────┼────────────────┼─────────────────────┼─────────┤

│Aspirina         │    5     │     372        │       20            │  20     │

├─────────────────┼──────────┼────────────────┼─────────────────────┼─────────┤

│HNF              │   47     │    10339       │        8            │  68     │

├─────────────────┼──────────┼────────────────┼─────────────────────┼─────────┤

│HGMM             │   21     │     9364       │        6            │  76     │

└─────────────────┴──────────┴────────────────┴─────────────────────┴─────────┘

*ST*

    Tabelul 2. Prevenţia TVP în chirurgia generală

    În studii recente (Tabelul 3), reducerea riscului relativ (RRR) a fost reconfirmată pentru HGMM.

*T*

┌─────────────────┬──────────┬────────────────┬──────────────┬─────────┐

│     Studiu      │ RRR (%)  │    Tratament   │ Pacienţi cu  │         │

│                 │          │                │   TEV(%)     │    p    │

├─────────────────┼──────────┼────────────────┼──────────────┼─────────┤

│ MEDENOX         │    63    │   Placebo      │       14.9   │  <0.001 │

│                 │          │  Enoxaparină   │        5.5   │         │

│                 │          │                │              │         │

│ PREVENT         │    49    │   Placebo      │        5.0   │  0.0015 │

│                 │          │   Dalteparină  │        2.8   │         │

│                 │          │                │              │         │

│ ARTEMIS         │    47    │    Placebo     │       10.5   │         │

│                 │          │  Fondaparinux  │        5.6   │  0.029  │

└─────────────────┴──────────┴────────────────┴──────────────┴─────────┘

*ST*

    Tabelul 3. Beneficiile tromboprofilaxiei versus placebo

    Cu toate acestea, în pofida dovezilor acumulate pentru eficienţa şi importanţa sa, tromboprofilaxia este subutilizată atât în Europa cât şi în Statele Unite ale Americii, datorită insuficientei cunoaşteri a indicaţiilor şi metodelor de aplicare.

    1.3. Stratificarea riscului de tromboembolism venos

    Stratificarea riscului pentru TEV reprezintă o etapă esenţială pentru stabilirea strategiei şi a metodelor de tromboprofilaxie (farmacologice şi nefarmacologice), precum şi pentru estimarea prognosticului pacienţilor. Stratificarea trebuie efectuată la pacienţii internaţi pentru intervenţii chirugicale de orice tip, pacienţii din serviciile de ortopedie (cu fracturi sau intervenţii chirurgicale), pacienţii cu traumatisme majore, cei internaţi în serviciile de terapie intensivă, precum şi pacienţii internaţi pentru afecţiuni medicale acute sau cei oncologici.

    Evaluarea riscului individual al pacienţilor începe cu identificarea factorilor de risc prezenţi la fiecare pacient. Aceştia sunt fie factori de risc preexistenţi, prezenţi la pacienţi înainte de condiţia patologică actuală, fie factori de risc precipitanţi determinaţi de boala actuală (medicală, chirurgicală, ortopedică, etc.). La majoritatea pacienţilor coexistă mai mulţi factori de risc, astfel încât apare un risc global cumulat care permite încadrarea pacientului într-un nivel de risc (mic, moderat, mare).

    Principalii factori de risc pentru TEV şi pe baza cărora se stabilesc nivelele de risc sunt sintetizaţi în Tabelul 4.

*T*

┌──────────────────────────────────────────────────────────────────────────┐

│Intervenţiile chirurgicale sau ortopedice                                 │

│Traumatismele (majore sau ale membrelor inferioare)                       │

│Imobilizarea (>3 zile)                                                    │

│Accidentul vascular cerebral (în special asociat cu deficit motor)        │

│Neoplaziile                                                               │

│Tratamentul antineoplazic (hormono-, chimio-, sau radioterapie)           │

│Antecedentele de TEV                                                      │

│Vârsta peste 40 ani                                                       │

│Sarcina şi perioada postpartum                                            │

│Tratamentele hormonale                                                    │

│    Contraceptivele orale sau terapia de substituţie hormonală pe         │

│    bază de estrogeni                                                     │

│    Modulatorii selectivi de receptori estrogenici (raloxifen, tamoxifen  │

│    etc)                                                                  │

│Afecţiunile medicale acute (inclusiv acutizarea unor afecţiuni medicale   │

│cronice)                                                                  │

│    Insuficienţa cardiacă sau respiratorie                                │

│    Infarctul miocardic acut                                              │

│    Bolile inflamatorii intestinale                                       │

│    Sindromul nefrotic                                                    │

│Infecţii acute severe                                                     │

│Sepsisul                                                                  │

│Trombofilia ereditară sau dobândită                                       │

│    Anticorpii antifosfolipidici                                          │

│    Deficitul de proteina C, S, antitrombină III                          │

│    Rezistenţa la proteina C activată (factor V Leiden)                   │

│Afecţiunile mieloproliferative                                            │

│Hemoglobinuria paroxistică nocturnă                                       │

│Obezitatea                                                                │

│Fumatul                                                                   │

│Varicele la membrele inferioare                                           │

│Cateterizarea venoasă centrală                                            │

└──────────────────────────────────────────────────────────────────────────┘

*ST*

    Tabelul 4. Factori de risc pentru tromboembolismul venos

    În practică se folosesc 3 niveluri de risc, pe baza factorilor de risc prezenţi, fiecare nivel de risc având modalităţi diferenţiate de tromboprofilaxie.

    Există şi o altă abordare a riscului, evaluarea riscului individual care ia în considerare factorii de risc prezenţi şi ponderea sau ierarhizarea acestora într-o scară de risc. Se construieşte astfel un scor de risc individual, iar profilaxia se stabileşte pe baza acestui scor. Un model de stratificare a riscului individual, aplicabil pentru pacienţii medicali şi chirurgicali, este redat în anexa 1.

    În stratificarea riscului şi în stabilirea metodelor de tromboprofilaxie este necesar să fie identificaţi şi factorii de risc hemoragic, pe care tromboprofilaxia îi poate amplifica.

    Principalii factori asociaţi cu un risc hemoragic crescut sunt: existenţa unei sângerări active, coagulopatia cunoscută, trombocitopenia (inclusiv cea indusă de heparină), tratamentul antiagregant, prezenţa insuficienţei renale.

    1.4. Metode de screening a tromboembolismului venos

    Metodele de screening pe baza cărora s-a stabilit incidenţa TEV sunt scintigrafia cu fibrinogen radiomarcat, pletismografia de impedanţă, venografia de contrast şi ecografia duplex. În practica medicală curentă aceste metode sunt metode de diagnostic ale TVP.

    Dintre acestea, venografia de contrast, metodă de referinţă, este relevantă clinic, cu excepţia prezenţei trombilor mici sau distali; ea asociază inconvenientele unei metode invazive cu substanţă de contrast.

    În prezent, metoda de diagnostic cea mai utilizată este ultrasonografia Doppler venoasă, deoarece are o mare acurateţe în TVP simptomatică şi asimptomatică, este disponibilă pe scară largă, este neinvazivă şi repetabilă. Ghidul ACCP menţionează că TVP proximală depistată ecografic este cea care prezintă relevanţă clinică, datorită asocierii cunoscute între TVP proximală şi EP. O limită a metodei o reprezintă sensibilitatea mai mică în detectarea TVP distale, mici şi/sau neocluzive. O problemă importantă pentru acurateţea rezultatelor investigaţiei ultrasonografice o reprezintă standardizarea tehnicii şi pregătirea unui număr mai mare de specialişti în domeniul ultrasonografiei vasculare.

    Indicaţiile şi metodele de tromboprofilaxie nu se stabilesc pe baza rezultatelor screeningului, ci pe baza stratificării riscului şi a datelor clinice prezente la pacientul medical sau chirurgical.

    2. Metode de profilaxie a TEV

    Decizia de folosire a profilaxiei TEV pentru fiecare pacient în parte trebuie făcută prin combinarea datelor furnizate de recomandările bazate pe evidenţe (care se referă în special la un grup de pacienţi) cu evaluarea individualizată a factorilor de risc şi a efectelor secundare ale tromboprofilaxiei, ţinând cont şi de metodele de profilaxie disponibile.

    Metodele de profilaxie ale TEV sunt metodele mecanice, cu eficienţă limitată, şi metodele farmacologice. Ele se aplică în raport cu nivelul de risc al pacientului şi cu beneficiul maxim aşteptat. Metodele de profilaxie se aplică concomitent cu măsurile generale valabile la toţi pacienţii cu risc, precum şi cu măsurile specifice bolii care predispune la TEV.

    2.1. Metode generale

    Este demonstrat că imobilizarea este un factor de risc important pentru TEV, şi poate creşte incidenţa acestuia de până la 10 ori. Astfel, mobilizarea precoce şi susţinută sau la pacienţii la care acest lucru nu este posibil, mobilizarea activă şi pasivă a membrelor inferioare, are un rol important în tromboprofilaxie.

    Hemoconcentraţia creşte şi ea riscul de TEV, ca urmare, în special, la pacienţii imobilizaţi trebuie asigurată o hidratare adecvată.

    2.2. Metode mecanice

    Metodele mecanice de profilaxie includ ciorapii elastici (CE) şi utilizarea dispozitivelor de compresie pneumatică intermitentă (CPI) sau a pompelor venoase de picior (PVP).

    Aceste metode cresc întoarcerea venoasă şi/sau reduc staza în venele membrelor inferioare. Există puţine studii privind eficienţa acestor metode şi chiar dacă aceste metode pot preveni apariţia de TVP la pacienţii imobilizaţi, nu s-a dovedit eficienţa lor în reducerea riscului de deces sau de EP. Cu toate acestea prin absenţa potenţialului hemoragic pot fi utilizate singure la pacienţii cu risc crescut de sângerare. La pacienţii fără risc de sângerare eficienţa lor creşte prin asocierea cu tromboprofilaxia farmacologică.

    Dintre metodele mecanice de profilaxie a TEV, cea mai utilizată este reprezentată de ciorapii elastici externi. Aceştia sunt contraindicaţi la pacienţii cu arteriopatie periferică severă, neuropatie periferică severă, dermatită sau alte afecţiuni dermatologice localizate la membrele inferioare.

    Din punct de vedere practic, este necesar să se aleagă dispozitive mecanice de dimensiuni adecvate, care să nu împiedice mobilizarea membrelor şi să se efectueze scurte pauze ale utilizării acestora în decurs de 24 ore.

*T*

┌─────────────────────────────────────────────────────────────────────────────┐

│Se recomandă ca metodele mecanice de profilaxie să fie utilizate în principal│

│la pacienţii cu risc crescut de sângerare - grad 1A, sau ca metode asociate  │

│la profilaxia cu anticoagulante - grad 2A.                                   │

│Se recomandă acordarea unei atenţii deosebite utilizării corecte şi          │

│complianţei optime la dispozitivele mecanice - grad 1A.                      │

└─────────────────────────────────────────────────────────────────────────────┘

*ST*

    2.3. Metode farmacologice

    2.3.1. Agenţii antiplachetari (aspirina)

    Aspirina nu şi-a dovedit utilitatea în profilaxia TEV. În plus s-a identificat şi o creştere mică, dar semnificativă, a riscului de hemoragii majore, în special în cazul asocierii cu alţi agenţi antitrombotici.

*T*

┌─────────────────────────────────────────────────────────────────────────────┐

│Nu se recomandă utilizarea aspirinei în monoterapie pentru profilaxia TEV    │

│la toate grupele de pacienţi - grad 1A.                                      │

└─────────────────────────────────────────────────────────────────────────────┘

*ST*

    2.3.2. Heparinele

    Heparinele sunt agenţi anticoagulanţi care inactivează trombina şi factorul X activat (Xa) prin antitrombina III (ATIII).

    În România au în acest moment (ianuarie 2009) aprobarea Agenţiei Naţionale a Medicamentului pentru profilaxia TEV: heparina nefracţionată, enoxaparina, dalteparina, nadroparina, reviparina şi tinzaparina , cu anumite indicaţii specifice pentru fiecare HGMM.

    Faţă de heparina nefracţionată (HNF), heparinele cu greutate moleculară mică (HGMM) au o activitate anti-Xa mai mare, o farmacocinetică mai previzibilă, sunt uşor de administrat, nu necesită monitorizare de laborator şi, în plus, produc mai rar trombocitopenie la heparină.

    2.3.2.1. Heparina nefracţionată

    Pentru profilaxia TEV, HNF se administrează subcutanat, doza fiind de 5000 UI la 8-12 ore. Nu necesită monitorizare de laborator.

    Contraindicaţiile administrării HNF sunt reprezentate de afecţiunile hemoragipare (hemofilie, trombocitopenii etc) şi afecţiunile cu risc crescut de sângerare (ulcer gastroduodenal activ, hemoragii recente digestive sau în alte sfere). Traumatismele majore, hipertensiunea arterială necontrolată şi insuficienţa hepatică severă reprezintă situaţii în care administrarea de heparină trebuie făcută cu precauţie.

    Riscul de trombocitopenie indusă de heparină, care poate apărea la orice doză de HNF, în special în administrare prelungită (>5 zile), impune numărătoarea trombocitelor înainte de tratament şi apoi periodic.

    2.3.2.2. Heparinele cu greutate moleculară mică.

    Sunt în prezent larg utilizate în profilaxia TEV. Dozele şi ritmul lor de administrare sunt sintetizate în Tabelul 5 şi Anexa 3.

*T*

┌─────────────────────────────────────────────────────────────────────────────┐

│Tipul HGMM                  Doza şi ritm de administrare                     │

├─────────────────────────────────────────────────────────────────────────────┤

│Enoxaparina (Clexane)       4000 UI (40 mg - 0,4 mL) /zi s.c.                │

├─────────────────────────────────────────────────────────────────────────────┤

│Dalteparina (Fragmin)       5000 UI (0,4 mL) /zi s.c.                        │

├─────────────────────────────────────────────────────────────────────────────┤

│Nadroparina (Fraxiparine)   2850 - 5700 UI (0.3-0.6 mL/zi s.c.               │

│                            (în funcţie de gradul de risc şi de greutatea    │

│                            pacientului)                                     │

├─────────────────────────────────────────────────────────────────────────────┤

│Tinzaparina (Innohep)       3500 UI (0,35 mL) /zi s.c. - pacienţi cu risc    │

│                            moderat                                          │

│                            4500 UI (0,45 mL) /zi s.c. - pacienţi cu risc    │

│                            mare sau foarte mare                             │

├─────────────────────────────────────────────────────────────────────────────┤

│Reviparina (Clivarin)       4200 UI (0.6 mL) /zi s.c. - pacienţi cu risc     │

│                            mare sau foarte mare                             │

│                            1432 UI (0.25 mL) /zi s.c. - pacienţi cu risc    │

│                            mic-moderat                                      │

└─────────────────────────────────────────────────────────────────────────────┘

*ST*

    Tabelul 5. Modul de administrare a HGMM în profilaxia tromboembolismului venos (a se ţine seama şi de recomandările producătorului)

    HGMM sunt preferate faţă de HNF pentru că:

     ● la aceeaşi eficacitate, asigură o securitate superioară;

     ● scad mortalitatea, în special la pacienţii cu cancer concomitent;

     ● au risc redus de trombocitopenie indusă de heparină;

     ● nu necesită monitorizare de laborator;

     ● oferă posibilitatea de a trata pacienţii, parţial sau integral, la domiciliu.

    Fiecare HGMM are o farmacocinetică unică şi de aceea nu se recomandă schimbarea lor în timpul tromboprofilaxiei.

    Principala cale de eliminare pentru HGMM este cea renală. În cazul disfuncţiei renale severe (clearance creatinină <30 mL/min), efectul acestor medicamente se poate acumula crescând riscul de sângerare. Pentru prevenirea acestor situaţii, în ghidul ACCP VIII (2008), se recomandă evaluarea funcţiei renale înaintea prescrierii antitromboticelor care se elimină pe cale renală, în special la vârstnici, persoane cu diabet zaharat şi cele cu risc înalt de sângerare (grad 1A). În raport cu circumstanţele este recomandată una din opţiuni: neprescrierea sau oprirea medicamentului care se acumulează în disfuncţia renală, folosirea de doze mai mici sau monitorizarea nivelului medicamentului sau al efectului anticoagulant (grad 1B).

    2.3.3. Anticoagulantele orale

    Anticoagulantele orale (acenocumarolul, warfarina) sunt rar utilizate în profilaxia TEV, în special în profilaxia pe termen lung, de ex. în chirurgia ortopedică majoră sau la pacienţii la care persistă nedefinit factorii de risc (imobilizare, trombofilii etc).

    Dezavantajele profilaxiei cu AVK constau în instalarea tardivă a efectului, necesitatea de monitorizare frecventă prin INR (International Normalized Ratio), precum şi un risc crescut de sângerare în special la pacienţii chirurgicali, cu traumatisme sau anestezie de tip rahianestezie sau epidurală. Ea este înlocuită în practică prin administrarea de HGMM. În România, singurul anticoagulant oral înregistrat la ora actuală este acenocumarolul.

    2.3.4. Pentazaharidele

    Fondaparina este un inhibitor sintetic, înalt selectiv al factorului Xa. Se administrează subcutanat, are răspuns rapid şi timp de înjumătăţire prelungit. Fondaparina este recomandată în profilaxia TEV din cadrul chirurgiei fracturilor de şold şi de protezare şold şi genunchi, existând dovezi privind superioritatea sa faţă de enoxaparină în aceste situaţii. Indicaţiile sale sunt în extensie şi fondaparina este o altenativă acceptată la HNF şi HGMM. Doza de fondaparină folosită în tromboprofilaxie este de 2,5 mg sc, o dată pe zi.

    2.4. Strategia profilaxiei TEV

    Metoda de profilaxie aleasă depinde de nivelul de risc stabilit pentru pacient (conform tabelelor 4-6). Aceste metode se aplică diferenţiat în funcţie de recomandările de la fiecare capitol privind populaţiile speciale. Gradul de recomandare a tromboprofilaxiei - conform ACCP VIII - se regăseşte în anexa 2.

    2.5. Durata profilaxiei TEV

    Ca regulă generală, profilaxia tromboembolismului venos se efectuează până în momentul în care riscul embolic se reduce (devine mic) sau dispare (de exemplu, până la mobilizarea pacienţilor). De obicei, durata profilaxiei este în medie de 7-10 zile sau până când a dispărut factorul care a declanşat evenimentul trombotic. În situaţii speciale, când riscul se menţine pe o perioadă mai lungă, pacienţii necesită continuarea profilaxiei şi în ambulator. Profilaxia prelungită se face cu HGMM, iar în cazuri selectate cu AVK (în special atunci când durata profilaxiei este nedefinită).

    Particularităţile tromboprofilaxiei prelungite sunt detaliate la capitolele respective ale ghidului.

    3. Profilaxia TEV la pacienţii cu afecţiuni medicale

    3.1. Riscul şi factorii de risc specifici

    Afecţiunile medicale, extrem de diverse ca severite şi durată au risc de TEV, în special în condiţii de spitalizare. După unele studii, 70% din evenimentele tromboembolice simptomatice şi 70-80% din EP fatale, survin la pacienţi nechirurgicali. Prevalenţa TVP la pacienţii medicali este relativ mică, de 5-6%, dar este mult crescută (20-33%) în serviciile de terapie intensivă medicale. Prevalenţa este variată, în raport cu boala de bază şi metoda de diagnostic a TVP. La pacienţii internaţi, marea majoritate a trombilor venoşi sunt localizaţi la venele gambei şi rămân asimptomatici; tromboza venoasă se poate extinde proximal la aproximativ 25% din cazuri devenind simptomatică şi producând EP masive şi fatale.

    Afecţiunile medicale recunoscute a avea risc semnificativ de TEV sunt numeroase (Tabelul 6). Mulţi pacienţi din secţiile medicale au factori de risc multipli şi riscul global de TEV este mult mai mare decât cel estimat pentru boala de bază.

*T*

┌─────────────────────────────────────────────────────────────────────────────┐

│Insuficienţă cardiacă congestivă                                             │

├─────────────────────────────────────────────────────────────────────────────┤

│Insuficienţă respiratorie (severă)                                           │

├─────────────────────────────────────────────────────────────────────────────┤

│Cancer                                                                       │

├─────────────────────────────────────────────────────────────────────────────┤

│Infarct miocardic acut                                                       │

├─────────────────────────────────────────────────────────────────────────────┤

│Boli neurologice cu deficit motor (membre inferioare)                        │

├─────────────────────────────────────────────────────────────────────────────┤

│Boli inflamatorii intestinale                                                │

├─────────────────────────────────────────────────────────────────────────────┤

│Boli acute severe                                                            │

├─────────────────────────────────────────────────────────────────────────────┤

│Mieloproliferări                                                             │

├─────────────────────────────────────────────────────────────────────────────┤

│Colagenoze cu anticorpi antifosfolipidici                                    │

├─────────────────────────────────────────────────────────────────────────────┤

│Trombofilii congenitale                                                      │

├─────────────────────────────────────────────────────────────────────────────┤

│Sindrom nefrotic                                                             │

├─────────────────────────────────────────────────────────────────────────────┤

│Pacienţi medicali în stare critică                                           │

└─────────────────────────────────────────────────────────────────────────────┘

*ST*

    Tabelul 6. Afecţiuni medicale cu risc de TEV

    Trombofiliile congenitale şi sindromul antifosfolipidic primar sau secundar, sunt condiţii patologice din ce în ce mai mult cercetate, la pacienţii cu TEV asa numit idiopatic şi la cei cu antecedente familiale de evenimente trombotice. Prevalenţa factorilor de risc trombofilici în populaţia generală şi incidenţa TVP sunt consemnate în Tabelul 7.

*T*

┌──────────────────────────┬───────────────┬──────────────┬───────────────────┐

│Factor de risc            │Prevalenţa(%)  │  Bolnavi     │     RR (%)        │

│                          │               │  TVP (%)     │                   │

├──────────────────────────┼───────────────┼──────────────┼───────────────────┤

│Deficit de proteină C     │  0,2-0,4      │     4        │      15           │

├──────────────────────────┼───────────────┼──────────────┼───────────────────┤

│Deficit de proteină S     │ necunoscută   │      1       │    necunoscut     │

├──────────────────────────┼───────────────┼──────────────┼───────────────────┤

│Deficit de ATIII          │    0,01       │     1        │      50           │

├──────────────────────────┼───────────────┼──────────────┼───────────────────┤

│Factorul V Leiden         │     5         │    20        │       3           │

├──────────────────────────┼───────────────┼──────────────┼───────────────────┤

│Protrombina 20210A        │     2         │     6        │       3           │

├──────────────────────────┼───────────────┼──────────────┼───────────────────┤

│Factorul VIII (conc > 1500│    11         │    25        │      2,3          │

│UI/L)                     │               │              │                   │

└──────────────────────────┴───────────────┴──────────────┴───────────────────┘

*ST*

    Tabelul 7. Prevalenţa factorilor de risc trombofilici şi incidenţa TVP în populaţia generală *RR=risc relativ

    Stratificarea riscului de TEV la pacienţii medicali se face tot în trei grade de risc: mic, moderat, mare. Încadrarea într-un grad de risc este necesar să se facă individualizat.

    Vârsta avansată (>75 ani), reducerea prelungită a mobilităţii, neoplazia prezentă, TEV în antecedente sau istoric familial de TEV sau prezenţa factorilor de trombofilie încadrează pacientul, de la început, la un grad de risc mare sau foarte mare.

    3.2. Mijloace de profilaxie

    Mijloacele de profilaxie la pacienţii medicali sunt comune cu cele folosite la pacienţii chirurgicali; cele mecanice au o utilizare limitată şi o eficienţă nedovedită în studii clinice randomizate. HGMM şi HNF au fost cercetate în studii clinice controlate şi şi-au dovedit eficienţa inclusiv pe mortalitate şi siguranţă. Concluziile studiilor de tromboprofilaxie folosind HGMM, HFN sau fondaparină şi consemnate în ACCP VIII sunt:

    ● profilaxia TEV cu HGMM, HNF sau fondaparină scade cu cel puţin 50% riscul de TEV simptomatic sau asimptomatic (la pacienţii medicali) versus absenţa profilaxiei;

    ● în studii clinice largi, s-a demonstrat eficacitatea enoxaparinei 40 mg o dată/zi, a dalteparinei 5000 UI/zi şi fondaparinei 2,5 mg/zi în comparaţie cu placebo;

    ● profilaxia cu HGMM se asociază cu o incidenţa mai mică a sângerărilor majore (HNF 1,2% vs HGMM 0,4%);

    ● trombocitopenia la administrarea de HNF pentru o perioadă mai mare de o săptămână apare la 1,4% dintre pacienţi.

    Deşi există probe evidente de eficienţă şi siguranţă a profilaxiei cu HGMM, HNF sau fondaparină a TVP, profilaxia este subutilizată la pacienţii medicali, comparativ cu cei chirurgicali.

    Durata optimă a tromboprofilaxiei la pacienţii medicali trebuie stabilită individual, în raport cu persistenţa factorilor de risc la care este expus pacientul (boala actuală) şi prezenţa sau absenţa factorilor de risc preexistenţi bolii, în general nemodificabili (ex. vârstă, antecedente de TEV etc). Unele grupe de pacienţi necesită tromboprofilaxie extinsă (10-14 zile, ambulator)

    3.3. Recomandări

*T*

┌─────────────────────────────────────────────────────────────────────────────┐

│1. La pacienţii cu afecţiuni medicale acute, internaţi în spital cu          │

│   insuficienţă cardiacă congestivă sau cu afecţiuni respiratorii severe, sau│

│   care sunt imobilizaţi la pat sau care au unul sau mai mulţi factori de    │

│   risc suplimentari, care includ neoplazii active, antecedente de TEV,      │

│   sepsis, afecţiuni neurologice acute sau boli inflamatorii intestinale, se │

│   recomandă profilaxia cu HGMM sau HNF (de ex. enoxaparină 40 mg sc/zi sau  │

│   HNF 5000 UI/sc de 2-3 ori/zi) sau fondaparină 2,5 mg/zi - grad 1A.        │

│2. La pacienţii cu afecţiuni medicale care au factori de risc pentru TEV şi  │

│   la care există o contraindicaţie pentru profilaxie farmacologică, se      │

│   recomandă utilizarea profilaxiei mecanice cu CE sau CPI - grad 1A.        │

└─────────────────────────────────────────────────────────────────────────────┘

*ST*

    3.4. Profilaxia TEV la pacienţii neurologici

    3.4.1. Riscul şi factorii de risc specifici

    Bolile neurologice care asociază paralizii la membrele inferioare sau imobilizare cu durată prelungită reprezintă o condiţie medicală cu risc înalt de TEV (incidenţă 20-60%).

    Accidentul vascular ischemic acut este principala afecţiune neurologică care produce deficite motorii prelungite şi care se asociază cu risc major de TEV. În absenţa tromboprofilaxiei, aproximativ 5% din decesele precoce din AVC se produc prin EP.

    3.4.2. Mijloace de profilaxie

    În AVC acut ischemic, HGMM şi HNF reduc TVP asimptomatică în comparaţie cu absenţa profilaxiei (reducerea RR:0,6; IC:95% ;0,49-0,77). Reducerea semnificativă a TVP şi EP cu heparine se însoţeşte de creşterea minimă a riscului de complicaţii hemoragice. Studiul PREVAIL (2007) a arătat că enoxaparina a fost superioară HNF în profilaxia TEV la pacienţii cu accident vascular ischemic acut.

    Folosirea CE şi CPI s-a dovedit utilă, în puţine studii, în tromboprofilaxie la pacienţii cu AVC acut hemoragic.

    3.4.3. Recomandări

*T*

┌─────────────────────────────────────────────────────────────────────────────┐

│1. La pacienţii cu stroke ischemic şi mobilitate restricţionată se recomandă │

│   doze profilactice de HGMM sau HNF - grad 1A.                              │

│2. La pacienţii cu contraindicaţii pentru tromboprofilaxie farmacologică se  │

│   recomandă CPI sau CE - grad 1B.                                           │

│3. La pacienţii cu hematom intracerebral acut, se recomandă folosirea,       │

│   iniţial, de CPI - grad 1B. La pacienţii stabili, se sugerează doze mici sc│

│   de HNF, nu mai devreme de a doua zi de la debutul hemoragiei - grad 2C.   │

└─────────────────────────────────────────────────────────────────────────────┘

*ST*

    4. Profilaxia TEV la pacienţii oncologici

    4.1. Riscul şi factorii de risc specifici

    Pacienţii oncologici au un risc de TEV de 6 ori mai mare decât populaţia generală. TEV odată dezvoltată are o rată mai mare de recurenţă chiar sub anticoagulare cu AVK.

    Riscul este variabil în funcţie de tipul neoplaziei, stadiul său evolutiv şi tipul de tratament (chimioterapie, intervenţie chirurgicală, radioterapie). Tumorile maligne cerebrale, adenocarcinomul de ovar, pancreas, plămân, prostată şi rinichi, neoplaziile hematologice reprezintă neoplaziile cu riscul cel mai mare de TEV.

    Pacienţii neoplazici supuşi intervenţiilor chirurgicale au un risc dublu de TVP şi cel puţin triplu de EP fatală, comparativ cu pacienţii fără cancer şi intervenţii similare. Rata EP fatale este între 1% şi 5%, iar rata TVP asimptomatice este de 30-50%. Cancerul este, de asemenea, un predictor al eşecului tromboprofilaxiei, deşi în majoritatea cazurilor este eficace.

    Pacienţii neoplazici care primesc chimioterapie sau radioterapie au o rată crescută de TEV; o astfel de situaţie se întâlneşte la pacientele cu cancer de sân tratate profilactic cu tamoxifen. Unele tratamente aplicate la neoplazii cresc riscul de TEV: medicaţia de manipulare hormonală, inhibitorii de aromatază, talidomida şi lenalidomida, eritropoietina sau darbepoietina, inhibitorii de angiogeneză. Cateterul venos central a demeure pentru tratamente specifice, produce un risc suplimentar de TEV.

    Cancerul, prin factorii biologici pe care îi promovează este şi un factor predictiv independent pentru lipsa de răspuns la tromboprofilaxie sau la tratamentul TEV.

    4.2. Mijloace de profilaxie

    Profilaxia TEV la pacienţii neoplazici se face pe baza evaluării individuale a gradului de risc, ţinând seama de tipul de tratament aplicat pacientului. Prevenţia TEV în cancer este importantă sub multiple aspecte: boala are prin ea însăşi risc foarte înalt, tratamentul TEV este mai puţin eficace şi se asociază relativ frecvent cu complicaţii hemoragice.

    Pacienţii oncologici imobilizaţi la pat sau cu mobilitate limitată, cu afecţiuni acute, trebuie să primească profilaxie conform recomandărilor pentru pacienţii cu afecţiuni medicale.

    La pacienţii chirurgicali cu cancer, tromboprofilaxia se face corespunzător nivelului actual de risc (mare).

    4.3. Recomandări

    ACCP VIII (2008) şi Societatea Americană de Oncologie (2007) au elaborat recomandări specifice pentru tromboprofilaxia şi tratamentul TEV în cazul pacienţilor neoplazici. Recomandările cele mai importante privind indicaţiile, metodele şi durata profilaxiei pot fi altfel sintetizate:

*T*

┌─────────────────────────────────────────────────────────────────────────────┐

│1. Pacienţii spitalizaţi cu cancer trebuie consideraţi candidaţi pentru      │

│   profilaxia TEV cu anticoagulante (HGMM, HNF sau fondaparină), în absenţa  │

│   sângerării sau a altor contraindicaţii pentru anticoagulare.              │

│2. Pacienţii oncologici supuşi intervenţiilor chirugicale au recomandare de  │

│   profilaxie cu HGMM, HNF sau fondaparină, corespunzător gradului de risc,  │

│   stabilit individual - grad 1A. Profilaxia se începe cu 8 ore preoperator. │

│   Profilaxia ar trebui continuată cel puţin 7-10 zile postoperator.         │

│   La pacienţii cu risc foarte înalt (de ex. volum rezidual malign mare,     │

│   istoric de tromboembolism), tromboprofilaxia cu HGMM se poate prelungi    │

│   până la 40 de zile după operaţie (încă 28 zile după externare) - grad 2A..│

│3. Pacienţii care vor fi supuşi unei laparatomii, laparoscopii sau           │

│   toracotomii cu o durată mai mare de 30 minute trebuie să primească        │

│   tromboprofilaxie farmacologică cu HNF sc sau HGMM, cu excepţia contra-    │

│   indicaţiilor pentru risc mare de sângerare sau sângerări active.          │

│4. Pacienţii oncologici spitalizaţi cu o boală acută: tromboprofilaxia cu    │

│   HGMM sau HNF trebuie să se bazeze pe riscul de TEV determinat de comor-   │

│   biditatea acută medicală - grad 1A..                                      │

│5. Pacienţii care primesc talidomidă sau lenalidomidă + chimioterapie sau    │

│   dexametazonă au risc crescut de tromboză şi necesită tromboprofilaxie     │

│   (HGMM sau AVK - INR 1,5).                                                 │

│6. La pacienţii cu cancer şi cateter venos central nu se recomandă trombo-   │

│   profilaxia cu HGMM sau minidoză de warfarină pentru prevenţia trombozei   │

│   cateterului - grad 1B.                                                    │

│7. Asocierea de metode farmacologice şi mecanice de tromboprofilaxie poate   │

│   fi mai eficace, mai ales la pacienţii oncologici cu risc trombotic        │

│   crescut.                                                                  │

│8. La pacienţii cu cancer care sunt trataţi cu chimioterapie sau terapie     │

│   hormonală nu se recomandă tromboprofilaxia pentru prevenţia primară a     │

│   TEV - grad 1C.                                                            │

│5. La pacienţii cu cancer nu se recomandă tromboprofilaxie primară de rutină │

│   cu scopul de a prelungi supravieţuirea - grad 1B.                         │

└─────────────────────────────────────────────────────────────────────────────┘

*ST*

    5. Profilaxia TEV la pacienţii chirurgicali

    5.1. Riscul şi factorii de risc specifici

    Prevenirea TEV la pacientul chirurgical este mult mai uşor de efectuat şi mult mai puţin costisitoare decât diagnosticul şi tratamentul TEV. Pacienţii chirurgicali reprezintă o categorie heterogenă de pacienţi care au factori de risc tromboembolic multipli, reprezentaţi, pe de o parte de tipul şi durata intervenţiei chirurgicale în sine, iar pe de altă parte de factorii adiţionali de risc, frecvent asociaţi (boala canceroasă, TEV în antecedente, obezitatea, venele varicoase, utilizarea de estrogeni, vârsta, anestezia).

    Incidenţa TEV este diferită în funcţie de combinarea acestor factori.

    Abordul clasic de stratificare a riscului recomandă împărţirea pacienţilor chirurgicali în una din cele 3 grupe de risc (mic, mediu, mare). Prescrierea profilaxiei se va face în acord cu nivelul de risc. Această abordare permite ca metodele de profilaxie adecvate să fie aplicate în mod operativ unui anumit pacient prin simpla sa încadrare în grupa de risc corespunzătoare; acest punct de vedere este larg acceptat pentru pacienţii cu risc mic, mediu si mare.

    Pentru unii dintre pacienţii cu risc tromboembolic mare, precum şi pentru pacienţii cu risc mare de sângerare, indiferent de grupa de risc, decizia de folosire a profilaxiei TEV trebuie luată individual pe baza combinării datelor furnizate de recomandări cu evaluarea factorilor de risc şi a efectelor secundare ale profilaxiei, specifici fiecărui pacient, ţinând cont şi de metodele de profilaxie disponibile local.

    Factorii de risc în chirurgie:

    1. Intervenţia chirurgicală - reprezintă un factor de risc tromboembolic specific pentru fiecare tip de chirurgie;

    2. Factorii adiţionali de risc decid, împreună cu intervenţia chirurgicală stratificarea riscului şi încadrarea pacientului chirurgical într-una din categoriile de risc.

    Pentru pacienţii chirurgicali au fost stabilite trei nivele de risc: mic, moderat, mare, pe baza cărora se decide apoi tipul optim de tromboprofilaxie. Nivelele de risc iau în considerare vârsta pacienţilor, tipul de intervenţie chirurgicală şi factorii de risc adiţionali prezenţi. Strategia de tromboprofilaxie ia în considerare, în principal, grupa de risc în care se găseşte un pacient.

*T*

┌───────────────────────────────┬───────────────────┬────────────────────────┐

│  Nivel de risc                │      Riscul       │      Opţiuni de        │

│                               │  aproximativ de   │   tromboprofilaxie     │

│                               │  TVP în absenţa   │                        │

│                               │tromboprofilaxiei, │                        │

│                               │        %          │                        │

├───────────────────────────────┼───────────────────┼────────────────────────┤

│Risc mic                       │                   │                        │

├───────────                    │                   │                        │

│ Chirurgie minoră la pacient   │      < 10         │Fără tromboprofilaxie   │

│mobilizat                      │                   │specifică               │

│ Pacienţi nechirurgicali cu    │                   │Mobilizare precoce şi   │

│mobilitate păstrată            │                   │"agresivă"              │

├───────────────────────────────┼───────────────────┼────────────────────────┤

│Risc moderat                   │                   │                        │

├───────────                    │                   │                        │

│ Chirurgie generală, chirurgie │     10 - 40       │HGMM (doze recomandate),│

│deschisă ginecologică sau      │                   │                        │

│urologică                      │                   │                        │

│ Pacienţi nechirurgicali       │                   │HNF bid sau tid,        │

│imobilizaţi la pat             │                   │fondaparină             │

│ Risc moderat de TEV+risc mare │                   │                        │

├────────────────────────────── │                   │                        │

│de sângerare                   │                   │Tromboprofilaxie        │

├───────────                    │                   │mecanică                │

├───────────────────────────────┼───────────────────┼────────────────────────┤

│Risc mare                      │                   │                        │

├───────────                    │                   │                        │

│Artroplastie şold sau genunchi,│                   │ HGMM (doze             │

│fractură de şold               │     40 - 80       │ recomandate),          │

│Traumatisme majore, leziunea   │                   │ fondaparină,           │

│măduvei spinării               │                   │ AVK (INR 2-3)          │

│Risc mare de TEV+risc mare de  │                   │ Tromboprofilaxie       │

├────────────────────────────── │                   │ mecanică               │

│sângerare                      │                   │                        │

├───────────                    │                   │                        │

└───────────────────────────────┴───────────────────┴────────────────────────┘

*ST*

    Tabelul 8. Stratificarea riscului de tromboembolism venos la pacienţii chirurgicali

    Anestezia neuraxială (anestezia subarahnoidiană şi anestezia peridurală) este frecvent utilizată în chirurgie. Relaţia anesteziei neuraxiale cu riscul tromboembolic trebuie definită separat.

    Terapia intensivă - grupează bolnavi critici cu factori specifici de risc tromboembolic şi risc de sângerare mare, prezent frecvent.

    5.2. Mijloacele de profilaxie

    5.2.1. Mijloace non-farmacologice

    Mobilizarea precoce rămâne cea mai importantă măsura non-farmacologică în prevenirea TEV la pacientul chirurgical.

    Mijloacele mecanice cresc întoarcerea venoasă şi reduc staza la nivelul venelor membrelor inferioare: CE, reprezintă cea mai simplă metodă mecanică, dispozitivele de CPI şi PVP sunt mijloace mecanice mai evoluate care pot fi utile la pacienţii care necesită imobilizare prelungită.

    Recomandări:

*T*

┌─────────────────────────────────────────────────────────────────────────────┐

│1. Mijloacele mecanice, utilizate singure, au eficienţă limitată.            │

│2. CE sunt indicaţi împreună cu mobilizarea precoce la pacienţii cu risc mic.│

│3. Dispozitivele de CPI si PVP sunt indicate la pacienţii cu risc mare de    │

│   sângerare - grad 1A..                                                     │

│4. Eficienţa mijloacelor mecanice este crescută de asocierea cu heparinele. -│

│   grad 2A.                                                                  │

│5. În situaţia folosirii mijloacelor mecanice se recomandă atenţie sporită   │

│   la utilizarea lor (alegerea dimensiunii adecvate, întreruperi scurte în   │

│   24 ore, evitarea limitării mobilităţii) - grad 1A.                        │

└─────────────────────────────────────────────────────────────────────────────┘

*ST*

    5.2.2. Mijloace farmacologice

    5.2.2.1. Aspirina

*T*

┌─────────────────────────────────────────────────────────────────────────────┐

│Nu se recomandă utilizarea aspirinei în profilaxia tromboembolismului venos  │

│la nici o categorie de pacienţi - grad 1A.                                   │

└─────────────────────────────────────────────────────────────────────────────┘

*ST*

    5.2.2.2. Heparinele, heparinele cu greutate moleculară mică şi heparina nefracţionată reprezintă principalele metode farmacologice utilizate în prezent în profilaxia TEV.

    Recomandări generale de utilizare şi dozaj în perioda perioperatorie:

    HNF - se folosesc două regimuri de doze mici şi fixe:

    I - 5000 UI sc cu 1-2 ore înaintea operaţiei, continuată cu 5000 UI sc la 12 ore; durata medie 7 - 10 zile;

    II - 5000 UI sc cu 1-2 ore înaintea operaţiei, apoi 5000 UI sc la 8 ore postoperator, în continuare 5000 UI la 8 ore pentru 7 -10 zile;

    HGMM - pentru HGMM trebuie consultate recomandările de dozaj ale fiecărui producător (vezi şi Tabelul 9). Dozele trebuie reduse în prezenţa disfuncţiei renale şi la vârstnici (> 75 ani):

*T*

┌──────────────┬──────────────────┬──────────────────────┬─────────────────────┐

│Doza          │Enoxaparină       │    Dalteparină       │      Nadroparină    │

│administrată  │(100 UI = 1mg)    │                      │                     │

├──────────────┼──────────────────┼──────────────────────┼─────────────────────┤

│Chirurgie     │ 2000 UI sc 1-2 h │2500 UI sc, 1-2 h     │2850 UI sc 2-4 h     │

│generală (risc│ preoperator apoi │preoperator, apoi     │preoperator, apoi    │

│moderat)      │ 2000 UI sc o     │2500 UI sc o dată/zi  │2850 UI sc o dată    │

│              │ dată pe zi       │la 24 de ore          │pe zi postoperator   │

│              │ postoperator     │postoperator          │                     │

├──────────────┼──────────────────┼──────────────────────┤                     │

│Chirurgia     │4000 UI sc 1-2 h  │5000 UI sc la 8-12 h  │                     │

│generală (risc│preoperator apoi  │preoperator, apoi     │                     │

│mare)         │4000 UI sc o dată │5000 UI o dată la 24  │                     │

│              │la 24 de ore      │de ore postoperator   │                     │

└──────────────┴──────────────────┴──────────────────────┴─────────────────────┘

*ST*

    Tabelul 9. Dozele profilactice recomandate pentru unele HGMM:

    5.2.2.3. Pentazaharide

    Fondaparina doză unică zilnică 2,5 mg (indiferent de greutatea pacientului), la 6-8 ore postoperator. Administrată preoperator creşte riscul de sângerare.

    5.2.2.4. Antagonistii de vitamina K (AVK)

    AVK au indicaţii limitate în perioda perioperatorie, în special pentru anumite categorii de pacienţi chirurgicali care necesită o profilaxie de durată.

    5.3. Chirurgia generală

    5.3.1. Riscul şi factorii de risc specifici

    Tipul şi durata intervenţiei chirurgicale reprezintă determinante incontestabile ale riscului de TVP. Intervenţiile chirurgicale majore sunt considerate intervenţiile abdominale sau toracice cu durată mai mare de 45 de minute desfăşurate sub anestezie generală.

    Factori adiţionali de risc:

    ● factorii de risc "tradiţionali": cancer, tromboembolism în antecedente, obezitate, varice, utilizarea de estrogeni, etc.

    ● vârsta reprezintă un factor independent de risc;

    ● tipul anesteziei: în absenţa profilaxiei riscul tromboembolic este mai mic după anestezia subarahnoidiana/peridurală decât după anestezia generală;

    ● îngrijirea perioperatorie generală: mobilizarea, echilibrul fluidic, practicile transfuzionale.

    5.3.2. Recomandări la pacientul cu chirurgie generală

*T*

┌─────────────────────────────────────────────────────────────────────────────┐

│1. La pacienţii chirurgicali cu risc scăzut, care sunt supuşi unei           │

│   intervenţii minore, au <40 ani şi nu prezintă factori adiţionali de risc  │

│   nu se recomandă măsuri specifice de profilaxie (farmacologice sau         │

│   mecanice). Se recomandă mobilizarea precoce şi persistentă - grad 1A.     │

│2. La pacienţii chirurgicali cu risc mediu - pacienţii cu vârsta între 40-60 │

│   de ani, cu factori de risc adiţionali care nu sunt supuşi unei intervenţii│

│   chirurgicale majore sau pacienţii cu <40 de ani, fără factori adiţionali  │

│   de risc supuşi unei intervenţii chirurgicale majore pentru o afecţiune    │

│   benignă - se recomandă utilizarea HGMM o dată pe zi sau HNF (5000 UI x 2) │

│   sau fondaparină - grad 1A.                                                │

│3. La pacienţii chirurgicali cu risc mare - pacienţii care sunt supuşi unei  │

│   intervenţii chirurgicale majore şi care au >60 ani sau pacienţii supuşi   │

│   unei intervenţii chirurgicale majore, care au > 40 de ani şi factori de   │

│   risc adiţionali - se recomandă tromboprofilaxie cu HGMM sau HNF           │

│   (5000 UI x 3/24 ore) sau fondaparină - grad 1A.                           │

│4. La pacienţii chirurgicali cu risc mare şi factori adiţionali de risc      │

│   multipli se recomandă ca metodele farmacologice să fie asociate cu        │

│   metodele mecanice de profilaxie - grad 1C.                                │

│5. La pacienţii chirurgicali cu risc foarte mare de sângerare se recomandă   │

│   utilizarea metodelor mecanice de profilaxie cel puţin până la reducerea   │

│   riscului de sângerare - grad 1A.                                          │

│6. La pacienţii supuşi unei intervenţii chrurgicale majore se recomandă      │

│   continuarea tromboprofilaxiei până la externare - grad 1A. La pacienţii   │

│   cu risc mare - chirurgie majoră pentru cancer, istoric de TEV - se        │

│   sugereză continuarea tromboprofilaxiei până la 28 zile, după externare,   │

│   cu HGMM-grad 2A.                                                          │

└─────────────────────────────────────────────────────────────────────────────┘

*ST*

    5.4. Chirurgia vasculară

    5.4.1. Riscul şi factorii de risc specifici

    Majoritatea pacienţilor supuşi unei intervenţii de chirurgie vasculară primesc unul sau mai multi agenţi antitrombotici pentru prevenirea ocluziei vasculare (aspirină, clopidogrel) şi heparina sau dextran intraoperator înaintea clampării vasculare.

    Administrarea postoperatorie de heparină, AVK sau heparine cu greutate moleculară mică sunt frecvent folosite.

    Factori potenţiali de risc tromboembolic specifici chirurgiei vasculare sunt: vârsta înaintată, prezenţa ischemiei, durata intervenţiei chirurgicale, trauma locală intraoperatorie, inclusiv trauma venoasă, ateroscleroza.

    5.4.2. Recomandări

*T*

┌─────────────────────────────────────────────────────────────────────────────┐

│1. La pacienţii supuşi unei intervenţii chirurgicale vasculare, care nu au   │

│   factori de risc adiţionali nu se recomandă utilizarea de rutină a         │

│   profilaxiei tromboembolice - grad 2B.                                     │

│2. La pacienţii cu intervenţii majore de chirurgie vasculară şi factori      │

│   adiţionali de risc tromboembolic se recomandă profilaxia cu HGMM, HNF     │

│   doze mici sau fondaparină - grad 1C.                                      │

└─────────────────────────────────────────────────────────────────────────────┘

*ST*

    5.5. Chirugia ginecologică

    5.5.1. Riscul şi factorii de risc specifici

    Chirurgia ginecologică majoră are un risc tromboembolic comparabil cu chirurgia generală majoră.

    Factori de risc specifici: malignitatea, vârstă înaintată, TEV în antecedente, radioterapia pelvină în antecedente, chimioterapia, abordul abdominal.

    5.5.2. Recomandări

*T*

┌─────────────────────────────────────────────────────────────────────────────┐

│1. În chirurgia ginecologică cu durata <30 de minute pentru afecţiuni benigne│

│   nu se recomandă măsuri specifice de profilaxie. Se recomandă mobilizarea  │

│   precoce şi susţinută - grad 1A.                                           │

│2. Pentru intervenţii chirurgicale ginecologice laparoscopice, la paciente   │

│   cu factori adiţionali de risc se recomandă tromboprofilaxia cu HGMM, HNF  │

│   sau mijloace mecanice - grad 1C.                                          │

├─────────────────────────────────────────────────────────────────────────────┤

│3. În chirurgia ginecologică majoră se recomandă tromboprofilaxia de rutină  │

│   - grad 1 A.                                                               │

│4. Pentru pacientele cu intervenţie chirurgicală ginecologică majoră pentru  │

│   afecţiune benignă, care nu au factori de risc adiţionali se recomandă HGMM│

│   (priză unică) sau HNF 5000 UI x2/zi sc - grad 1A. Alternativă: CPI        │

│   începută imediat înaintea intervenţiei chirurgicale şi continuată până    │

│   când pacienta se mobilizează - grad 1B.                                   │

│5. Pentru pacientele care sunt supuse unei intervenţii chirurgicale          │

│   ginecologice extensive pentru o afecţiune neoplazică şi pacientele cu     │

│   factori de risc adiţionali se recomandă tromboprofilaxie de rutină cu HGMM│

│   sau HNF 5000 UI x 3 / zi sc - grad 1A. Alternative: CPI până la externarea│

│   din spital - grad 1A - sau combinarea heparinei sau fondaparinei cu       │

│   mijloacele mecanice - grad 1C.                                            │

│6. Pentru pacientele cu intervenţii chirurgicale ginecologice majore se      │

│   recomandă continuarea profilaxiei până la externare - grad 1A*. Pentru    │

│   pacientele cu risc foarte mare tromboembolic: chirurgie oncologică şi     │

│   vârstă >60 ani sau TEV în antecedente se sugerează continuarea profilaxiei│

│   după externare, până la 28 zile- grad 2C.                                 │

└─────────────────────────────────────────────────────────────────────────────┘

*ST*

    5.6. Chirurgia urologică

    5.6.1. Riscul şi factorii de risc specifici

    Tromboembolismul este considerat cea mai importantă complicaţie nonchirurgicală ce apare după chirurgia urologică majoră.

    Factori de risc specifici: vârstă înaintată, malignitatea, poziţia de litotomie pe masa de operaţie, chirurgia pelvină cu sau fără evidare ganglionară, chirurgia deschisă, durata intervenţiei.

    5.6.2. Recomandări

*T*

┌─────────────────────────────────────────────────────────────────────────────┐

│1. La pacienţii supuşi unei intervenţii transuretrale sau alte proceduri cu  │

│   risc scăzut nu se recomandă măsuri specifice de profilaxie. Se recomandă  │

│   mobilizarea precoce - grad 1A.                                            │

│2. Pentru intervenţiile chirurgicale urologice majore deschise se recomandă  │

│   utilizarea de rutină a mijloacelor de tromboprofilaxie - grad 1A, cu HNF  │

│   de 2 sau 3 ori pe zi - grad 1B. Alternative: HGMM - grad 1C sau           │

│   fondaparină - grad 1C sau combinarea metodelor farmacologice cu metodele  │

│   mecanice - grad 1C.                                                       │

├─────────────────────────────────────────────────────────────────────────────┤

│3. Pentru chirurgia urologică cu risc foarte mare de sângerare sau pacienţi  │

│   cu sângerare activă se recomandă mijloacele mecanice de tromboprofilaxie, │

│   cel puţin până la reducerea riscului de sângerare - grad 1A.              │

└─────────────────────────────────────────────────────────────────────────────┘

*ST*

    5.7. Chirurgia laparoscopică

    5.7.1. Riscul şi factorii de risc specifici

    În ultimele două decenii procedurile diagnostice şi/sau terapeutice laparoscopice s-au diversificat şi sunt folosite pe scara extinsă. Trauma chirurgicală este în general mai mică în intervenţiile laparoscopice decât în chirurgia abdominală deschisă. Deşi durata intervenţiilor chirurgicale laparoscopice este mai mare, iar pneumoperitoneul şi poziţia anti-Trendelenburg reduc întoarcerea venoasă realizând stază la nivelul membrelor inferioare, totuşi studiile controlate atestă un risc tromboembolic mic. De ex. în colecistectomia laparoscopică, pe un număr de peste 100 000 de intervenţii rata medie a TVP clinice a fost de 0,03%, a EP de 0,06% şi a EP fatale de 0,02%.

    Unele societăţi sau asociaţii de chirurgie gastrointestinală endoscopică recomandă tromboprofilaxie în procedurile laparoscopice similară celei aplicate în procedurile echivalente cu chirurgie deschisă.

    5.7.2. Recomandări

    În ACCP VIII, recomandările sunt nuanţate, în raport cu nivelul de risc:

*T*

┌─────────────────────────────────────────────────────────────────────────────┐

│1. La pacienţii la care se efectuează proceduri laparoscopice şi nu au       │

│   factori de risc tromboembolic adiţionali nu se recomandă - de rutină -    │

│   folosirea tromboprofilaxiei, în afara mobilizării precoce - grad 1B.      │

│2. Pentru pacienţii cu factori de risc adiţionali se recomandă trombo-       │

│   profilaxia farmacologică (HGMM, HNF, fondaparină) sau mecanică (CE sau    │

│   CPI) - grad 1C.                                                           │

└─────────────────────────────────────────────────────────────────────────────┘

*ST*

    5.8. Chirurgia bariatrică

    5.8.1. Riscul şi factorii de risc specifici

    În ultimii 15 ani, chirurgia bariatrică pentru obezitatea morbidă, ocupă un loc din ce în ce mai mare în chirurgia abdominală. Procedurile chirurgicale sau laparoscopice la nivel gastric se efectuează în condiţii potenţiale de risc trombotic prin obezitate sau alţi factori de risc cumulaţi. Datele raportate privind incidenţa TEV în chirurgia bariatrică în timpul spitalizării şi în urmărirea la 3 luni, arată cifre relativ inferioare comparativ cu alte intervenţii chirurgicale. Cu toate acestea, Societatea Americană de Chirurgie Bariatrică consideră chirurgia bariatrică a fi cu risc înalt, necesitând tromboprofilaxie.

    5.8.2. Recomandări. În ACCP VIII, se fac următoarele recomandări:

*T*

┌─────────────────────────────────────────────────────────────────────────────┐

│1. Pentru pacienţii spitalizaţi cu chirurgie bariatrică, se recomandă trombo-│

│   profilaxie de rutină cu HGMM, HNF (de 3 ori/zi), fondaparină sau          │

│   combinarea unei metode farmacologice cu CPI - grad 1C.                    │

│2. Pentru pacienţii cu chirurgie bariatrică se sugerează folosirea de doze   │

│   mai mari de HGMM sau HNF decât dozele pentru pacienţii non-obezi -        │

│   grad 2C.                                                                  │

└─────────────────────────────────────────────────────────────────────────────┘

*ST*

    Observaţie: la persoanele obeze, tromboprofilaxia pentru diverse condiţii medicale sau chirurgicale, se efectuează cu doze de heparină adaptate la greutatea corporală.

    5.9. Chirurgia toracică

    5.9.1. Riscul şi factorii de risc specifici

    Chirurgia toracică se efectuează în prezent în majoritatea cazurilor pentru neoplasme toracice, la persoane vârstnice cu perioade postoperatorii mai lungi de imobilizare la pat şi recuperare. Incidenţa TVP şi a EP este raportată diferit în puţinele studii riguroase, şi variază între 7-14% pentru TVP şi 1,3-5% pentru EP. Astfel chirurgia toracică apare ca având risc de TEV similar celui întâlnit după chirurgia generală majoră.

    5.9.2. Recomandări

*T*

┌─────────────────────────────────────────────────────────────────────────────┐

│1. La pacienţii la care se efectuează o intervenţie de chirurgie toracică    │

│   majoră, se recomandă tromboprofilaxie de rutină cu HGMM, HNF sau          │

│   fondaparină - grad 1C.                                                    │

│2. Pentru pacienţii cu chirurgie toracică şi risc înalt de sângerare se      │

│   recomandă folosirea optimă a tromboprofilaxiei mecanice - grad 1C.        │

└─────────────────────────────────────────────────────────────────────────────┘

*ST*

    5.10. Chirurgia de bypass coronarian

    5.10.1. Riscul şi factorii de risc specifici

    Necesarul de tromboprofilaxie în chirurgia cardiacă este controversat. Chirurgia valvulară, în general, necesită anticoagulare terapeutică postoperatorie, iar chirurgia coronară - de departe cea mai frecventă - se efectuează sub anticoagulare sistemică cu heparină. Totuşi, pacienţii coronarieni operaţi sunt cel mai adesea vârstnici, au multipli factori de risc asociaţi pentru TEV sau au evoluţie postoperatorie cu spitalizare mai prelungită sau mobilitate limitată.

    Datele raportate privind incidenţa TEV sunt disparate şi limitate. Mai multe studii cumulate semnalează o incidenţă scăzută a TEV simptomatic: 0,5-3,9% pentru TEV, 0,3-0,5% pentru TVP, 0,2-3,9% pentru EP fatală. Diversitatea cifrelor este explicată de perioadele în care s-au efectuat cercetările (înainte sau după anul 2000), criteriile de selecţie a pacienţilor pentru bypass, metodele de tromboprofilaxie folosite, durata urmăririi etc.

    5.10.2. Recomandările ACCP VIII pentru chirurgia de bypass coronarian sunt:

*T*

┌─────────────────────────────────────────────────────────────────────────────┐

│1. Pentru pacienţii la care se efectuează CABG, se recomandă folosirea       │

│   tromboprofilaxiei cu HGMM, HNF sau profilaxie mecanică bilaterală (CE sau │

│   CPI) - grad 1C.                                                           │

│2. Pentru pacienţii cu CABG, se sugerează folosirea HGMM în loc de HNF       │

│   (pentru a evita HIT) - grad 2B.                                           │

│3. Pentru pacienţii cu CABG şi risc mare de sângerare se recomandă folosirea │

│   optimă a tromboprofilaxiei mecanice - grad 1C.                            │

└─────────────────────────────────────────────────────────────────────────────┘

*ST*

    6. Chirurgia ortopedică

    În chirurgia ortopedică majoră, care include artroplastiile de şold şi de genunchi, chirurgia fracturilor şoldului, chirurgia coloanei vertebrale, chirurgia tumorală, etc, profilaxia complicaţiilor tromboembolice postoperatorii este obligatorie, dat fiind riscul ridicat de apariţie a acestora.

    6.1. Artroplastii

    6.1.1. Recomandări

    În artroplastia şoldului este indicată profilaxia cu:

*T*

┌─────────────────────────────────────────────────────────────────────────────┐

│1. HGMM în doza obişnuită pentru pacienţii cu risc înalt - grad 1A.          │

│2. Fondaparină în doză de 2,5 mg, începută la 6-24 ore după intervenţia      │

│   chirurgicală - grad 1A.                                                   │

│3. AVK în doze ajustate în funcţie de INR - grad 1A.                         │

│4. Este contraindicată utilizarea, ca unică metodă profilactică, a aspirinei,│

│   dextranului, HNF, CE, CPI sau PVP nefiind eficiente- grad 1A.             │

│5. Pentru pacienţii cu un risc important de sîngerare se recomandă utilizarea│

│   optimală a profilaxiei mecanice (CPI sau PVP) - grad 1A. Când riscul de   │

│   sângerare diminuă se recomandă utilizarea tromboprofilaxiei farmacologice │

│   singură sau asociată cu cea mecanică - grad 1C*                           │

└─────────────────────────────────────────────────────────────────────────────┘

*ST*

    În artroplastia genunchiului este indicată profilaxia cu:

*T*

┌─────────────────────────────────────────────────────────────────────────────┐

│1. HGMM în doza obişnuită pentru pacienţii cu risc înalt - grad 1A.          │

│2. Fondaparină în doză de 2,5 mg, începută la 6-24 ore după intervenţia      │

│   chirurgicală - grad 1A.                                                   │

│3. AVK în doze ajustate în funcţie de INR - grad 1A.                         │

│4. O opţiune profilactică alternativă este utilizarea CPI - grad 1B.         │

│5. Este contraindicată utilizarea, ca unică metodă profilactică, a aspirinei,│

│   HNF - grad 1A sau a PVP - grad 1B.                                        │

│6. Pentru pacienţii cu un risc important de sîngerare se recomandă utilizarea│

│   optimală a mijloacelor mecanice de profilaxie: CPI - grad 1A sau PVP -    │

│   grad 1B. Când riscul de sângerare diminuă se recomandă utilizarea trombo- │

│   profilaxiei farmacologice singură sau asociată cu cea mecanică - grad 1C. │

└─────────────────────────────────────────────────────────────────────────────┘

*ST*

    Comentarii

    Pentru tromboprofilaxie este preferabilă utilizarea HGMM imediat postoperator, dat fiind riscul mai mic de sângerare şi controlul mai uşor al eficacităţii antitrombotice. Fondaparina se va utiliza numai la 6-24 ore postoperator; dat fiind riscul crescut de sângerare în cazul utilizării preoperatorii. Utilizarea AVK se poate face la sfârşitul spitalizării, conversia de la HGMM la AVK sub controlul repetat al INR-ului, se poate recomanda doar în cazurile în care pacientul nu-şi poate procura HGMM pentru perioada ambulatorie sau când perioada de profilaxie prelungită este nedefinită (datorită persistenţei riscului tromboembolic), cu condiţia existenţei posibilităţii controlului periodic (la 10 - 14 zile) al INR.

    6.2. Chirurgia fracturilor de şold

    6.2.1. Recomandări

*T*

┌─────────────────────────────────────────────────────────────────────────────┐

│1. Fondaparină în doză de 2,5 mg, începută la 6-24 ore după intervenţia      │

│   chirurgicală - grad 1A.                                                   │

│2. HGMM în dozele uzuale pentru pacienţi cu risc înalt - grad 1B.            │

│3. AVK în doze ajustate în funcţie de INR - grad 1B.                         │

│4. HNF în doze uzuale pentru pacienţii cu risc înalt - grad 1B.              │

│5. Este contraindicată utilizarea profilactică unică a aspirinei - grad 1A.  │

│6. Dacă este necesară temporizarea intervenţiei chirugicale se impune        │

│   începerea profilaxiei, imediat la internarea în spital, cu HGMM sau HNF - │

│   grad 1C.                                                                  │

│7. Pentru pacienţii cu un risc important de sîngerare se recomandă utilizarea│

│   optimală a mijloacelor mecanice de profilaxie - grad 1A. Când riscul de   │

│   sângerare diminuă se recomandă utilizarea tromboprofilaxiei farmacologice │

│   singură sau asociată cu cea mecanică - grad 1C.                           │

└─────────────────────────────────────────────────────────────────────────────┘

*ST*

    Comentarii

    ● În tromboprofilaxia fracturilor de şold este recomandabilă utilizarea HGMM; HNF este din ce în ce mai puţin utilizată din cauza nesiguranţei sau inconsistenţei rezultatelor. Profilaxia cu AVK are limite majore.

    ● În chirurgia fracturilor de şold, pertrohanteriene sau de col femural, recomandarea de grad 1 A pentru tromboprofilaxie se adresează fondaparinei.

    Utilizarea HGMM, s-a dovedit eficace, în lumina experienţei internaţionale, inclusiv a Clinicii de Ortopedie a Spitalului Foişor Bucureşti.

    6.3. Chirurgia spinală

    6.3.1. Recomandări

*T*

┌─────────────────────────────────────────────────────────────────────────────┐

│1. În cazurile utilizării abordului anterior sau a coexistenţei altor factori│

│   de risc (vârstă, neoplazii, deficite neurologice, TEV în antecedente)     │

│   este indicată utilizarea HGMM; alternativ se pot utiliza CPI - grad 1B    │

│   sau CE - grad 2B.                                                         │

│2. La pacienţii cu multipli factori de risc se recomandă asocierea metodelor │

│   de profilaxie farmacologică (HGMM sau HNF) cu utilizarea optimală a       │

│   metodelor mecanice (CE sau/şi CPI) - grad 2C.                             │

│3. La pacienţii fără factori de risc suplimentari nu este indicată nici o    │

│   metodă profilactică, cu excepţia mobilizării precoce - grad 2C.           │

└─────────────────────────────────────────────────────────────────────────────┘

*ST*

    6.4. Leziunile traumatice izolate ale membrelor inferioare

    6.4.1. Recomandări

*T*

┌─────────────────────────────────────────────────────────────────────────────┐

│   Tromboprofilaxia de rutină nu este indicată - grad 2A*.                   │

└─────────────────────────────────────────────────────────────────────────────┘

*ST*

    Comentarii

    Utilizarea profilaxiei farmacologice este indicată numai dacă există factori de risc suplimentari (evaluare individuală).

    6.5. Chirurgia artroscopică

    6.5.1. Recomandări

    În chirurgia artroscopică a genunchiului:

*T*

┌─────────────────────────────────────────────────────────────────────────────┐

│1. La pacienţii cu factori de risc suplimentari sau după intervenţii         │

│   prelungite sau complicate este indicată tromboprofilaxia cu HGMM -        │

│   grad 1B.                                                                  │

│2. La pacienţii fără factori de risc suplimentari nu este indicată nici o    │

│   metodă profilactică, cu excepţia mobilizării precoce - grad 2B.           │

└─────────────────────────────────────────────────────────────────────────────┘

*ST*

    Comentarii

    Utilizarea profilaxiei farmacologice este indicată în funcţie de evaluarea individuală - la pacienţii cu factori de risc suplimentari, la cei la care manşeta pneumatică hemostatică a fost menţinută un timp mai îndelungat (peste 45 minute) sau la cei la care artroscopia a fost mai laborioasă sau complicată (durată peste o oră).

    6.6. Momentul iniţierii profilaxiei farmacologice

    Se bazează pe raportul eficacitate/risc hemoragic al fiecărui agent farmacologic în parte

*T*

┌─────────────────────────────────────────────────────────────────────────────┐

│1. Pentru pacienţii care primesc tromboprofilaxie cu HGMM se recomandă       │

│   începerea administrării fie preoperator, fie postoperator. Diferenţele    │

│   între iniţierea preoperatorie şi cea postoperatorie nu sunt semnificative,│

│   ambele opţiuni fiind posibile - grad 1A.                                  │

│2. Pentru pacienţii care primesc tromboprofilaxie cu fondaparină, se         │

│   recomandă începerea administrării la 6-24 ore după intervenţie - grad 1A. │

└─────────────────────────────────────────────────────────────────────────────┘

*ST*

    Comentarii

    ● În chirurgia spinală, în special cea endocanalară, apariţia unei hemoragii fiind de o gravitate foarte mare, se recomandă începerea tromboprofilaxiei farmacologice postoperator.

    ● Artroplastiile de şold şi de genunchi, ca şi chirurgia fracturilor de şold, se execută frecvent sub anestezie spinală (rahianestezie/anestezie peridurală) ceea ce reduce incidenţa complicaţiilor tromboembolice. Există însă riscul, dacă anestezia spinală se execută sub influenţa efectului anticoagulantelor, să apară un hematom intrarahidian, ce poate determina paralizii ireversibile. Acelaşi risc, apariţia hematomului peridural şi a paraliziilor ireversibile, există şi în cazul montării unui cateter peridural. Anestezia spinală şi aplicarea cateterului peridural vor fi efectuate la 10-12 ore după ultima administrare de HGMM, iar următoarea doză de HGMM nu va fi administrată mai curând de 2 ore. Aceleaşi reguli trebuie respectate la îndepărtarea cateterului peridural (vezi şi capitolul tromboprofilaxia pacientului chirurgical).

    6.7. Durata profilaxiei

*T*

┌─────────────────────────────────────────────────────────────────────────────┐

│1. Pentru pacienţii care au suferit o artroplastie totală de şold, se        │

│   recomandă extinderea profilaxiei până la 35 de zile după intervenţie -    │

│   grad 1A. Opţiunile pentru prelungirea profilaxiei includ HGMM - grad 1A,  │

│   AVK - grad 1B sau fondaparină - grad 1C.                                  │

│2. Pentru pacienţii care au suferit o artroplastie totală de genunchi, se    │

│   recomandă extinderea profilaxiei până la 35 de zile după intervenţie -    │

│   grad 2B. Opţiunile pentru prelungirea profilaxiei includ HGMM - grad 1A,  │

│   AVK - grad 1B sau fondaparină - grad 1C*                                  │

│3. Pentru pacienţii care au suferit o intervenţie pentru fractură de şold,   │

│   se recomandă extinderea profilaxiei până la 35 de zile după intervenţie - │

│   grad 1A. Opţiunile pentru prelungirea profilaxiei includ fondaparină -    │

│   grad 1A, HGMM - grad 1C sau AVK - grad 1C.                                │

└─────────────────────────────────────────────────────────────────────────────┘

*ST*

    Comentarii

    În special în chirurgia ortopedică sunt subliniate avantajele HGMM (uşurinţă în administrare, risc hemoragic mic, rezultate constante) şi mai recent a fondaparinei.

    Conversia tromboprofilaxiei de la heparine la AVK se efectuează în cazuri speciale (durata nedefinită a tromboprofilaxiei, imposibilitate de procurare a HGMM).

    Dintre cele 5 HGMM existente pe piaţa românească (Clexane, Clivarin, Fragmine, Fraxiparine, Innohep) numai Clexane, Fraxiparine şi Fragmine sunt înregistrate pentru profilaxie de lungă durată (35 zile).

    7. Neurochirurgia

    7.1. Riscul şi factorii de risc specifici

    Pacienţii supuşi unor intervenţii neurochirurgicale majore sunt consideraţi cu risc moderat de tromboembolism. Pacienţii neurochirurgicali au în acelaşi timp însă factori de risc tromboembolic şi factori de risc de sângerare intracraniană postoperatorie. Chirurgia intracraniană sau spinală, tumorile maligne, intervenţiile prelungite, paraliziile membrelor inferioare şi vârsta cresc rata TEV la aceşti pacienţi. Hemoragia intracraniană în primele zile după intervenţie se produce la aproximativ 1,1% din pacienţii fără tromboprofilaxie.

    Tromboprofilaxia mecanică este larg recomandată ca metodă comună după intervenţiile de neurochirurgie majoră. Alte opţiuni acceptabile sunt HNF perioperator sau HGMM postoperator sau combinarea tromboprofilaxiei mecanice cu cea farmacologică. În unele centre specializate tromboprofilaxia mecanică se începe în timpul intervenţiei chirurgicale; dacă în primele zile postoperator examenul CT nu indică sângerare, se adaugă tromboprofilaxie farmacologică.

    7.2. Recomandări

*T*

┌─────────────────────────────────────────────────────────────────────────────┐

│1. Pentru pacienţii cu neurochirurgie majoră, se recomandă ca trombo-        │

│   profilaxia să fie folosită de rutină - grad 1A.                           │

│2. Se recomandă CPI (cu sau fără CE) pentru neurochirurgia intracraniană -   │

│   grad 1A.                                                                  │

│3. Alternative acceptabile la CPI sunt postoperator HGMM - grad 2A sau HNF - │

│   grad 2B.                                                                  │

│4. La bolnavii cu risc tromboembolic mare, se recomandă combinarea           │

│   mijloacelor mecanice cu cele farmacologice - grad 2B*.                    │

└─────────────────────────────────────────────────────────────────────────────┘

*ST*

    8. Profilaxia TEV la pacienţii politraumatizaţi

    8.1. Riscul şi factorii de risc specifici

    Pacienţii cu politraumă au cel mai mare risc de tromboembolism venos între pacienţii spitalizaţi. Tromboza venoasă profundă apare la peste 50% din pacienţi, iar embolia pulmonară reprezintă a treia cauză de deces la pacienţii care supravieţuiesc primelor 24 de ore.

    Factorii independenţi de risc specifici pacienţilor cu politrauma sunt: traumatismul medular, fracturile de membru inferior sau bazin, necesitatea unei intervenţii chirurgicale, vârsta, cateterul venos femural sau sutura de vena majoră, imobilizarea prelungită, durata mare de spitalizare.

    8.2. Recomandări

*T*

┌─────────────────────────────────────────────────────────────────────────────┐

│1. Se recomandă profilaxia TEV la toţi pacienţii traumatizati care au factori│

│   de risc - grad 1A.                                                        │

│2. În absenţa contraindicaţiilor majore se recomandă începerea profilaxiei cu│

│   HGMM cât mai precoce posibil - grad 1A.                                   │

│3. Se recomandă ca mijloacele mecanice singure să fie utilizate numai în     │

│   situaţia în care profilaxia cu HGMM este amânată sau contraindicată       │

│   datorită sângerării active sau riscului hemoragic mare - grad 1B.         │

│4. Se recomandă screeningul cu echografie Doppler la pacienţii cu risc       │

│   crescut de TEV (traumatism medular, fractură de membru inferior sau bazin,│

│   traumatism cranian major, cateter venos femural) care nu au avut          │

│   profilaxie sau aceasta a fost suboptimală - grad 1C.                      │

│5. Nu se recomandă utilizarea filtrelor de vena cavă ca profilaxie primară   │

│   la pacienţii cu traumă - grad 1C.                                         │

│6. Se recomandă continuarea profilaxiei pe toate durata spitalizării,        │

│   inclusiv perioada de recuperare - grad 1C. La pacienţii cu afectarea      │

│   majoră a mobilităţii se sugerează prelungirea profilaxiei cu HGMM sau AVK │

│   (INR = 2,0 -3,0) şi după externare - grad 2C.                             │

└─────────────────────────────────────────────────────────────────────────────┘

*ST*

    8.3. Traumatisme medulare acute (TMA)

    8.3.1. Riscul şi factorii de risc specifici

    La pacienţii cu politraumă prezenţa TMA reprezintă factorul de risc cel mai mare pentru TVP. Fără profilaxie pacienţii cu TMA au cel mai mare risc de TVP între pacienţii spitalizaţi, EP reprezintă a treia cauza de deces la pacienţii cu TMA.

    Factori de risc particulari la pacienţii cu TMA:

    ● Concomitenţa cu fracturi ale membrelor inferioare;

    ● Întârziarea tromboprofilaxiei.

    Tromboembolismul venos după TMA este caracterizat prin: prelungirea timpului de recuperare datorită ritmului scăzut de recanalizare venoasă şi frecvenţa complicaţiilor hemoragice asociate profilaxiei cu anticoagulante.

    8.3.2. Recomandări

*T*

┌─────────────────────────────────────────────────────────────────────────────┐

│1. Se recomandă profilaxia tromboembolismului venos la toţi pacienţii cu     │

│   traumatim medular acut - grad 1A.                                         │

│2. Se recomandă profilaxia cu HGMM imediat după ce hemostaza primară este    │

│   evidentă - grad 1B.                                                       │

│3. Se recomandă utilizarea mijloacelor mecanice (CPI) doar în perioda precoce│

│   posttraumă spinală când profilaxia cu anticoagulante este contraindicată -│

│   grad 1A.                                                                  │

│4. În timpul fazei de recuperare după traumatismele medulare acute se        │

│   recomandă profilaxie prelungită cu HGMM sau conversia pe AVK              │

│  (INR = 2,0 -3,0) - grad 1C.                                                │

└─────────────────────────────────────────────────────────────────────────────┘

*ST*

    9. Profilaxia TEV la pacienţii cu arsuri

    9.1. Riscul şi factorii de risc specifici

    Pacienţii cu arsuri au un risc cresut tromboembolic prin prezenţa unei stări hipercoagulante sistemice, repaus la pat prelungit, proceduri chirurgicale repetate, asocierea cu sepsis recurent.

    Factorii de risc specifici: vârsta înaintată, obezitatea, concomitenţa cu traumatisme ale membrelor inferioare, utilizarea cateterelor venoase centrale (cateter venos femural), prezenţa infecţiei, imobilizarea prelungită.

    9.2. Recomandări

*T*

┌─────────────────────────────────────────────────────────────────────────────┐

│1. În absenţa contraindicaţiilor se recomandă începerea profilaxiei cu       │

│   heparine cât mai precoce posibil - grad 1C.                               │

│2. Se recomandă profilaxia TEV la pacienţii cu arsuri care au factori de     │

│   risc asociaţi (vârstă înaintată, obezitate morbidă, arsuri extinse, arsuri│

│   ale membrelor inferioare, cateter venos femural, imobilizare prelungită) -│

│   grad 1A..                                                                 │

└─────────────────────────────────────────────────────────────────────────────┘

*ST*

    10. Anestezia / analgezia neuraxială şi profilaxia TEV

    10.1. Recomandări:

*T*

┌─────────────────────────────────────────────────────────────────────────────┐

│1. Pentru evitarea riscului de apariţie a hematomului peridural, se recomandă│

│   atenţie la utilizarea profilaxiei TEV concomitent cu anestezia/analgezia  │

│   spinală - grad 1A.                                                        │

└─────────────────────────────────────────────────────────────────────────────┘

*ST*

    1.1. Anestezia/analgezia neuraxială este contraindicată la pacienţii cu tulburări cunoscute de hemostază.

    1.2. Anestezia/analgezia neuraxială şi medicamentele antitrombotice:

    a. Clopidogrelul şi ticlopidina trebuie întrerupte cu aproximativ 5 zile înaintea procedurii;

    b. Dacă riscul întreruperii clopidogrelului este mare (ex. stent coronarian recent) se va efectua alt tip de anestezie;

    c. Aspirina şi antiinflamatoarele nonsteroidiene nu cresc riscul de hematom perispinal.

    1.3. La pacienţii sub tratament cu anticoagulante, puncţia spinală sau inserţia cateterului peridural vor fi efectuate când efectul anticoagulant este minim:

    ● 8-12 ore după HGMM utilizată de 2 ori pe zi subcutanat;

    ● cel puţin 18 ore după HGMM utilizată subcutanat o dată pe zi.

    1.4. Profilaxia cu anticoagulante este amânată dacă aspiratul la puncţia spinală este hemoragic.

    1.5. Suprimarea unui cateter peridural se va efectua când efectul anticoagulant este minim (în mod obişnuit imediat înainte de administrarea următoarei doze planificate).

    1.6. Profilaxia cu heparine va fi amânată cu cel puţin 2 ore după puncţia spinală sau suprimarea cateterului peridural.

    1.7. Dacă profilaxia este efectuată cu AVK analgezia peridurală continuă va fi efectuată la 24 - 48 de ore după ultima administrare. Dacă profilaxia cu AVK este folosită concomitent cu analgezia peridurală, INR trebuie să fie < 1,5 în momentul suprimării cateterului.

    1.8. Analgezia peridurală nu va fi folosită concomitent cu administrarea de fondaparină.

    1.9. Utilizarea concomitentă a analgeziei peridurale cu profilaxia TEV cu anticoagulante impune urmărirea atentă a semnelor de compresiune medulară. În caz de suspiciune clinică se recomandă evaluarea imagistică şi dacă este cazul aplicarea rapidă a tratamentului chirurgical de decompresiune pentru evitarea producerii unor leziuni nervoase definitive.

*T*

┌─────────────────────────────────────────────────────────────────────────────┐

│2. Deşi riscul de sângerare asociat cu blocajele de nerv periferic sau plex  │

│   (cu sau fără anticoagulant) este necunoscut se recomandă aceleaşi         │

│   precauţiuni ca la anestezia neuraxială, în special dacă se folosesc       │

│   tehnici de analgezie continuă - grad 1C.                                  │

│3. Se recomandă ca fiecare spital care utilizează tehnici de anestezie/      │

│   analgezie neuraxială, anestezie/analgezie de nerv periferic sau plex să   │

│   adopte protocoale scrise despre utilizarea acestora concomitent cu        │

│   drogurile anticoagulante şi/sau antitrombotice.                           │

└─────────────────────────────────────────────────────────────────────────────┘

*ST*

    11. Terapia intensivă ( TI ) şi profilaxia TEV

    11.1. Riscul şi factorii de risc specifici

    Pacienţii de terapie intensivă reprezintă o categorie heterogenă la care se întâlnesc numeroşi factori de risc anteriori internării în TI, precum şi numeroşi factori de risc dobândiţi pe parcursul îngrijirii în TI.

    Factori de risc anteriori internării în TI: intervenţii chirurgicale recente, traumă, sepsis, malignitate, imobilizare, stroke, vârstă înaintată, insuficienţă cardiacă sau respiratorie, TEV în antecedente, sarcină.

    Factori de risc dobândiţi în timpul internării in TI: imobilizarea , utilizarea sedării sau paraliziei farmacologice, catetere venoase centrale, intervenţii chirurgicale, sepsis, ventilaţie mecanică, utilizarea de vasopresoare, insuficienţă cardiacă, utilizarea mijloacelor de epurare extrarenală, depleţia de factori anticoagulanţi endogeni.

    Selecţia metodelor de profilaxie în aceste condiţii trebuie făcută prin evaluarea repetată a riscului de TEV şi a riscului de sângerare pentru fiecare pacient în parte.

    11.2. Recomandări

*T*

┌─────────────────────────────────────────────────────────────────────────────┐

│1. Se recomandă ca toţi pacienţii să fie evaluaţi pentru riscul TEV la       │

│   internarea în TI - grad 1A                                                │

│2. Pentru pacienţii cu risc mare de sângerare se recomandă utilizarea        │

│   mijloacelor mecanice (CE / CPI) - grad 1A.                                │

│3. La pacienţii cu risc moderat (pacienţi medicali sau pacienţi în           │

│   postoperator) se recomandă utilizarea dozelor mici de heparine - grad 1A. │

│4. La pacienţii cu risc mai mare (politraumă, intervenţii chirurgicale       │

│   ortopedice majore) se recomandă utilizarea HGMM - grad 1A .               │

└─────────────────────────────────────────────────────────────────────────────┘

*ST*

    12. Tromboprofilaxia în sarcină, travaliu şi postpartum

    12.1. Riscul şi factorii de risc

    Sarcina este un factor de risc important pentru TEV; ea creşte riscul tromboembolic de 10 ori, comparativ cu femeile fără sarcină. Puerperium reprezintă perioada de risc maxim, explicabil prin traumatismele vasculare din timpul travaliului, în special după naşterea vaginală instrumentată sau operaţia cezariană.

    Factorii de risc pentru TEV, în afară celor convenţionali, şi care cresc cel mai mult riscul în sarcină şi puerperium sunt:

    - existenţa unui episod de TEV în antecedentele personale;

    - trombofiliile manifeste sau recent identificate;

    - prezenţa protezelor valvulare cardiace.

    Se pot adăuga, în plus: vârsta peste 35 ani, obezitatea, operaţia cezariană şi procedurile chirurgicale efectuate în timpul sarcinii şi puerperium.

    Femeile cu TEV în antecedente sau cu istoric familial de TEV - când acesta se produce la o vârstă tânără, trebuie să fie evaluate pentru trombofilie înaintea sarcinii. Consilierea preconcepţională este recomandată în aceste situaţii. Ideal, ar trebui ca toate femeile să fie supuse unui screening pentru factorii de risc de TEV, precoce în sarcină sau chiar preconcepţional.

    Riscul de TEV în sarcină la femeile trombofilice variază cu tipul de trombofilie congenitală sau câştigată. Riscul de TEV este major în sindromul antifosfolipidic (prezenţa anticoagulantului lupic sau anticorpilor anticardiolipinici) din LES şi în unele trombofilii congenitale (Tabelul 13).

    Recurenţa TVP în timpul sarcinii este relativ frecventă (2-3%) şi este mai mare (6%) în condiţiile unei anomalii trombofilice sau a unei TVP idiopatice.

    În obstetrică se folosesc 3 grupe de risc, importante pentru tactica tromboprofilaxiei (Tabelul 11).

*T*

┌────────────────┬────────────────────────────────────────────────────────────┐

│Risc mic        │Vârstă sub 35 de ani, fără nici un factor de risc           │

├────────────────┼────────────────────────────────────────────────────────────┤

│Risc moderat    │Vârstă peste 35 de ani                                      │

│                │Obezitate                                                   │

│                │Operaţie cezariană                                          │

├────────────────┼────────────────────────────────────────────────────────────┤

│Risc mare       │Istoric personal TVP/EP                                     │

│                │Trombofilii                                                 │

└────────────────┴────────────────────────────────────────────────────────────┘

*ST*

    Tabelul 11. Grupele de risc în obstetrică

    Studiile retrospective şi datele actuale subliniază unanim că HGMM constituie tratamentul de elecţie în sarcină, în comparaţie cu HNF; eficacitatea şi siguranţa tratamentului sunt mai mari. În acest sens a fost elaborat un ghid pentru dozele profilactice antenatale şi terapeutice de HGMM (Tabelul 12).

*T*

┌─────────────────┬──────────────────────┬───────────────────┬─────────────────┐

│Doza administrată│    Enoxaparină       │    Dalteparină    │ Tinzaparină     │

│                 │   (100 UI/1 mg)      │                   │                 │

├─────────────────┼──────────────────────┼───────────────────┼─────────────────┤

│Profilactică     │                      │                   │                 │

│ GC normală      │     40 mg/zi         │    5000 UI/zi     │  4500 UI/zi     │

│ GC < 50 Kg      │     20 mg/zi         │    2500 UI/zi     │  3500 UI/zi     │

│ GC > 90 Kg      │  40 mg la 12 ore     │ 5000 UI la 12 ore │4500 UI la 12 ore│

└─────────────────┴──────────────────────┴───────────────────┴─────────────────┘

*ST*

    Tabelul 12. Ghid pentru doze profilactice de HGMM

    GC - greutate corporală

    12.2. Recomandări de tromboprofilaxie în sarcină

    12.2.1. Tromboprofilaxia după operaţia cezariană

*T*

┌─────────────────────────────────────────────────────────────────────────────┐

│1. Evaluarea riscului de tromboembolism este recomandată la toate sarcinile  │

│   care urmează să sufere operaţie cezariană. În absenţa unui risc adiţional,│

│   nu se recomandă tromboprofilaxie specifică, alta decât mobilizarea precoce│

│   - grad 1B.                                                                │

│2. La prezenţa a cel puţin un factor de risc adiţional, la sarcină sau       │

│   intervenţie cezariană, se sugerează tromboprofilaxia farmacologică (HGMM  │

│   sau HNF) sau profilaxia mecanică (CE sau CPI) - grad 2C.                  │

│3. La femeia cu multipli factori de risc adiţionali pentru tromboembolism şi │

│   la care se apreciază un risc foarte înalt de TEV, se sugerează ca         │

│   profilaxia farmacologică să fie combinată cu profilaxia mecanică -grad 2C.│

│4. Pentru pacientele cu risc foarte mare şi la care factorii de risc persistă│

│   după naştere, se sugerează extinderea profilaxiei (până la 4-6 săptămâni) │

│   şi după spitalizare - grad 2C.                                            │

└─────────────────────────────────────────────────────────────────────────────┘

*ST*

    12.2.2. Istoric personal de boală tromboembolică, fără trombofilie cunoscută

*T*

┌─────────────────────────────────────────────────────────────────────────────┐

│1. Episod anterior de TEV, în asociere cu factor de risc temporar, care nu   │

│   mai persistă: se recomandă supraveghere clinică antepartum şi profilaxie  │

│   anticoagulantă postpartum (4-6 săptămâni) - grad 1C.                      │

│2. Episod anterior de TEV idiopatic şi care nu a primit anticoagulare pe     │

│   termen lung, se recomandă una din următoarele: tromboprofilaxie cu        │

│   HGMM/HNF sau supraveghere clinică plus anticoagulare postpartum           │

│   (4-6 săptămâni) - grad 1C.                                                │

│3. Mai multe episoade de TEV (=2), fără terapie anticoagulantă pe termen     │

│   lung: tromboprofilaxie antepartum cu HGMM, urmată de terapie anti-        │

│   coagulantă postpartum (4-6 săptămâni) - grad 2C.                          │

│4. Gravida care primeşte anticoagulare pe termen lung pentru TEV anterior,   │

│   se recomandă HGMM sau HNF în timpul sarcinii, urmată postpartum de        │

│   reintroducerea anticoagulării pe termen lung - grad 1C.                   │

│5. Pentru toate gravidele cu istoric de TVP,se sugerează folosirea de CE     │

│   antepartum şi postpartum - grad 2C.                                       │

└─────────────────────────────────────────────────────────────────────────────┘

*ST*

   12.2.3. Istoric personal de TEV la paciente cu trombofilie

*T*

┌─────────────────────────────────────────────────────────────────────────────┐

│1. La gravida cu trombofilie (confirmare prin laborator), cu un singur episod│

│   anterior de TEV şi care nu a primit anticoagulare pe termen lung, se      │

│   recomandă una din următoarele:tromboprofilaxie antepartum cu HGMM/HNF sau │

│   supraveghere în timpul sarcinii, plus anticogulare postpartum - grad 1C.  │

│2. La gravida cu trombofilie cu risc mare (vezi tabelul 13) şi care a avut   │

│   un singur episod de TEV şi nu a primit anticoagulare prelungită, se       │

│   sugerează profilaxie antepartum (doze profilactice sau doze intermediare  │

│   de HGMM sau HNF) plus profilaxie postpartum - grad 2C.                    │

│3. La gravida cu risc trombotic foarte mare (ex. TEV repetitiv) şi cu        │

│   tratament pe termen lung cu anticoagulante orale, se recomandă trecerea   │

│   pe HGMM în doze terapeutice - grad 1C.                                    │

└─────────────────────────────────────────────────────────────────────────────┘

*ST*

    12.2.4. Trombofilie congenitală fără episod de TEV în istoric

*T*

┌─────────────────────────────────────────────────────────────────────────────┐

│1. Gravidă cu deficit de antitrombină, se sugerează tromboprofilaxie         │

│   antepartum, extinsă postpartum - grad 2C.                                 │

│2. Gravidă cu alte tipuri de trombofilie congenitală, se sugerează antepartum│

│   fie supraveghere clinică, fie tromboprofilaxie plus anticoagulare         │

│   postpartum - grad 2C.                                                     │

└─────────────────────────────────────────────────────────────────────────────┘

*ST*

    Într-un Consens Internaţional privind trombofilia şi TEV (IUA), recomandările de tromboprofilaxie sunt diferenţiate în raport cu gradul de risc al trombofiliei congenitale şi istoricul de TEV (Tabelul 13).

*T*

┌───────────────────────────┬──────────────────────┬──────────────────────────┐

│Riscul de TEV              │  Fără istoric de TEV │      Cu istoric de TEV   │

├───────────────────────────┼──────────────────────┼──────────────────────────┤

│Foarte mare                │HGMM pe toată durata  │     HGMM pe toată durata │

├────────────               │sarcinii (4000 - 5000 │sarcinii (4000 - 5000 UI X│

│Deficit de AT              │UI/zi)                │           2/zi)          │

├───────────────────────────┼──────────────────────┼──────────────────────────┤

│Mare                       │                      │                          │

├────────                   │                      │                          │

│  Deficit de proteină C    │HGMM pe toată durata  │ HGMM pe toată durata     │

│  Deficit de proteină S    │sarcinii (4000 - 5000 │  sarcinii (4000 - 5000   │

│  Factor V Leiden          │  UI/zi)              │   UI/zi)                 │

│ homozigot                 │                      │                          │

│  Mutaţia factorului II    │                      │                          │

│ homozigot                 │                      │                          │

│  Deficit combinat al      │                      │                          │

│ factorilor V şi II        │                      │                          │

├───────────────────────────┼──────────────────────┼──────────────────────────┤

│Moderat                    │                      │                          │

├────────                   │                      │                          │

│  Factor V Leiden          │ Supraveghere clinică │ HGMM pe toată durata     │

│ heterozigot               │                      │sarcinii sau o parte a sa │

│  Mutaţia factorului II    │                      │ (4000 - 5000 UI/zi)      │

│ heterozigot               │                      │                          │

└───────────────────────────┴──────────────────────┴──────────────────────────┘

*ST*

    Tabelul 13. Tromboprofilaxia în sarcină, în prezenţa trombofiliei

    Necesitatea tromboprofilaxiei postpartum se stabileşte în raport cu naşterea pe cale vaginală sau prin intervenţie cezariană şi cu evaluarea riscului global de TEV. De regulă, se adoptă următoarele reguli de conduită:

    a) naşterea pe cale vaginală: dacă sunt prezenţi 2 sau mai mulţi factori de risc adiţionali, se recomandă tromboprofilaxie farmacologică (HGMM sau HNF), cu sau fără CPI, cel puţin până la externarea din spital;

    b) naştere cu operaţie cezariană: în prezenţa a cel puţin un factor de risc adiţional, se sugerează tromboprofilaxie farmacologică (HGMM sau HNF) sau profilaxie mecanică. HGMM se va administra la 3 ore după operaţie, respectiv la 4 ore după îndepărtarea cateterului peridural;

    c) paciente cu factori de risc majori pentru TEV (episod de TEV în istoric, trombofilie etc): HGMM la 3-4 ore postpartum. Tromboprofilaxie farmacologică 6 săptămâni postpartum;

    d) paciente cu alţi factori de risc (decât cei menţionaţi anterior), lăuze care nu se mobilizează: HGMM în doză profilactică la 3-4 ore postpartum şi continuată pentru 2-5 zile.

    Observaţie: Pentru evaluarea riscului de TEV în puerperium, se iau în considerare, pe lângă istoricul de TEV şi trombofilie, alţi factori: vârsta peste 35 ani, obezitatea, varicele mari, voluminoase, preeclampsia şi imobilizarea.

    13. Tromboprofilaxia în cazul călătoriilor pe distanţe lungi

    13.1. Riscul şi factorii de risc

    Călătoriile pe distanţe lungi, în special cu avionul, par a fi un factor de risc pentru TEV, deşi riscul este mic. Tipul şi durata călătoriei peste 8-10 ore, imobilitatea în timpul zborului cu avionul şi factorii de risc individual pentru tromboză, ar putea constitui elemente posibile în favoarea tromboprofilaxiei.

    Datele raportate în diverse studii sunt în majoritate negative, atât pentru riscul imediat de tromboză, cât şi în primele săptămâni după călătorie. În studii prospective la persoanele evaluate prin US Doppler, toate trombozele venoase identificate au fost asimptomatice şi localizate la gambe. TEV simptomatic la 30 zile după călătoria cu avionul pe lungă distanţă a fost de aprox 1 la 2 milioane pasageri. Se apreciază astfel în ACCP VIII (2008) că există insuficiente probe pentru a susţine necesitatea măsurilor de tromboprofilaxie activă.

    13.2. Recomandări

*T*

┌──────────────────────────────────────────────────────────────────────────────┐

│1. Pentru călătorii cu avionul > 8 ore, se recomandă măsuri generale: evitarea│

│   ciorapilor cu efect constrictiv, hidratarea adecvată şi efectuarea de      │

│   contracţii musculare frecvente, la gambe - grad 1C.                        │

│2. Dacă există factori de risc înalt pentru TEV, pe lângă măsurile generale   │

│   se sugerează folosirea CE - grad 2C sau o singură doză profilactică de     │

│   HGMM înainte de călătorie - grad 2C.                                       │

│3. Nu se recomandă folosirea aspirinei pentru prevenţia TEV - grad 1B.        │

└──────────────────────────────────────────────────────────────────────────────┘

*ST*

    ANEXA 1
    Ierarhizarea factorilor de risc

*T*

┌─────────────────────────────────────────────────────────────────────────────┐

│Fiecare factor de risc = 1 punct                                             │

├─────────────────────────────────────────────────────────────────────────────┤

│  ● Vârsta 41-60 ani                                                         │

│  ● Intervenţie chirurgicală minoră planificată                              │

│  ● Intervenţie chirurgicală majoră în antecedente (<1 lună)                 │

│  ● Varice venoase                                                           │

│  ● Boală inflamatorie intestinală                                           │

│  ● Edeme ale membrelor inferioare (frecvent)                                │

│  ● Obezitate (IMC>25 kg/m˛)                                                 │

│  ● Infarct miocardic acut                                                   │

│  ● Insuficienţă cardiacă congestivă (< 1 lună)                              │

│  ● Sepsis (<1 lună)                                                         │

│  ● Boală pulmonară severă, inclusiv pneumonie (<1 lună)                     │

│  ● Disfuncţie ventilatorie (BPOC)                                           │

│  ● Pacient cu afecţiune medicală aflat în repaus, la pat                    │

├─────────────────────────────────────────────────────────────────────────────┤

│Fiecare factor de risc = 2 puncte                                            │

├─────────────────────────────────────────────────────────────────────────────┤

│  ● Vârsta 60-74 ani                                                         │

│  ● Intervenţie chirugicală artroscopică                                     │

│  ● Afecţiune malignă (în prezent sau în antecedente)                        │

│  ● Intervenţie chirurgicală majoră (>45 minute)                             │

│  ● Intervenţie laparoscopică (>45 minute)                                   │

│  ● Imobilizare la pat (>72 ore)                                             │

│  ● Aparat gipsat de imobilizare (<1 lună)                                   │

│  ● Cateter venos central                                                    │

├─────────────────────────────────────────────────────────────────────────────┤

│Fiecare factor de risc = 3 puncte                                            │

├─────────────────────────────────────────────────────────────────────────────┤

│  ● Vârsta peste 75 ani                                                      │

│  ● TVP / EP în antecedente                                                  │

│  ● Tromboză în antecedentele heredocolaterale                               │

│  ● Factor V Leiden prezent                                                  │

│  ● Tip 20210 de protrombină prezent                                         │

│  ● Hiperhomocisteinemie                                                     │

│  ● Anticoagulant lupic prezent                                              │

│  ● Nivel crescut al anticorpilor anticardiolipinici                         │

│  ● Trombocitopenie indusă de heparină                                       │

│Alte tipuri congenitale sau dobândite de trombofilie                         │

├─────────────────────────────────────────────────────────────────────────────┤

│Fiecare factor de risc = 5 puncte                                            │

├─────────────────────────────────────────────────────────────────────────────┤

│  ● Artroplastie majoră electivă la nivelul unui membru inferior             │

│  ● Fractură de şold, pelvină sau de membru inferior (<1 lună)               │

│  ● Accident vascular cerebral (<1 lună)                                     │

│  ● Traumatism multiplu (< 1 lună)                                           │

│  ● Leziune medulară acută (paralizie) (<1 lună)                             │

├─────────────────────────────────────────────────────────────────────────────┤

│Fiecare factor de risc = 1 punct (doar pentru femei)                         │

├─────────────────────────────────────────────────────────────────────────────┤

│  ● Contraceptive orale sau terapie hormonală de substituţie                 │

│  ● Sarcină sau lăuzie (<1 lună)                                             │

│  ● În antecedente: naştere de făt mort de cauză inexplicabilă, avorturi     │

│    spontane repetate (≥3), naştere prematură însoţită de toxemie sau făt    │

│    cu restricţie de creştere                                                │

└─────────────────────────────────────────────────────────────────────────────┘

    Scor de risc bazat pe factorii din tabelul de mai sus

─────────────────────────────────────────────────────────────────────────────

    Scor total al factorilor de risc  Incidenţa TVP (%)        Nivel de risc

─────────────────────────────────────────────────────────────────────────────

                0-1                       < 10                     Mic

                 2                        10-20                  Moderat

            3-4 / ≥5                   20-40/40-80           Mare/foarte mare

─────────────────────────────────────────────────────────────────────────────

*ST*

    ANEXA 2
    Gradarea recomandărilor

    Gradarea recomandărilor pentru profilaxia tromboembolismului venos este adaptata după cele din a 8-a Conferinţă a American College of Chest Physicians (ACCP) din 2008:

*T*

*Font 9*

┌────────────┬─────────────┬───────────────────────────┬───────────────────────────────────┐

│    Grad    │  Risc /     │         Calitatea         │             Implicaţii            │

│recomandare │ beneficiu şi│         metodologică      │                                   │

│            │ importanţă  │         a dovezilor       │                                   │

│            │             │                           │                                   │

├────────────┼─────────────┼───────────────────────────┼───────────────────────────────────┤

│Recomandare │Efectele     │Evidenţe consistente din   │Recomandărle pot fi aplicate la    │

│puternică,  │benefice     │SCR fără limitări          │majoritatea pacienţilor şi în cele │

│evidenţe    │clar >       │importante sau,            │mai multe dintre situaţii; este    │

│de calitate │efectele     │excepţional, evidenţe      │foarte puţin probabil ca viitoarele│

│inaltă      │nedorite     │puternice din studii       │rezultate să ne schimbe            │

│1A          │             │observaţionale             │încrederea în efectul deja evaluat │

├────────────┼─────────────┼───────────────────────────┼───────────────────────────────────┤

│Recomandare │Efectele     │SCR cu limitări            │Recomandărle pot fi aplicate la    │

│puternică,  │benefice     │importante (rezultate      │majoritatea pacienţilor şi în cele │

│evidenţe de │clar >       │inconsistente, probleme    │mai multe dintre situaţii;         │

│calitate    │efectele     │metodologice, rezultate    │rezultatele studiilor de calitate  │

│medie       │nedorite     │indirecte sau imprecise)   │înaltă ar putea avea avea un       │

│1B          │             │sau evidenţe foarte        │impact important asupra            │

│            │             │puternice din studii       │încrederii noastre în efectul deja │

│            │             │observaţionale             │evaluat şi pot schimba această     │

│            │             │                           │estimare                           │

├────────────┼─────────────┼───────────────────────────┼───────────────────────────────────┤

│Recomandare │Efectele     │Dovezi din studii          │Recomandărle pot fi aplicate la    │

│puternică,  │benefice     │observaţionale, în care    │majoritatea pacienţilor şi în cele │

│evidenţe    │clar >       │există cel puţin un        │mai multe dintre situaţii;         │

│de calitate │efectele     │obiectiv primar "critic"   │rezultatele studiilor de calitate  │

│redusă sau  │nedorite     │sau din SCR cu             │înaltă este probabil să aibă un    │

│foarte      │             │probleme serioase sau      │impact important asupra            │

│redusă      │             │evidenţe indirecte         │încrederii noastre în efectul deja │

│1C          │             │                           │evaluat şi pot foarte bine să      │

│            │             │                           │schimbe această estimare           │

├────────────┼─────────────┼───────────────────────────┼───────────────────────────────────┤

│Recomandare │Efectele     │Evidente consistente din   │Opţiunea cea mai bună poate        │

│slabă,      │benefice     │SCR fără limitări          │diferi în funcţie de circumstanţe  │

│evidenţe de │aprox egale  │importante sau             │sau pacient sau recomandările      │

│calitate    │cu cele      │excepţional evidente       │companiei; este foarte puţin       │

│înaltă      │nedorite     │puternice din studii       │probabil ca viitoarele rezultate să│

│2A          │             │observaţionale             │ne schimbe încrederea în efectul   │

│            │             │                           │deja evaluat                       │

├────────────┼─────────────┼───────────────────────────┼───────────────────────────────────┤

│Recomandare │Efectele     │SCR cu limitări            │Opţiunea bună poate diferi în      │

│slabă,      │benefice     │importante (rezultate      │funcţie de circumstanţe sau        │

│evidenţe de │aprox egale  │inconsistente, probleme    │pacient sau valori sociale;        │

│calitate    │cu cele      │metodologice, rezultate    │rezultatele studiilor de calitate  │

│medie       │nedorite     │indirecte sau imprecise)   │înaltă ar putea avea avea un       │

│2B          │             │sau evidenţe foarte        │impact important asupra            │

│            │             │puternice din studii       │încrederii noastre în efectul deja │

│            │             │observaţionale             │evaluat şi pot schimba această     │

│            │             │                           │estimare                           │

├────────────┼─────────────┼───────────────────────────┼───────────────────────────────────┤

│Recomandare │Efectele     │Dovezi din studii          │Alte alternative pot fi la fel de  │

│slabă,      │benefice     │observaţionale, în care    │rezonabile, rezultatele studiilor  │

│evidenţe de │aprox egale  │există cel puţin un        │de calitate înaltă ar putea avea   │

│calitate    │cu cele      │obiectiv primar "critic"   │avea un impact important asupra    │

│redusă sau  │nedorite     │sau din SCR cu             │încrederii noastre în efectul deja │

│foarte      │             │probleme serioase sau      │evaluat şi pot foarte bine să      │

│redusă      │             │evidenţe indirecte         │schimbe această estimare           │

│2C          │             │                           │                                   │

└────────────┴─────────────┴───────────────────────────┴───────────────────────────────────┘

*ST*

    ANEXA 3
*T*

*Font 8*

┌───────────────┬───────────────────────────┬───────────────────────┬─────────────────────────────────┐

│  Tip HGMM     │ Indicatii autorizate in   │       Doze            │            Durata               │

│               │  trombo-profilaxie        │    recomandate        │                                 │

│               │                           │                       │                                 │

├───────────────┼───────────────────────────┼───────────────────────┼─────────────────────────────────┤

│dalteparine    │Profilaxia bolii trombo-   │2500 UI/zi - risc      │Durata medie e de 5 - 7          │

│(Fragmin)      │embolice venoase în        │moderat; 5000 UI/zi    │zile; până când pacientul        │

│               │chirurgia generală         │- risc mare            │se poate mobiliza                │

│               │Profilaxia bolii trombo-   │5000 UI/zi             │Durata medie e de 5 - 7          │

│               │embolice venoase în        │                       │zile; (durata totală a           │

│               │chirurgia ortopedică.      │                       │profilaxiei TVP fiind de 4-      │

│               │                           │                       │5 săptămâni).                    │

│               │                           │                       │                                 │

│               │Profilaxia trombozelor la  │5000 UI/zi             │12 până la 14 zile sau           │

│               │pacienţii constrânşi la    │                       │chiar mai mult în cazul          │

│               │limitarea mobilizării      │                       │pacienţilor cu mobilitate        │

│               │datorită unor afecţiuni    │                       │restricţionată                   │

│               │medicale acute.            │                       │                                 │

├───────────────┼───────────────────────────┼───────────────────────┼─────────────────────────────────┤

│enoxaparine    │Profilaxia bolii trombo-   │20 mg/zi - risc        │Durata medie e de 7 -10          │

│(Clexane)      │embolice venoase în        │moderat; 40 mg/zi -    │zile; Tratamentul trebuie        │

│               │chirurgia generală         │risc mare              │continuat atâta timp cât         │

│               │                           │                       │persistă riscul de TEV           │

│               │                           │                       │şi/sau până la mobilizarea       │

│               │                           │                       │completă a pacientului.          │

│               │                           │                       │                                 │

│               │Profilaxia bolii trombo-   │40 mg/zi               │Durata medie e de 7 -10          │

│               │embolice venoase în        │                       │zile; Tratamentul încă 3         │

│               │chirurgia ortopedică.      │                       │săptămâni, după terapia          │

│               │                           │                       │antitrombotică initială, s-a     │

│               │                           │                       │dovedit eficient în              │

│               │                           │                       │prevenirea TVP după              │

│               │                           │                       │chirurgia ortopedică             │

│               │                           │                       │(durata totală a profilaxiei     │

│               │                           │                       │TVP fiind de 4- 5 săptămâni).    │

│               │                           │                       │                                 │

│               │Profilaxia trombo-         │40 mg/zi               │Minimum 6 zile şi va fi          │

│               │embolismului venos la      │                       │continuat până la                │

│               │pacienţii imobilizaţi la   │                       │mobilizarea completă a           │

│               │pat datorită unor afecţiuni│                       │pacientului                      │

│               │medicale acute, inclusiv   │                       │                                 │

│               │insuficienţă cardiacă,     │                       │                                 │

│               │insuficienţă respiratorie, │                       │                                 │

│               │infecţiile severe şi bolile│                       │                                 │

│               │reumatismale.              │                       │                                 │

├───────────────┼───────────────────────────┼───────────────────────┼─────────────────────────────────┤

│nadroparine    │Profilaxia bolii trombo-   │0,3 ml/zi              │Durata medie e de 7 - 10         │

│(Fraxiparine)  │embolice venoase în        │                       │zile; Tratamentul trebuie        │

│               │chirurgia generală         │                       │continuat atâta timp cât         │

│               │                           │                       │persistă riscul de TEV           │

│               │                           │                       │şi/sau până la mobilizarea       │

│               │                           │                       │completă a pacientului.          │

│               │                           │                       │                                 │

│               │Profilaxia bolii trombo-   │0,3 ml si/sau 0,4 ml   │Durata medie e de 7 - 10         │

│               │embolice venoase în        │si/sau 0,6 ml/zi în    │zile; Tratamentul încă 3         │

│               │chirurgia ortopedică.      │funcţie de greutatea   │săptămâni, după terapia          │

│               │                           │pacientului şi de      │antitrombotică iniţială, s-a     │

│               │                           │momentul operator      │dovedit eficient în              │

│               │                           │                       │prevenirea TVP după              │

│               │                           │                       │chirurgia ortopedică             │

│               │                           │                       │(durata totală a profilaxiei     │

│               │                           │                       │TVP fiind de 4- 5 săptămâni).    │

├───────────────┼───────────────────────────┼───────────────────────┼─────────────────────────────────┤

│reviparine     │Profilaxia bolii trombo-   │0,25 ml/zi - risc      │Durata medie e de 7 -14          │

│(Clivarine)    │embolice venoase în        │moderat;               │zile; Tratamentul trebuie        │

│               │chirurgia generală         │                       │continuat atâta timp cât         │

│               │                           │                       │persistă riscul de TEV           │

│               │                           │                       │şi/sau până la mobilizarea       │

│               │                           │                       │completă a pacientului.          │

│               │                           │                       │                                 │

│               │Profilaxia bolii trombo-   │0,6 ml/zi              │Durata medie e de 7 -14          │

│               │embolice venoase în        │                       │zile; O prelungire a             │

│               │chirurgia ortopedică.      │                       │duratei profilaxiei până la      │

│               │                           │                       │o lună a arătat o scădere        │

│               │                           │                       │a incidenţei tromboembolismului  │

│               │                           │                       │venos                            │

├───────────────┼───────────────────────────┼───────────────────────┼─────────────────────────────────┤

│tinzaparine    │Profilaxia bolii trombo-   │ 3500 UI/zi            │Durata medie e de 7 -10 zile     │

│(Innohep)      │embolice venoase în        │                       │                                 │

│               │chirurgia generală         │                       │                                 │

│               │                           │                       │                                 │

│               │Profilaxia bolii trombo-   │ 4500 UI/zi            │Durata medie e de 7 -10 zile;    │

│               │embolice venoase în        │                       │                                 │

│               │chirurgia ortopedică.      │                       │                                 │

│               │                           │                       │                                 │

├───────────────┼───────────────────────────┼───────────────────────┼─────────────────────────────────┤

│fondaparinux   │Prevenţia evenimentelor    │2,5 mg o dată pe zi.   │Tratamentul trebuie continuat    │

│(Arix tra)     │tromboembolice venoase     │Prima doză trebuie     │până când riscul de trombo-      │

│               │(ETV) la pacienţii supuşi  │administrată la 6 ore  │embolism venos scade, de obicei  │

│               │unei intervenţii           │după închiderea plăgii │până când pacientul începe să    │

│               │chirurgicale abdominale    │chirurgicale, cu       │se deplaseze, cel puţin 5        │

│               │consideraţi a avea un      │condiţia să fi fost    │până la 9 zile de la             │

│               │risc crescut de            │efectuată hemostaza    │operaţie. Din experienţa         │

│               │complicaţii tromboembolice,│eficientă.             │clinică, la pacienţii la care    │

│               │cum sunt pacienţii cu      │                       │s-a practicat o intervenţie      │

│               │intervenţii chirurgicale   │                       │chirurgicală pentru              │

│               │pentru cancer abdominal    │                       │fractură de şold, riscul de      │

│               │Prevenţia evenimentelor    │                       │ETV persistă mai mult de         │

│               │tromboembolice venoase     │                       │9 zile după operaţie. La aceşti  │

│               │(ETV) la pacienţii supuşi  │                       │pacienţi, folosirea profilaxiei  │

│               │unei intervenţii chirur-   │                       │prelungite cu fondaparinux       │

│               │gicale ortopedice majore la│                       │trebuie luată în considerare     │

│               │nivelul membrului inferior,│                       │pentru o perioadă suplimentară   │

│               │cum sunt chirurgia pentru  │                       │de până la 24 de zile            │

│               │fractura de şold, chirurgia│                       │                                 │

│               │majoră de genunchi sau     │                       │                                 │

│               │protezarea chirurgicală a  │                       │                                 │

│               │şoldului.                  │                       │                                 │

│               │                           │                       │                                 │

│               │Prevenţia evenimentelor    │2,5 mg o dată pe zi    │A fost studiată clinic o         │

│               │tromboembolice venoase     │                       │durată de administrare           │

│               │(ETV) la pacienţii medicali│                       │de 6-14 zile la pacienţii        │

│               │                           │                       │cu afecţiuni medicale            │

└───────────────┴───────────────────────────┴───────────────────────┴─────────────────────────────────┘

*ST*

    Conform:

    ● ACC/AHA 2005 Practice Guidelines for the Management of Patients With Peripheral Arterial Disease (Lower Extremity, Renal, Mesenteric, and Abdominal Aortic)

    ● Inter-Society Consensus for the Management of PAD

    CUPRINS

    CLASE DE RECOMANDARE ŞI NIVELE DE EVIDENŢĂ

    EPIDEMIOLOGIA BOLII ARTERIALE PERIFERICE

    ANAMNEZA PACIENŢILOR ŞI EXAMINAREA CLINICĂ - PRINCIPII FUNDAMENTALE

    EVALUAREA PACIENŢILOR CU BOALĂ ARTERIALĂ PERIFERICĂ

    BOALA ARTERIALA PERIFERICA ASIMPTOMATICA

    BOALĂ ARTERIALĂ PERIFERICĂ LA NIVELUL MEMBRELOR INFERIOARE

     ● CLAUDICAŢIE

     ● ISCHEMIE CRITICĂ DE MEMBRE INFERIOARE

     ● ISCHEMIE ACUTĂ DE MEMBRE INFERIOARE

     ● URMĂRIREA PACIENŢILOR DE REVASCULARIZARE PERIFERICĂ

    AFECTAREA ARTEREI RENALE

    BOALA ARTERIALĂ MEZENTERICĂ

    ANEVRISMUL DE AORTĂ ABDOMINALĂ ŞI A RAMURILOR SALE.

    Boala arterială periferică este termenul clinic ce defineşte stenoza, ocluzia sau anevrismul aortei sau ramurilor sale, excluzând arterele coronare şi arterele cerebrale. Acest ghid practic are rolul de a ajuta medicul în decizia clinică prezentând date generale în ceea ce priveşte diagnosticul şi managementul pacienţilor cu boală arterială periferică. Acest ghid se limitează la afecţiunile aortei abdominale, arterelor renale şi mezenterică şi arterele membrelor inferioare. Este important de precizat însă că pacienţii cu boală arterială periferică asociază frecvent afecţiuni cardiace sau cerebrovasculare, astfel încât au un risc crescut pentru infarct miocardic sau accident vascular cerebral ischemic , având o mortalitate crescută datorată acestor cauze. Aşadar, luarea în discuţie a întregului sistem cardio-vascular şi reducerea factorilor de risc reprezintă aspecte foarte importante.

        CLASE DE RECOMANDARE ŞI NIVELE DE EVIDENŢĂ

    Clase de recomandare

    Clasa I - condiţie pentru care există dovezi sau/ şi acordul general că o anumită procedură sau tratament este benefică, utilă şi eficientă.

    Clasa II - condiţie pentru care există dovezi contradictorii si/sau opinii divergente legate de utilitatea/eficacitatea unei proceduri sau tratament

      Clasa II a - cele mai multe dovezi /opinii sunt în favoarea utilităţii/eficacităţii.

      Clasa II b - utilitatea/eficacitatea sunt mai puţin bine susţinute de dovezi/opinii.

    Clasa III - condiţie pentru care există dovezi şi /sau acordul general că o procedură/tratament nu este util/eficient şi în unele cazuri poate fi dăunător.

    Nivele de evidenţă

    Nivel de evidenţă A - datele provin din studii clinice multiple randomizate sau metaanalize.

    Nivel de evidenţă B - datele provin dintr-un singur studiu randomizat sau din studii nerandomizate.

    Nivel de evidenţă C - doar opinia experţilor sau studii de caz.

        EPIDEMIOLOGIA BOLII ARTERIALE PERIFERICE

    Datele de epidemiologie apreciză că în 2008 existau în Europa şi America de Nord aproximativ 27 de milioane de pacienţi cu boală arterială periferică, dintre care 10,5 milioane erau simptomatici şi 16,5 milioane asimptomatici.

    Prevalenţa bolii arteriale periferice creşte cu vârsta de la 3% la grupul de vârstă sub 40 de ani, la 6% la grupul peste 60 de ani, ajungând până la 14,5% la cei peste 70 de ani. Diferenţa între sexe există în cazul pacienţilor mai tineri cu o pondere mai mare în rândul sexului masculin, în cazul pacieţilor vârstnici raporturile fiind egale.

    Datele existente la ora actuala referitoare la pacienţii din Europa şi America de Nord arată că 10-50% dintre pacienţii simptomatici nu au consultat un medic cu privire la acest aspect şi că doar aproximativ 25% din pacienţii cu boală arterială periferică urmează tratament specific.

    În ceea ce priveşte prognosticul pacienţilor cu boală arterială periferică se apreciază cu supravieţuirea la 5, 10 şi 15 ani este de 30%, 50% şi respectiv 70%.

    Analizând datele epidemiologice putem concluziona că boala arterială periferică reprezintă o adevărată problemă de sănătate publică.

        ANAMNEZA PACIENŢILOR ŞI EXAMINAREA CLINICĂ - PRINCIPII FUNDAMENTALE

    Identificarea persoanelor la risc pentru boală arterială periferică la nivelul membrelor inferioare reprezintă o etapă fundamentală a examenului sistemului vascular.

    ETAPELE DE DIAGNOSTIC ÎN BOALĂ ARTERIALĂ PERIFERICĂ (figura 1)

*T*

┌──────────────────────────────────────────────────────────────────────────────┐

│                                                                              │

│   Pacienţii la risc pentru boală arterială periferică la nivelul membrelor   │

│   inferioare                                                                 │

│ ● Pacient cu vârsta mai mică de 50 de ani care asociază diabet şi un alt     │

│   factor de risc pentru ateroscleroză (fumat, dislipidemie, hipertensiune,   │

│   hiperhomocisteinemie)                                                      │

│ ● Pacient cu vârsta între 50 şi 69 de ani care asociază diabet sau istoric   │

│   de fumat.                                                                  │

│ ● Pacient cu vârsta peste 70 de ani.                                         │

│ ● Simptome la nivelul membrelor inferioare ce apar la mers, sugestive pentru │

│   claudicaţie sau durere ischemică de repaus.                                │

│ ● Pulsatii anormale (de amplitudine scăzută) )ale arterelor membrelor        │

│   inferioare.                                                                │

│ ● Boală aterosclerotică cunoscută la nivel coronarian, carotidian sau arterei│

│   renale.                                                                    │

└───────────────────────────────────┬──────────────────────────────────────────┘

                                    │

                                    │

                                    v

           ┌──────────────────────────────────────────────────────┐

           │ Elemente anamnestice care să sugereze ischemia       │

           │ periferică:                                          │

           │    ● Disconfort care apare la mers                   │

           │    ● Durere de repaus la nivelul membrului inferior, │

           │      răni                                            │

           └─────────────────────────┬────────────────────────────┘

                                     │

                                     │

    ┌─────────┬──────────────────────┼───────────────────┬────────────────────┐

    │         │                      │                   │                    │

    │         │                      │                   │                    │

    │         │                      │                   │                    │

    │         │     ┌────────────────┴──────────┐ ┌──────┴─────────┐          │

    │         │     │Simptomatologie clasică de │ │Durere ischemică│ ┌────────┴────────┐

 ┌──┴───┐ ┌───┴───┐ │claudicaţie: disconfort sau│ │ de repaus      │ │Semne şi simptome│

 │ Fără │ │Durere │ │durere francă localizată la│ │Leziuni care nu │ │de ischemie acută│

 │durere│ │atipică│ │nivelul grupelor musculare │ │se vindecă      │ └────────┬────────┘

 └──┬───┘ └──┬────┘ │ale membrelor inferioare   │ │Gangrenă        │          │

    │        │      │cu ameliorare în repaus.   │ └──────┬─────────┘          │

    │        │      └────────────┬──────────────┘        │                    │

    │        │                   │                       │                    │

    │        │                   │                       │                    │

    │        │                   │                       │                    │

    v        v                   v                       v                    v

 ┌──────┐ ┌──────┐            ┌──────┐                ┌──────┐             ┌──────┐

 │Figura│ │Figura│            │Figura│                │Figura│             │Figura│

 │  2   │ │  2   │            │3 şi 4│                │   5  │             │6 şi 7│

 └──────┘ └──────┘            └──────┘                └──────┘             └──────┘

┌──────────────────────────────────────────────────────────────────────────────┐

│              Determinarea indicelui gleznă braţ de repaus                    │

└──────────────────────────────────────────────────────────────────────────────┘

*ST*

    Observaţii:

    Durerea atipică la nivelul membrelor inferioare este definită ca disonfort la nivelul acestora, care apare la efort dar nu cedează obligatoriu în repaus, nu limitează efortul la o distanţa reproductibilă sau nu îndeplineşte toate criteriile din Chestionarul Rose.

    Cei cinci P care sugerează ischemia acută sunt: pain- durere, paloare, lipsa pulsului, parestezii şi paralizie.

    ELEMENTELE CHEIE ALE SIMPTOMATOLOGIEI SISTEMULU VASCULAR

    ● Orice limitare a mişcării la nivelul muşchilor membrelor inferioare sau îngreunarea mersului (descrisă ca oboseală).

    ● Orice leziune care se vindecă greu sau nu se vindecă la nivelul piciorului.

    ● Orice durere de repaus localizată la nivelul membrelor inferoare sau piciorului.

    ● Durere abdominală postprandială care poate fi reprodusă prin alimentaţie şi se asociză cu scădere în greutate.

    ● Istoric familial a rudelor de gradul I de anevrism de aortă abdominală.

    ELEMENTE CHEIE ALE EXAMINARII SISTEMULUI VASCULAR

    ● Măsurărea tensiunii arteriale la nivelul ambelor braţe şi notarea oricărei asimetrii.

    ● Palparea pulsului carotidian, recunoaşterea prezenţei suflurilor.

    ● Auscultaţia abdomenului şi flancului pentru sufluri vasculare.

    ● Palparea abdomenului şi determinarea pulsaţiilor aortei abdominale precum şi a diametrului său maxim.

    ● Palparea pulsului arterelor brahială, radială, ulnară, femurală, poplitee, pedioasă dorsală şi tibială posterioară. Efectuarea testului Allen când determinarea perfuziei la nivelul mâinii e necesară.

    ● Auscultaţia ambelor artere femurale pentru determinarea sulfurilor.

    ● Amplitudinea pulsaţiilor arterelor periferice trebuie clasificată numeric astfel: 0puls absent/ 1- puls diminuat/ 3- puls normal /4- puls amplificat.

    ● Încălţămintea şi şosetele trebuie îndepărtate în momentul examinării. Picioarele vor fi analizate din punctul de vedere al culorii (prezenţa sau nu a palorii sau cianozei), temperaturii, integrităţii tegumentare.

    ● Elemente suplimentare care ar trebui analizate şi consemnate, sugerând boală arterială periferică severă sunt reprezentate de pierderea distală a pilozităţii, modificări tegumentare trofice, pahionicoză.

       EVALUAREA PACIENŢILOR CARE PREZINTĂ SAU SUNT LA RISC DE A DEZVOLTA BOALĂ ARTERIALĂ PERIFERICĂ

    Testele neinvazive obiectivează boala arterială periferică şi oferă posibilitatea realizării unui plan terapeutic. Deşi există o gamă variată de teste neinvazive, prezentarea clinică a fiecărui pacient indică strategia diagnostică specifică şi eficientă.

    TESTE NEINVAZIVE ADECVATE FIECĂRUI PACIENT ÎN FUNCŢIE DE PREZENTAREA CLINICĂ

*T*

┌───────────────────────────────────┬─────────────────────────────────────────┐

│      Prezentarea clinică          │          Teste neinvazive recomandate   │

├───────────────────────────────────┼─────────────────────────────────────────┤

│ Boală arterială periferică        │                                         │

│ asimptomatică                     │  Indice gleznă-braţ                     │

├───────────────────────────────────┼─────────────────────────────────────────┤

│ Claudicaţie                       │ Indice gleznă-braţ, inregistrarea puls- │

│                                   │    volum sau presiunea segmentala,      │

│                                   │                                         │

│                                   │          Ecografie Doppler              │

│                                   │                                         │

│                                   │  Test de efort cu determinarea indicelui│

│                                   │ gleznă-braţ pentru stabilirea statusului│

│                                   │              funcţional                 │

├───────────────────────────────────┼─────────────────────────────────────────┤

│Posibil pseudoclaudicaţie          │Test de efort cu determinarea indicelui  │

│                                   │            gleznă-braţ                  │

├───────────────────────────────────┼─────────────────────────────────────────┤

│Urmărirea unui graft venos         │                                         │

│     postoperator                  │           Ecografie Doppler             │

├───────────────────────────────────┼─────────────────────────────────────────┤

│Pseudoanevrism femural, anevrism   │                                         │

│iliac sau popliteu                 │           Ecografie Doppler             │

├───────────────────────────────────┼─────────────────────────────────────────┤

│Suspiciune de anevrism de aortă    │      Ecografie abdominala, CT sau RMN   │

├───────────────────────────────────┼─────────────────────────────────────────┤

│Candidaţi pentru revascularizare   │      Ecografie Doppler, RMN sau CT      │

└───────────────────────────────────┴─────────────────────────────────────────┘

*ST*

    METODE DE DIAGNOSTIC IN BOALA ARTERIALA PERIFERICA

    Diagnosticul de boală arterială periferică este sugerat de anamneza si examenul fizic al pacientului, fiind necesare ulterior teste pentru stabilirea exactă a localizarii anatomice a leziunii aterosclerotice precum si gradului stenozei.

    Testele de diagnostic pentru boala arterială periferică trebuie să îndeplinească următoarele caracteristici: acurateţe mare, cost acceptabil, accesibilitate crescută, uşor de realizat si preferabil neinvaziv.

    Pacienţii cu boală arterială periferică au grade diferite de severitate a bolii şi factori de risc diferiţi astfel încât pentru fiecare pacient e necesară crearea unei strategii de diagnostic şi plan terapeutic.

    Există două tipuri de explorări paraclinice folosite pentru diagnosticul pacienţilor cu boală arterială periferică:

    ● Teste noninvasive vasculare

    ● Tehnici imagistice

    Testele paraclinice în cazul pacienţilor cu boală arterială periferică vor stabili exact diagnosticul, gradul de severitate a bolii, localizarea anatomică a leziunilor, progresia temporală a bolii şi răspunsul la tratament.

    TESTELE NONINVASIVE VASCULARE

    Testele noninvazive reprezintă un element important în stabilirea diagnosticului precum şi în stabilirea planului terapeutic. Acestea pot oferi informaţii privind localizarea şi severitatea bolii arteriale. Pot fi uşor repetate în timp pentru urmărirea progresiei bolii. Date vitale sunt obţinute prin coroborarea datelor testelor neinvazive cu cele imagistice.

    Principalele teste neinvazive sunt:

    1. Indicele gleznă-braţ.

    2. Presiunea segmentală sistolică la diferite nivele.

    3. Pletismografia segmentală sau înregistrarea puls-volum.

    4. Indexul deget-braţ.

    5. Analizarea curbelor de velocitate Doppler.

    Indicele glezna- brat

    Diagnosticul de boala arterială periferică poate fi stabilit pe baza examenului clinic şi a indicelui -gleznă -braţ.

    Indicele gleznă braţ se defineşte ca raportul dintre tensiunea arterială sistolică la nivelul gleznei si cea la nivel brahial. Se poate realiza utilizând un sfingomanometru si un instrument Doppler. Se calculează împărţind presiunea de la nivelul gleznei la cea mai mare presiune sistolică de la nivel brahial (stânga sau dreapta).

    O valoare mai mica de 0,9 este considerată anormală. Pacienţii cu o valoare mai mare de 1,4 pot avea artere calcificate şi necesită examinări suplimentare (de exemplu indicele deget-braţ).

    Daca indicele gleznă-braţ este normal dar suspiciunea clinica e mare se va realiza indicele glezna-braţ dupa efort: iniţial e măsurat în repaus după care pacientul e pus să meargă pe covorul rulant până ce apare claudicaţia şi se repetă măsurătoarea dupa efort. O scădere a indicelui de 15-20% indică boala arterială periferică.

    Determinarea indicelui gleznă-braţ

--------------

    NOTĂ(CTCE)

    Determinarea indicelui gleznă-braţ, se găseşte în Monitorul Oficial al României, Partea I, nr. 95 bis din 4 februarie 2011, la pagina 43 (a se vedea imaginea asociată).

    Măsurarea presiunii sistolice segmentare la diferite nivele

    Măsurarea presiunii sistolice la diferite nivele la nivelul membrelor este utilizată pe scară largă pentru detectarea şi localizarea segmentală a leziunilor semnificative hemodinamic la nivelul marelor vase. Spre deosebire de indicele gleznă- braţ, măsurarea presiunii segmentare poate deteremina localizarea leziunii.

    Metoda se realizeaza astfel: manşeta unui sfingomanometru este plasată la diverse nivele şi se utilizează un receptor Doppler distal, măsurându-se astfel presiunea sistolică la nivelul arterelor mari. Localizarea leziunii este determinată în funcţie de apariţia gradientului de presiune. Un gradient mai mare de 20 mmHg între două segmente adiacente indică o stenoză subiacentă.

    Gradientul între coapsă inferior şi gambă superior indică leziune de arteră femurală superficială distal sau arteră poplitee. Gradientul între gambă superior şi inferior indică leziune infrapoplitee.

    Limitele metodei sunt reprezentate de nedetectarea stenozei moderate izolate- mai ales la nivel iliac care determină gradient de repaus redus sau chiar nul, presiuni crescute fals la pacienţii cu diabet si artere calcificate, incompresibile, imposibilitatea de a face diferenţa pe baza acestei metode între stenoză si ocluzie.

    Exemplu de măsurare a presiunii sistolice segmentare

--------------

    NOTĂ(CTCE)

    Măsurarea presiunii sistolice segmentare, se găseşte în Monitorul Oficial al României, Partea I, nr. 95 bis din 4 februarie 2011, la pagina 44 (a se vedea imaginea asociată).

    Pletismografia segmentară sau determinarea puls-volum:

    În vederea efectuării acestui test manşeta este plasată la un anumit nivel al membrului inferior şi se conectează la un pletismograf pentru a determina modificările de volum. Manşeta se umflă până la 60-65 mmHg, o presiune suficientă pentru a detecta modificările de volum fără a determina ocluzie arterială şi se măsoară curba presiune-volum.

    Pletismografia segmentară

--------------

    NOTĂ(CTCE)

    Pletismografia segmentară, se găseşte în Monitorul Oficial al României, Partea I, nr. 95 bis din 4 februarie 2011, la pagina 44 (a se vedea imaginea asociată).

    Pletismografia segmentară reprezintă o tehnică utilă atât in diagnosticul pacientilor cu boala arterial periferica cat si in urmarirea dupa revascularizare a pacientilor. Aceasta metoda poate prezice riscul de ischemie critica si de amputare.

    Comparativ cu angiografia, pletismografia segmentală şi determinarea presiunii sistolice la diferite nivele au o acurateţe de 85% în determinarea şi localizarea unei leziuni semnificative. Utilizate în combinaţie acurateţea lor atinge 95%.

    Măsurarea presiunii la nivelul degetului şi indicele braţ-deget

    Pacienţii cu diabet în evoluţie îndelungată, insuficienţă renală sau alte afecţiuni ce determină calcificări vasculare pot avea artere tibiale incompresibile, determinând presiuni sistolice fals crescute.

    Măsurarea presiunii la nivelul unor artere incompresibile se defineşte ca o presiune la nivelul gleznei mai mare de 250 mmHg sau un indice gleznă-braţ mai mare de 1.4. În aceste situaţii este recomandată măsurarea presiunii la nivelul degetului, măsurătoare cu o acurateţe mai mare deoarece de obicei vasele de la acest nivel nu devin necompesibile.

    Se utilizează o manşetă specială de dimensiuni mici care se montează la nivelul primului sau celui de-al doilea deget de la nivelul membrelor inferioare, conectat cu un sensor de flux. De obicei presiunea la nivelul degetului este cu circa 30mmHg mai mică decât cea de la nivelul gleznei. Indicele deget- braţ anormal e definit ca fiind mai mic de 0,7. Rezultatele fals pozitive utilizând indicele deget-braţ sunt rare.

    Principala limitare a metodei o reprezintă faptul că la pacienţii cu diabet manşeta nu poate fi uneori fixată la nivelul degetelor 1 si 2 datorită leziunilor inflamatorii, ulceraţiilor sau leziunilor cutanate.

    Analiza curbei de velocitate

    Curba velocităţii arteriale poate fi obţinută ultilizând ecografia Doppler continuu la diferite nivele ale circulaţiei periferice.

    Unda normală a velocităţii Doppler este trifazică, corespunzând celor trei component ale fazelor fluxului arterial: fluxul rapid ce atinge un vârf in timpul sistolei, fluxul retrograde în timpul diastolei şi fluxul anterograd slab în timpul telediastolei. Componenta fluxului retrograd - expresie a rezistenţei periferice vasculare este absentă în prezenţa unei stenoze semnificative . Deci curba Doppler se modifică de la curba normală trifazică la un aspent bifazic şi ulterior monofazic, în cazul pacienţilor cu boală arterială semnfiicativă hemodinamic. Limitarea metodei o reprezintă faptul că e dependent de operator. Această metodă poate fi utilizată în cazul pacienţilor cu artere tibiale calcificate.

    Analiza curbei de velocitate

      normal        BAP progresivă

     BAP precoce    BAP severă

--------------

    NOTĂ(CTCE)

    Analiza curbei de velocitate, se găseşte în Monitorul Oficial al României, Partea I, nr. 95 bis din 4 februarie 2011, la pagina 45 (a se vedea imaginea asociată).

    TEHNICILE IMAGISTICE

    Testele imagistice sunt folosite pentru a determina leziunile arteriale care au indicaţie de revascularizare endovasculară sau chirurgicală.

    Testele imagistice folosite sunt:

    1. Angiografia

    2. Ecografie Doppler Color

    3. Angiografia prin rezonanţă magnetică nucleară

    4. Angiografia prin computer tomograf

    Angiografia

    Angiografia este considerată standardul de aur pentru evaluarea bolii arteriale periferice, fiind cea mai accesibilă şi larg răspândită tehnică imagistică. Totuşi această metodă prezintă o serie de dezavantaje:

    ● Riscurile specifice asociate procedurilor invazive ce presupun cateterizare arterială- sângerare, infecţie, leziuni la nivelul vasului de acces.

    ● Ateroembolism.

    ● Reacţii alergice la substanţa de contrast (0,1%).

    ● Nefrotoxicitatea substanţei iodate de contrast.

    ● Mortalitate (0,16%).

    ● Complicaţii la locul de puncţie arterială (pseudoanevrism, hematom, fistulă arterio-venoasă).

    ● Cost ridicat.

    Ecografia Doppler color

    Ecografia Doppler color a fost propusă ca un test imgistic alternativ angiografiei. În comparaţie cu angigrafia acest test este fără risc, mai ieftin şi poate oferi majoritatea detaliilor anatomice esenţiale precum şi informaţii funcţionale (gradienţii de velocitate la nivelul stenozei).

    Arborele arterial de la nivelul membrel r inferioare poate fi vizualizat cu determinarea gradului şi localizarea stenozei precum şi măsurarea velocităţilor arteriale. Dezavantajele metodei sunt în legătură cu timpul lung de examinare, dependenţa de operator, difcultatea de vizualizare a arterele crurale în totalitate.

    Concluzionând, ecografia Doppler color este mai ales utilă în determinarea localizării leziunii şi în diferenţierea leziunilor stenotice de cele ocluzive.

    Angiografia prin rezonanaţă magnetică nucleară

    Rezonanţa magnetică nuclear a devenit o metodă acceptată de diagnostic şi stabilire a planului de tratament în cazul bolii arteriale periferice în multe centre. Este utilă în stabilirea planului terapeutic preintervenţie şi în decizia privin modalitatea optimă de revascularizare. Avantajul metodei e reprezentat de oferirea imaginilor de înaltă rezolutie 3D a întregului abdomen , pelvis şi membre inferioare. De asemenea, imaginile pot fi vizualizate din diverse unghiuri prin rotaţie si secţionate la diverse nivele.

    Rezonanţa magnetică ce utilizează substanţa de contrast gadolinium a înlocuit în ultima perioada RMN-ul fără substanţă de contrast, oferind imagini superioare calitativ, fără artefacte.

    Limitele metodei sunt legate de utilizarea câmpului magnetic ce nu permite examinarea pacienţilor cu defibrilatoare, şunturi cerebrale, implanturi cohleare sau alte proteze metalice precum şi de examinarea dificilă a pacienţilor ce suferă de claustrofobie sau a celor care nu pot fi sedaţi. O altă limitare este reprezentată de artefactele ce apar în cazul stenturilor metalice (ce depind de tipul de metal folosit, unele cum ar fi stenturile de nitinol producând artefacte minime).

    Angiografia prin computer tomograf

    Îmbunătăţirea rezoluţiei imaginii precum şi dezvoltarea multi-slice detector a permis utilizarea computerului tomograf în diagnosticul şi stabilirea schemei terapeutice a bolii arteriale periferice.

    Computerul tomograf multidetector oferă imagini rapide a membrelor inferioare şi abdomenului la o rezoluţie înaltă. Limitările metodei sunt reprezentate de utilizarea substanţei de contrast iodate, expunerea la radiaţii şi dificultăţile de interpretare datorită prezenţei depunerilor de calciu. Prezenţa stenturilor reprezintă de asemenea o sursă de artefacte.

    Angiografia prin RMN

--------------

    NOTĂ(CTCE)

    Angiografia prin RMN, se găseşte în Monitorul Oficial al României, Partea I, nr. 95 bis din 4 februarie 2011, la pagina 47 (a se vedea imaginea asociată).

    Angiografia prin CT

--------------

    NOTĂ(CTCE)

    Angiografia prin CT, se găseşte în Monitorul Oficial al României, Partea I, nr. 95 bis din 4 februarie 2011, la pagina 47 (a se vedea imaginea asociată).

    BOALA ARTERIALĂ PERIFERICĂ ASIMPTOMATICĂ

    Prezenţa simptomatologiei clasice în boala arterială periferică se întâlneşte doar la 10% din cazuri.

           DIAGNOSTICUL ŞI TRATAMENTUL BOLII ARTERIALE PERIFERICE

     ASIMPTOMATICE SAU DURERII ATIPICE LA NIVELUL MEMBRELOR INFERIOARE

                               (figura 2)

*T*

┌─────────────────────────────────────────────────────────────────────────────┐

│ Pacienţi cu risc pentru boală arterială periferică dar fără simptomatologie │

│             sau dureri atipice la nivelul                                   │

└──────────────────────────────┬──────────────────────────────────────────────┘

                               │

                               v

            ┌────────────────────────────────────────────┐

            │       Măsurarea indicelui gleznă braţ de   │

            └───────────────────┬────────────────────────┘

                                │

            ┌───────────────────┴───────────┬──────────────────────┐

            │                               │                      │

   ┌────────┴───────┐              ┌────────┴─────────┐      ┌─────┴────────┐

   │                │              │                  │      │              │

   │IGB mai mare de │              │ IGB între 0.9 şi │      │IGB mai mic de│

   │     1.3        │              │      1.3         │      │     0.9      │

   │  (anormal)     │              └───────┬──────────┘      │  (anormal)   │

   └──────┬─────────┘                      │                 └────┬─────────┘

          │                                │                      │

          v                                v                      │

 ┌────────────────────────┐      ┌────────────────────┐           │

 │                        │      │                    │           │

 │Măsuratoarea puls-volum │      │ Măsurarea indicelui│           │

 │Indice braţ-deget       │      │  gleznă- braţ după │           │

 │Examinare Doppler*1)    │      │  exerciţiu fizic   │           │

 └─────┬──────────────┬───┘      └──┬──────────────┬──┘           │

       │              │             │              │              │

       │              │             v              v              │

       │              │         ┌──────┐        ┌──────┐          │

       │              │         │normal│        │scăzut│          │

       v              v         └───┬──┘        └──┬───┘          │

    ┌──────┐      ┌───────┐         │              │              │

    │normal│      │anormal│         v              │              │

    └──┬───┘      └─────┬─┘┌────────────────────┐  │              │

       v                │  │  Fără boală        │  │              │

┌────────────────────┐  │  │arterială periferică│  │              │

│  Fără boală        │  │  └────────┬───────────┘  │              │

│arterială periferică│  │           │              │              │

└────────────────────┘  │           v              │              │

                        │  ┌────────────────────┐  │              │

                        │  │  Evaluarea altor   │  │              │

                        │  │ cauze de durere*2) │  │              │

                        │  └────────────────────┘  │              │

                        v                          v              v

       ┌─────────────────────────────────────────────────────────────────┐

       │Confirmarea diagnosticul de boală arterială periferică           │

       └──────────────────────┬──────────────────────────────────────────┘

                              │

                              v

   ┌─────────────────────────────────────────────────────────────────┐

   │  Corectarea factorilor de risc: renunţarea la fumat, tratamentul│

   │          hipertensiunii, tratamentul diabetului                 │

   │(hemoglobina glicozilată sub 7%)*3), tratamentul dislipidemiei   │

   └────────────────────┬────────────────────────────────────────────┘

                        │

                        v

   ┌───────────────────────────────────────────────────────────────┐

   │  Tratament farmacologic: antiagregare plachetară, inhibitor   │

   │                    de enzimă de conversie                     │

   └───────────────────────────────────────────────────────────────┘

*ST*

    Observaţii:

    1. Examinarea Doppler este rezervată pacienţilor la care e necesară determinarea localizării leziunii.

    2. Alte cauze de durere la nivelul membrelor inferioare includ: durere lombară, sciatica, radiculopatie, neuropatie, afectare musculară, sindrom de compartiment.

    3. Tratamentul diabetului zaharat nu are dovezi fermen în direcţia recuderii ischemiei specifice bolii arteriale periferice. El este recomandat însă conform ghidurilor.

    4. Administrarea inhibitorilor de enzima de conversie nu a fost analizată în mod particular în boală arterială periferică, utilizarea lor fiind recomandată prin extrapolare în cazul populatiei la risc.

    RECOMANDARE DE EVALUARE ŞI TRATAMENT A PACIENŢILOR LA RISC PENTRU BOALĂ ARTERIALĂ PERIFERICĂ SAU CU BOALĂ ARTERIALĂ PERIFERICĂ ASIMPTOMATICĂ

    Clasa I

    1. Date anamnestice privind: afectarea mersului, claudicaţie, durere ischemică de repaus şi/sau leziuni care nu se vindecă sunt elemente esenţiale ale anamnezei oricărui pacient cu vârsta mai mare de 50 de ani şi factori de risc pentru ateroscleroză sau a oricărui pacient cu vârsta mai mare de 70 de ani ( nivel de evidenţă C);

    2. Pacienţii cu boală arterială periferică asimptomatică trebuie identificaţi prin examinare clinică sau determinarea indicelui gleznă-braţ. Stabilirea dignosticului e importantă şi pentru a se putea interveni terapeutic în scăderea riscului pentru alte afecţiuni asociate bolii arteriale periferice, cum ar fi infarctul miocardic, accident vascular cerebral (nivel de evidenţă B);

    3. Oprirea fumatului, tratamentul dislipidemie, al diabetului şi hipertensiunii conform ghidurilor actuale sunt recomandate în cazul pacienţilor cu boală arterială periferică (nivel de evidenţă B);

    4. Terapia antiagreganta este recomandată în cazul pacienţilor cu boală arterială periferică pentru reducerea evenimentelor ischemice cardio- vasculare (nivel de evidenţă C).

    BOALĂ ARTERIALĂ PERIFERICĂ LA NIVELUL MEMBRELOR INFERIOARE

    A. Claudicaţia

    Claudicaţia reprezintă oboseala, disconfortul sau durerea ce apare la nivelul anumitor grupe musculare în timpul utilizării muşchilor respectivi datorită ischemie induse de exerciţiu.

    MANAGEMENTUL PACIENŢILOR CU CLAUDICAŢIE

    Clasa I

    1. Pacienţii care prezintă simptome de claudicaţie intermitentă trebuie examinaţi din punctul de vedere al sistemului vascular, inclusiv realizarea indicelui gleznăbraţ. (nivel de evidenţă B);

    2. Pacienţii cu simptome de claudicaţie intermitentă la care indicele gleznă-braţ măsurat în repaus e normal, necesită determinarea acestuia şi după exerciţiu (nivel de evidenţă B);

    3. În cazul pacienţilor cu claudicaţie intermitentă, înaintea evaluării pentru decizia de revascularizare e necesar a se estima o probabiliate mare de îmbunătăţire a simptomelor precum şi absenţa altei afecţiuni care ar putea limita exerciţiul fizic, chiar dacă claudicaţia ar fi ameliorată (nivel de evidenţă C).

    4. Cilostazol (100 mg oral de doua ori pe zi ) este indicat pentru îmbunătăţirea simptomelor şi creşterea perimetrului de mers la pacienţii cu boală arterială periferică la nivelul membrelor inferioare şi claudicaţie intermitentă (în absenţa insuficienţei cardiace) (nivel de evidenţă A).

    5. Cilostazol-ul reprezintă o obţiune la toţi pacienţii cu claudicaţie ce le afectează stilul de viaţa- în absenţa insuficienţei cardiace (nivel de evidenţă A).

    Clasa II

    1. Pentoxifilina (400 mg de trei ori pe zi ) reprezintă a doua alternativă după cilostazol pentru îmbunătătirea perimetrului de mers la pacienţii cu claudicaţie intermitentă (nivel de evidenţă A);

    2. Eficacitatea clinică a pentoxifilinei pentru claudicaţie nu este bine stabilită (nivel de evidenţă C).

    3. Eficacitatea L-argininei pentru pacienţii cu claudicaţie intermitentă nu este bine stabilită (nivel de evidenţă B);

    4. Eficacitatea propionil-L-carnitinei sau ginkgo biloba pentru îmbunătătirea perimetrului de mers la pacienţii cu claudicaţie intermitentă nu e bine stabilită (nivel de evidenţă B).

    Clasa III

    1. prostaglandinele vasodilatatoare per os (beraprost şi iloprost) nu sunt eficiente şi nu îmbunătătesc perimetru de mers la persoanele cu claudicaţie intermitentă (nivel de evidenţă A);

    2. Vitamina A nu este recomandată ca tratament pentru pacienţii cu claudicaţie intermitentă (nivel de evidenţă C);

    3. Chelatorii (de exemplu acidul etilendiamintetraacetic) nu sunt indicaţi pentru tratamentul claudicaţiei intermitente şi pot chiar avea reacţii adverse importante (nivel de evidenţă A).

    STABILIREA DIAGNOSTICULUI DE CLAUDICAŢIE (figura 3)

*T*

┌─────────────────────────────────────────────────────────────────────────────┐

│Prezenţa simptomelor clasice pentru claudicaţie: oboseala musculara, crampe  │

│sau durere care debutează la efort muscular şi cedează în repaus             │

└──────────┬──────────────────────────────────────────────────────────────────┘

           v

┌─────────────────────────────────────────────────────────────────────────────┐

│Detalii referitoare la afectarea mersului: perimetru de mers liber de durere │

│şi perimetrul total de mers precum şi afectarea specifică a stilului de viata│

└──────────┬──────────────────────────────────────────────────────────────────┘

           v                                          ┌──────────────────────┐

 ┌────────────────────┐                               │Indice gleznă- braţ la│

 │ Examinarea pulsului│                               │efort (indice gleznă- │

 └─────────┬──────────┘                               │  deget, presiunea    │

           │                                          │  segmentală sau      │

           v                                          │examinarea ecografică │

 ┌─────────────────────┐     ┌──────────────────┐     │    Doppler)          │

 │ Determinarea        ├────>│Indice gleznă braţ├────>│                      │

 │indicelui gleznă-braţ│     │ mai mare de 0,9  │     │                      │

 └─────────┬───────────┘     └──────────────────┘     └─┬─────────────┬──────┘

           v                                            │             │

  ┌────────────────┐                                    v             v

  │ Indice glezana │                            ┌───────────┐    ┌───────────┐

  │braţ mai mic sau│                            │ Rezultate │    │ Rezultate │

  │   egal cu 0,9  │                            │ anormale  │    │  normale  │

  └────────────┬───┘                            └────┬──────┘    └────┬──────┘

               │                                     │                │

               │                                     │                │

               v                                     v                │

        ┌───────────────────────────────────────────────────┐         │

        │Confirma diagnosticul de boală arteriala periferica│         v

        └───────────────────┬───────────────────────────────┘    ┌──────────┐

                            │                                    │Fără boală│

                            │                                    └──────────┘

                            v

  ┌─────────────────────────────────────────────────────────────┐

  │Corecţia factorilor de risc: renunţarea la fumat, tratamentul│

  │hipertensiunii, tratamentu dislipidimiei, tratamentul        │

  │     diabetului zaharat (Hemoglobina ţinta sub 7%)           │

  └─────────────────────────┬───────────────────────────────────┘

                            │

                            v

   ┌────────────────────────────────────────────────────────────┐

   │ Tratament farmacologic: antiagregare plachetară, inhibitor │

   │              de enzima de conversie                        │

   └────────────────────────┬───────────────────────────────────┘

                            │

                            v

          ┌──────────────────────────────────────┐

          │ Tratamentul claudicaţiei (figura 4)  │

          └──────────────────────────────────────┘

*ST*

    Observaţii:

    1. Tratamentul diabetului zaharat nu are dovezi ferme în direcţia reducerii ischemiei specifice bolii arteriale periferice. El este recomandat însă conform ghidurilor.

    2. Administrarea inhibitorilor de enzima de conversie nu a fost analizată în mod particular în boală arterială periferică, utilizarea lor fiind recomandată prin extrapolare în cazul populaţiei la risc.

*T*

                      TRATAMENTUL CLAUDICAŢIEI (figura 4)

                 ┌────────────────────────────────────────────┐

                 │ Diagnosticul de boală arteriala periferică │

                 └─────────────────────┬──────────────────────┘

              ┌─────────────────────┬──┴─────────────────────────┐

  ┌───────────┴────────────┐ ┌──────┴────────────────┐ ┌─────────┴─────────────┐

  │   Fără dizabilităţi    │ │ Prezenţa simptomelor  │ │ Prezenţa simptomelor  │

  │funcţionale importante  │ │ ce afectează stilul de│ │ ce afectează stilul   │

  └───────────┬────────────┘ │ viaţă al pacientului  │ │ de viaţă şi dovezi ale│

              │              └───┬────────────┬──────┘ │ bolii de tip inflow.  │

              │                  │            │        └───────────┬───────────┘

              │                  │            │                    │

              ↓                  ↓            ↓                    ↓

  ┌────────────────────────┐┌──────────┐┌────────────┐┌────────────────────────┐

  │Nu e necesar tratametul ││Program de││Tratament   ││Determinarea localizării│

  │claudicaţiei            ││exerciţii ││farmacologic││anatomice a leziunii    │

  │Control anual în vederea│└──────┬───┘│            ││prin teste neinvazive   │

  │monitorizării pentru    │┌──────┤    └─────────┬──┘│sau invazive            │

  │dezvoltarea bolii       ││3 luni│       ┌──────┤   └────────────┬───────────┘

  │vasculare periferice,   │└──────┤       │3 luni│                ↓

  │afecţiunilor coronariene│       ↓       └──────┤     ┌────────────────────┐

  │sau cerebrovasculare    │┌───────────┐         │     │  Revascularizare   │

  └────────────────────────┘│Testare pre│         │     │ endovasculară sau  │

                            │si post    │         │     └──────────┬─────────┘

                            │program    │         │                │

                            └─────┬─────┘         │                │

                                  ↓               ↓                ↓

                                  ───┬─────────────────────┬────────

                                     ↓                     ↓

             ┌──────────────────────────┐    ┌────────────────────────────────┐

             │ Îmbunătăţirea clinică a  │    │Menţinerea dizabilităţii fizice │

             │simptomatologiei: urmărire│    │importante după tratament       │

             │    la cel puţin 1 an     │    │medicamentos şi/sau tratament   │

             └──────────────────────────┘    │endovascular sau chirurgical al │

                                             │leziunilor de tip inflow- în    │

                                             │condiţiile co-existenţei        │

                                             │leziunilor de tip outflow cu    │

                                             │localizare anatomică favorabilă │

                                             │şi raport risc/beneficiu        │

                                             │procedural favorabil.           │

                                             └─────────────┬──────────────────┘

                                                           ↓

                                             ┌────────────────────────────────┐

                                             │Evaluare în vederea             │

                                             │revascularizării endovasculare  │

                                             │sau chirurgicale.               │

                                             └────────────────────────────────┘

*ST*

    Observaţii:

    Leziunile de tip inflow trebuie suspectate la pacienţii cu claudicaţie la nivel fesier sau coapsă, cu diminuarea pulsului femural şi sufluri la acest nivel şi trebuie puse în evidenţă prin teste noninvazive (leziuni aortoiliace). Leziunile de tip outflow sunt la nivel femuropopliteu sau infrapopliteu (leziuni la nivelul extremităţii inferioare sub ligamentul inghinal).

        PROGRAMULUI TERAPEUTIC DE EXERCIŢIU FIZIC DIN CLAUDICAŢIE:

    Rolul clinicianului:

    ● Stabilirea diagnosticului de boală arterială periferică utilizând indicele gleznă-braţ sau alte evaluări vasculare obiective.

    ● Determinarea claudicaţiei ca factorul major ce limitează activitatea fizică.

    ● Luarea în discuţie a raportului beneficiu/risc în cazul alternativelor terapeutice pentru claudicaţie: tratament farmacologic, intervenţional sau chirurgical.

    ● Reducerea factorilor de risc pentru ateroscleroză.

    ● Aducerea în discuţie a unui program de exerciţii fizice de reabilitare.

    Ghidul de exerciţii pentru claudicaţie

    ● Perioada de încălzire este cuprinsă între 5 şi 10 minute.

    Tipul de exerciţiu

    ● Mersul pe bandă rulantă sau pe pistă sunt cele mai eficiente exerciţii pentru claudicaţie.

    ● Exerciţiul fizic izometric a oferit beneficii în cazul altor afecţiuni cardiovasculare; acest tip de exerciţiu este complementar dar nu poateîinlocui mersul pe jos în claudicaţie.

    Intesitatea

    ● Iniţial covorul rulant este setat la o angulaţie şi viteză care să provoace claudicaţia în 3 - 5 minute.

    ● Pacienţii vor face acest exerciţiu până la apariţia claudicaţiei moderate apoi urmează repausul pentru o scurtă perioadă, până la dispariţia simptomelor.

    Durata

    ● Ciclulul exerciţiu fizic- repaus se repetă de mai multe ori în cadrul unei sesiuni;

    ● Durata iniţială este de 35 de minute de mers intermitent şi este crescut la fiecare sesiune cu 5 minute până ce se ajunge la 50 de minute de mers intermitent.

    Frecvenţa

    ● Sesiune se repetă de 3-5 ori pe saptamână.

    Rolul coordonatorului direct

    ● Pe măsură ce pacientul îşi îmbunătăţeşte perimetrul de mers, contrasarcina covorului rulant este modificată prin creşterea angulaţiei sau vitezei astfel încât să apară durerea în timpul exerciţiului.

    ● Pe măsură ce pacientul îşi îimbunătăţeşte perimetrul de mers pot să apară simptome cardiace: angină, aritmii care necesită reevaluare cardiologică.

          TRATAMENTUL ENDOVASCULAR AL CLAUDICAŢIEI

    Clasa I

    1. Procedurile endovasculare sunt indicate pentru pacienţii la care claudicaţia intermitentă le afectează stilul de viaţă personal sau profesional şi există elemente clinice ce sugerează o probabilitate mare de îmbunătaţire a simptomatologiei după intervenţie, în condiţiile în care a existat un răspuns inadecvat la tratamentul farmacologic sau programul de exercitii fizice şi/sau există un raport risc/beneficiu favorabil (nivel de evidenţă A);

    2. Procedurile endovasculare sunt recomandate ca şi tehnici de revascularizare pentru leziunile de tip A conform clasificarii TransAtlantic Inter Society (vezi mai jos), la nivel iliac sau femuro-popliteu (nivel de evidenţă B);

    3. Gradientul de presiune translezional (cu sau fără vasodilatator) este necesar pentru evaluarea semnificaţiei stenozelor de 50-75% la nivelul arterei iliace înainte de intervenţie (nivel de evidenţă C).

    Clasa II a

    1. Stenturile ( sau alte tehnici adjuvante: lasere, cutting-ballon, device-uri de aterectomie sau device-uri termale) pot fi folosite în cazul leziunilor de arteră femurală, poplitee sau tibială ca terapie de salvare pentru cazurile în care s-au obţinut rezultate suboptimale prin dilatarea cu balon (exemplu: persistenta gradientului translezional, stenoza reziduală mai mare de 50% sau disecţie limitatoare de flux) (nivel de evidenţă C);

    Clasa II b

    2. Eficacitatea stenturilor, aterectomiei, cutting-ballon, device-uri termale sau lasere pentru tratamentul leziuilor arteriale femuro-poplitee (cu excepţia intervenţiei de salvare în cazul rezultatelor suboptimale în dilataţia cu balon ) nu este clar stabilită (nivel de evidenţă A);

    3. Eficacitatea stenturilor acoperite/neacoperite, aterectomiei, cutting -ballon, device-uri termale sau lasere pentru tratamentul leziunilor infrapoplitee cu excepţia intervenţiei de salvare în cazul rezultatelor suboptimale în dilataţia cu balon ) nu este clar stabilită (nivel de evidenţă C);

    Clasa III

    1. Intervenţiile endovasculare nu sunt indicate dacă nu există gradient semnificativ presional trasstenotic- chiar în condiţiile administăarii de substanţe vasodilatatoare (nivel de evidenţă C);

    2. Montarea per primam de stent nu este recomandată la nivelul arterelor femurale, poplitee sau tibiale (nivel de evidenţă C);

    3. Intervenţiile endovasculare nu sunt indicate ca tratament profilactic în cazul unui pacient cu boală arterială periferică asimptomatică (nivel de evidenţă C).

        CLASIFICAREA MORFOLOGICA A LEZIUNILOR ARTEREI

    ILIACE CONFORM TRANS-ATLANTIC INTER- SOCIETY CONSENSUS

    Tipul A de leziuni iliace:

    1. Leziune stenotică unică mai mică de 3 cm a arterei iliace comune sau arterei iliace externe (unilaterală/bilaterală)

    Tipul B de leziuni iliace:

    2. Leziune stenotică unică între 3 şi 10 cm care nu se extinde la nivelul arterei femurale comune.

    3. Un total de 2 stenoze mai mici de 5 cm la nivelul arterei iliace comune sau arterei iliace externe care nu se extind la nivelul arterei femurale comune.

    4. Ocluzie unilaterală de arteră iliacă comună.

    Tipul C de leziuni iliace:

    5. Stenoză bilaterală între 5 şi 10 cm a arterei iliace comune şi/sau arterei iliace externe care nu se extinde la nivelul arterei femurale comune.

    6. Ocluzie unilaterală de arteră iliacă externă care nu se extinde la nivelul arterei femurale comune.

    7. Stenoză unilaterală de arteră iliacă externă care se extinde la nivelul arterei femurale comune.

    8. Ocluzie bilaterală de arteră iliacă comună.

    Tipul D de leziuni iliace:

    9. Stenoze difuze, multiple unilaterale ce afectează artera iliacă comună, artera iliacă externă şi artera femurală comună (de obicei mai lungă de 10cm).

    10. Ocluzie unilaterală ce afectează artera iliacă comună sau artera iliacă externă.

    11. Ocluzie de arteră iliacă externă bilaterală.

    12. Afectare difuză afectând aorta şi ambele artere iliace.

    13. Stenoze iliace la pacienţii cu anevrism de aortă abdominală sau alte leziuni ce necesită tratament chirurgical la nivelul aortei sau arterelor iliace.

    OBS: tratamentul endovascular este obţiunea terapeutică pentru tipul A de leziuni şi chirurgia este obţiunea pentru tipul D. Pentru tipul B şi C nu exista o indicaţie clară.

    CLASIFICAREA MORFOLOGICA A LEZIUNILOR FEMURO-POPLITEE

       CONFORM TRANS-ATLANTIC INTER- SOCIETY CONSENSUS

    Tipul A de leziuni femuropoplitee:

    1. Leziune stenotică unică mai mică de 3 cm a arterei femural e superficiale sau poplitee.

    Tipul B de leziuni femuropoplitee:

    2. Leziune stenotică unică între 3 şi 10 cm care nu afectează artera poplitee distală.

    3. Stenoze calcificate mai mari de 3 cm.

    4. Leziuni multiple, fiecare mai mică de 3 cm (stenoze sau ocluzii).

    5. Leziuni multiple sau unice dar fără distalitate tibială care să permită realizarea unui by-pass.

    Tipul C de leziuni femuropoplitee:

    6. Stenoză unică sau ocluzie mai mare de 5 cm.

    7. Stenoze multiple sau ocluzii, între 3 şi 5 cm, cu sau fără calcificari.

    Tipul D de leziuni femuropoplitee:

    8. Ocluzie completă de arteră femurală comună sau superficială sau ocluzie completă de poplitee şi trifurcaţie proximală.

    OBS: tratamentul endovascular este obţiunea terapeutică pentru tipul A de leziuni şi chirurgia este obţiunea pentru tipul D. Pentru tipul B şi C nu există o indicaţie clară.

         TRATAMENTUL CHIRURGICAL AL CLAUDICAŢIE

    Clasa I

    1. Tratamentul chirurgical este indicat în cazul pacienţilor la care claudicatia intermitentă provoacă o afectare importantă a stilului de viata personal şi profesional, care sunt neresponsivi la programul de antrenament fizic şi terapia farmacologică şi la care există o probabilitate mare de îmbunătăţire a simptomatologiei (nivel de evidenţă B).

    2. Evaluarea riscului cardio- vascular preoperator este necesară în cazul pacienţilor cu boală arterială periferică la nivelul membrelor inferioare la care este propusă o intervenţie vasculară majoră (nivel de evidenţă B).

    Clasa II b

    1. Deoarece prezenţa bolii aterosclerotice severe ocluzive la pacienţii cu vârste mai mici de 50 de ani este asociată cu rezultate postoperatorii favorabile de durată scăzută, eficacitatea tratamentului chirurgical nefiind clar stabilită în acest caz (nivel de evidenţă B).

    Clasa III

    1. Intervenţia chirurgicala nu este recomandată în cazul pacienţilor la care viabiliatea membrului inferior respectiv este afectată (nivel de evidenţă B).

    B. ISCHEMIA CRITICĂ LA NIVELUL MEMBRELOR INFERIOARE

    Ischemia critică la nivelul membrelor inferioare se defineşte ca durere de repaus sau viabilitate afectată a membrului inferior respectiv în condiţiile existenţei unui flux sanguin sever compromis la acel nivel. Aceasta categorie include pacienţii cu ischemie cronica cu durere de repaus, ulcere, gangrenă atribuite bolii arteriale ocluzive obiectivate.

       DIAGNOSTICUL ŞI TRATAMENTUL ÎN ISCHEMIA

       CRITICĂ DE MEMBRU INFERIOR (figura 5)

*T*

  ┌────────────────────────────────────────────────────────────────────────────┐

  │Simptomatologie clinică: durere ischemică de repaus, gangrenă, răni care nu │

  │se vindeca (etiologia ischemică trebuie stabilită rapid).                   │

  │Implicaţii: menţinerea viabilităţii membrului inferior respectiv.           │

  └────────────────────────────────────┬───────────────────────────────────────┘

                                       ↓

  ┌────────────────────────────────────────────────────────────────────────────┐

  │Anamneza şi examen clinic: puls la nivel membre inferioare, prezenţa        │

  │ulcerelor sau a infecţiilor                                                 │

  └────────────────────────────────────┬───────────────────────────────────────┘

                                       ↓

  ┌────────────────────────────────────────────────────────────────────────────┐

  │Evaluarea factorilor de risc: diabet, neuropatie, insuficienţă renală       │

  │cronica, infecţii.                                                          │

  └────────────────────────────────────┬───────────────────────────────────────┘

                                       ↓

  ┌────────────────────────────────────────────────────────────────────────────┐

  │Determinarea indicelui gleznă-braţ, indicelui deget-braţ şi ecografie       │

  │Doppler                                                                     │

  └──────────────┬──────────────────────────────────────────────────┬──────────┘

                 ↓                                                  ↓

  ┌────────────────────────────────┐              ┌────────────────────────────┐

  │Boală arterialaperferica severă │              │ Fără boală aterosclerotica │

  │          documentată.          │              │ocluzivă sau în formă minimă│

  └──────────────┬─────────────────┘              └─────────────────┬──────────┘

                 ↓                                                  ↓

  ┌─────────────────────────────────┐             ┌────────────────────────────┐

  │Antibioticoterapie sistemică dacă│             │  Luarea în discuţie a:     │

  │există ulceraţii sau infecţie la │             │    ateroembolismului,      │

  │nivelul membrului inferior       │             │    tromboembolismului      │

  │respectiv                        │             │ phlegmasia cerulea dolens. │

  └──────────────┬──────────────────┘             └─────────────────┬──────────┘

                 ↓                                                  │

          ┌──────────────────────┐                                  │

          │      Consult de      │                                  │

          │     specialitate     │                                  │

          └───┬────────────────┬─┘                                  ↓

              │                │                      ┌────────────────────────┐

              ↓                ↓                      │Evaluarea cauzei (EKG,  │

 ┌──────────────────────────┐┌───────────────────────┐│Holter EKG, TEE,        │

 │Pacientul nu este candidat││Pacientul este candidat││ecografie abdominala, CT│

 │pentru revascularizare    ││pentru revascularizare ││sau RMN)                │

 └───────────┬──────────────┘└─────────┬─────────────┘└────────────────────────┘

             │                         │

             ↓                         ↓

 ┌──────────────────────┐    ┌───────────────────────┐

 │Tratament medicamentos│    │Determinarea anatomiei │

 │sau amputaţia - dacă e│    │leziunilor             │

 │necesar               │    └───┬───────────────┬───┘

 └──────────────────────┘        │               │

                                 ↓               ↓

             ┌───────────────────────────┐  ┌──────────────────────────────┐

             │Revascularizarea e posibilă│  │Revascularizarea nu e posibilă│

             └───────────────────────────┘  └──────────────────────────────┘

*ST*

          TRATAMENTUL ENDOVASCULAR ÎN ISCHEMIA

        CRITICĂ LA NIVELUL MEMBRELOR INFERIOARE

    Clasa I

    1. Pentru pacienţii care prezintă leziuni combinate de tip In-flow şi Out-flow în ischemia critică de membru inferior, leziunile de tip inflow vor fi tratate primele (nivel de evidenţă C).

    2. La pacienţii care prezintă leziuni de tip in-flow asociate cu leziuni de tip out-flow, la care simptomele de ischemie critică sau infecţia persistă după revascularizarea leziunilor in-flow, vor fi luate în discutie şi procedurile de revascularizare a leziunilor de tip out-flow (nivel de evidenţă B).

    3. Daca existenţa leziunilor de tip inflow cu semnificaţie hemodinamică este incertă, măsurarea presiunii intra-arteriale la nivelul leziunii suprainghinale ar trebui efectuată înainte şi după administrare de vasodilatator (nivel de evidenţă C).

           TROMBOLIZA ÎN ISCHEMIA ACUTĂ ŞI CRONICĂ

    Clasa I

    1. Tromboliza pe cateter reprezintă o modalitate de tratament eficientă şi este indicată în cazurile de ischemie acută mai recentă de 14 zile (nivel de evidenţă A).

    Clasa II a

    1. Device-urile de trombectomie mecanică pot fi utilizate ca tratament adjuvant în ischemia acută de membru inferior datorată ocluziei arteriale periferice (nivel de evidenţă B).

    Clasa II b

    1. Tromboliza pe cateter şi trombectomia poate fi luată în discutie în cazurile de ischemie acută mai veche de 14 zile (nivel de evidenţă B).

         TRATAMENTUL CHIRURGICAL ÎN ISCHEMIE CRITICĂ

    Clasa I

    1. În cazul pacienţilor cu leziuni de tip inflow şi outflow cu ischemie critică, leziunile inflow trebuie tratate primele (nivel de evidenţă B).

    2. La pacienţii care prezintă leziuni de tip inflow asociate cu leziuni de tip outflow, la care simptomele de ischemie critică sau infecîia persistă după revascularizare leziunilor in-flow, for fi luate în discuţie şi procedurile de revascularizare a leziunilor de tip out-flow (nivel de evidenţă B).

    3. Pacienţii care au necroză semnificativă a zonelor de maximă susţinere a greutăţii de la nivelul piciorului, contractură în flexie necorectabilă, parestezii, durere datorită ischemie în repaus, sepsis sau speranţă de viaţă redusă datorită comorbidităţilor vor fi evaluaţi pentru o eventuală amputare a membrului inferior respectiv (nivel de evidenţă C).

    Clasa III

    1. Intervenţia chirurgicală sau endovasculară nu este indicată în cazul pacienţilor cu scădere severă a perfuziei periferice (IGB mai mic de 0,4) în absentă simptomelor clinice de ischemie critică de membru inferior (nivel de evidenţă C).

    C. ISCHEMIE ACUTĂ DE MEMBRU INFERIOR

    Ischemia acută de membru inferior este definită ca scădere rapidă şi bruscă a perfuziei periferice care afectează viabilitatea membrului respectiv. Cei cinci de P care sugerează pericolul afectării viabilităţii membrului respectiv sunt: pain (durere), paralizie, parestezie, lipsa pulsului şi paloare.

           DIAGNOSTICUL în ISCHEMIA ACUTĂ

            DE MEMBRU INFERIOR (figura 6)

*T*

      ┌─────────────────────────────────────────────────────────────────┐

      │Scăderea rapidă şi bruscă în perfuzia tisulară periferică la     │

      │nivelul membrului inferior respectiv ce afectează viabilitatea sa│

      └──────────────────────────────┬──────────────────────────────────┘

                                     ↓

      ┌─────────────────────────────────────────────────────────────────┐

      │          Anamneza stabileşte debutul simptomatologiei           │

      └──────────────────────────────┬──────────────────────────────────┘

                                     ↓

      ┌─────────────────────────────────────────────────────────────────┐

      │Stabilirea rapidă a gradului de afectare:                        │

      │   ● Absenţa pulsului                                            │

      │   ● Pierderea funcţiei motorii sau senzitive                    │

      │   ● Teste vasculare                                             │

      └──────────────────────────────┬──────────────────────────────────┘

                                     ↓

      ┌─────────────────────────────────────────────────────────────────┐

      │Determinarea indicelui gleznă-braţ, indicelui deget-braţ şi      │

      │ecografie Doppler                                                │

      └────────┬──────────────────────────────────────────┬─────────────┘

               ↓                                          │

  ┌──────────────────────────┐                            ↓

  │Fără boală aterosclerotica│   ┌─────────────────────────────────────────────┐

  │  ocluzivă sau în formă   │   │Boală arteriala perferica severă documentată:│

  │        minimă            │   │    ● IGB mai mic 0,4                        │

  └────────────┬─────────────┘   │    ● Unda plată a curbei presiune volum     │

               ↓                 │    ● Absenţa fluxului la nivel podal        │

  ┌──────────────────────────┐   └──────────────────────────────────┬──────────┘

  │ Luarea in discutie a:    │                                      │

  │   ateroembolismului,     │  ┌────────────────────────┐          │

  │  tromboembolismului      │  │Evaluarea cauzei (EKG,  │          ↓

  │ phlegmasia cerulea       ├─>│Holter EKG, TEE,        │     ┌─────────┐

  │ dolens.                  │  │ecografie abdominală, CT│     │tratament│

  └──────────────────────────┘  │sau RMN)                │     └─────────┘

                                └────────────────────────┘

*ST*

    MANAGEMENTUL PACIENŢILOR CU ISCHEMIE ACUTĂ DE MEMBRU INFERIOR

    Clasa I

    1. Pacienţii cu ischemie acută de membru inferior a căror membru poate fi salvat trebuie evaluaţi rapid în vederea stabilirii nivelului anatomic al ocluziei şi supuşi revascularizării endovasculare sau chirurgicale (nivel de evidenţă B).

    Clasa III

    1. Pacienţii cu ischemie acută a căror membru inferior nu poate fi salvat nu vor fi supuşi evaluării pentru determinarea sediului anatomic al ocluziei şi nici încercărilor de revascularizare (nivel de evidenţă B).

                TRATAMENTUL ÎN ISCHEMIA ACUTĂ

                DE MEMBRU INFERIOR (figura 7)

*T*

┌───────────────────────────────────────────────────────────────────────┐

│               Boală arteriala periferica severă documentată:          │

│IGB mai mic 0,4, unda plată a curbei presiune volum, absenţa fuxului la│

│                                 nivel podal                           │

└─────────────────────────────────────┬─────────────────────────────────┘

                                      ↓

┌───────────────────────────────────────────────────────────────────────┐

│    Tratament anticoagulant: heparină nefractionată sau heparină cu    │

│                         greutate moleculara mică                      │

└─────────────────────────────────────┬─────────────────────────────────┘

                                      ↓

┌───────────────────────────────────────────────────────────────────────┐

│ Consult de specialitate: stabilirea diagnosticului şi plan de terapie │

└─────────────────────────────────────┬─────────────────────────────────┘

                                      ↓

┌───────────────────────────────────────────────────────────────────────┐

│Stabilirea etiologiei:                                                 │

│   ● Embolie (cardiacă, aortică, infrainghinală)                       │

│   ● Boală arteriala periferică progresivă cu tromboză in situ -       │

│     antecedente de claudicaţie                                        │

│   ● Tromboză de by-pass- graft                                        │

│   ● Traumă arterială/ Chist popliteu/ Phlegmasia cerulea dolens/      │

│     Ergotism/ Status hipercoagulant                                   ├─┐

│  ┌─────────────────────────────────────────────────────────────────┐  │ │

└──┤Membru viabil (nu este ameninţată pierderea sa): fără pierdere   ├──┘ │

   │de sensibilitate, fără slăbiciune musculară, sistem arterial şi  │    │

┌─>│venos audibil la Doppler.                                        │    │

│  └─────────────────────────────────────────────────────────────────┘    │

│  ┌─────────────────────────────────────────────────────────────────┐    │

│  │Membrul poate fi salvat dacă este tratat în urgenţă amânată -    │    │

├─>│ischemie reversibilă (poate fi salvat daca e tratat rapid):      ├────┤

│  │afectare minimă a a sensibilităţii -la nivelul degetelor, fără   │    ├─┐

│  │slăbiciune musculară, semnal arterial absent la Doppler, semnal  │    │ │

│  │venos prezent.                                                   │    │ │

│  └─────────────────────────────────────────────────────────────────┘    │ │

│  ┌─────────────────────────────────────────────────────────────────┐    │ │

│  │Membrul poate fi salvat daca e tratat in urgenţă imediată -      │    │ │

│  │ischemie reversibilă (poate fi salvat dacă e tratat imediat):    │    │ │

├─>│afectarea sensibilităţii asociată cu durere de repaus, slăbiciune│    │ │

│  │musculară moderată, semnal arterial inexistent la Doppler, semnal│    │ │

│  │venos prezent.                                                   │    │ │

│  └─────────────────────────────────────────────────────────────────┴────┘ │

│  ┌─────────────────────────────────────────────────────────────────┐      │

│  │Membru neviabil (ischemie ireversibilă): pierderea ţesuturilor şi│      │

└─>│leziuni nervoase, pierderea sensibilităţii profunde, paralizie,  │      │

   │semnal arterial şi venos inexistente la Doppler                  │      │

   └────┬────────────────────────────────────────────────────────────┘      │

        ↓                                                                   │

   ┌────────┐  ┌───────────────────────────────────────────────────┐        │

   │amputare│  │Plan terapeutic:                                   │        │

   └────────┘  │determinarea localizării anatomice a ocluziei,     │        │

               │artera nativa vs by-pass venos, comorbidităţi,     │        │

               │embolie vs tromboză, durata ischemiei,             │<───────┘

               │contraindicaţii de tromboliză sau chirurgie.       │

               └──────────────────────┬────────────────────────────┘

                                      ↓

               ┌───────────────────────────────────────────────────┐

               │Revascularizare: tromboliză, endovascular,         │

               │chirurgical.                                       │

               └───────────────────────────────────────────────────┘

*ST*

    D. URMĂRIREA PACIENŢILOR DUPĂ REVASCULARIZARE PERIFERICĂ

    Pacienţii care sunt supuşi revascularizării necesită urmărire pe termen lung în vederea detectării recurenţei leziunilor cu aceeaşi localizare sau noi localizări.

    Recomandări:

    Clasa I:

    1. Patenţa pe termen lung a by-pass-urilor infra-inghinale trebuie evaluată întrun program de urmărire care include anamneza, indice gleznă-braţ de repaus, examen fizic şi examinare Doppler la intervale regulate în cazul utilizării grafturilor venoase (nivel de evidenţă B).

    2. Examinarea Doppler este recomandată în urmărirea pacienţilor cu by-pass cu grefon venos la nivel femuro-popliteu sau femuro-tibio-podal. Intervalele de urmărire sunt la 3,6,12 luni şi ulterior la 1 an (nivel de evidenţă A).

    Clasa II a

    1. Patenţa pe termen lung a by-pass-urilor infra inghinale trebuie evaluată într-un program de urmărire care include incidice gleznă-braţ la efort şi alte investigatii imagistice arteriale la intervale regulate (nivel de evidenţă B).

    2. Eficacitatea revascularizării endovasculare infra-inghinale trebuie evaluată într-un program de urmărire care include incidicele gleznă-braţ la efort şi alte investigatii imagistice arteriale la intervale regulate (nivel de evidenţă B).

    PROGRAMUL DE URMARIRE A BY-PASS-URILOR VENOASE INFRA-INGHINALE

    Pacienţii care au fost revascularizaţi periferic chirurgical prin intermediul by-passurilor venoase la nivelul membrelor inferioare pentru tratamentul claudicaţiei sau ischemiei critice trebuie supuşi unui program de urmărire. Acesta presupune:

    ● Anamneza cu menţionarea simptomelor nou apărute,

    ● Examinarea din punct de vedere vascular a piciorului cu palparea pulsului proximal, graftului şi vaselor outflow.

    ● Măsurărea periodică a indicelui gleznă braţ de repaus şi dacă e posibil de efort.

    ● Examenul Doppler a întregului graft venos cu calculul maximului velocităţii sistolice şi raportului velocităţilor la nivelul leziunilor identificate.

    ● Programul de urmărire trebuie efectuat imediat postoperator şi apoi la intervale regulate timp de 2 ani. By-pass-urile venoase femuro-poplitee sau femuro-tibiale trebuie urmărite la 3,6,12 luni şi ulterior anual.

    AFECTAREA ARTEREI RENALE

    Stenoza de arteră renală reprezintă o afecţiune frecvent întâlnită şi cu evoluţie progresivă în cazul pacienţilor cu ateroscleroză, fiind în acelaşi timp şi o cauză rară de hipertensiune.

    INDICAŢII CLINICE

    Clasa I

    1. Sunt recomandate investigaţii pentru identificarea stenozei de arteră renală la următoarele categorii de pacienţi:

    ● Debutul hipertensiunii arteriale la vârste mai tinere de 30 de ani (nivel de evidenţă B),

    ● Debutul hipertensiunii arteriale severe la vârste mai mari de 55 de ani (nivel de evidenţă B),

    ● Hipertensiune cu următoarele caracteristici:

    - Hipertensiune accelerată- hipertensiune arterială controlată anterior care brusc nu mai poate fi controlată,

    - Hipertensiune rezistentă- lipsa atingerii ţintei pentru valorile tensiunii arteriale la un pacient la care se folosesc trei clase de medicamente în doze maxime, inclusiv un diuretic,

    - Hipertensiune malignă - hipertensiune care asociază leziune acută de organ ţintă: insuficienţă renală acută, insuficienţă cardiacă decompensată, afectare neurologică şi/sau retinopatie avansată : gradul III sau IV (nivel de evidenţă C).

    ● Insuficienţă renală nou aparută sau agravarea insuficienţei renale preexistente la iniţierea tratamentului cu inhibitor de enzimă de conversie sau blocant de receptor de angiotensină (nivel de evidenţă B).

    ● Rinichi atrofic fără o cauză decelabilă sau diferenţa de dimensiune între cei doi rinichi mai mare de 1.5cm (nivel de evidenţă B).

    ● Edem pulmonar acut fără o cauză decelabilă - mai ales la pacienţi cu insuficienţă renală (nivel de evidenţă B).

    Clasa II a

    1. Investigaţii pentru determinarea stenozei de artera renală sunt recomandate la pacienţii cu insuficienţă renală fără cauză decelabilă inclusiv în cazul pacienţilor care vor fi supuşi terapiei de substituţie renală: dializă sau transplant renal.

    Clasa II b

    1. Efecturarea arteriografiei pentru identificarea stenozei de arteră renală poate fi indicată în cazul pacienţilor cu afecatare aterosclerotică multivasculară fără nici o suspiciune clinică de stenoză de arteră renală sau în cazul pacienţilor cu boală arterială periferică a membrelor inferioare care efectueză oricum arteriografie la nivelul arterelor membrelor inferioare. (nivel de evidenţă B).

    2. Efectuarea investigatiilor suplimentare pentru stenoză de arteră renală poate fi indicată în cazul pacienţilor cu insuficientă cardiacă fără o cauză decelabilă sau angină refractara. (nivel de evidenţă C).

                      MANAGEMENTUL PACIENŢILOR ÎN STENOZA

                          DE ARTERĂ RENALĂ (figura 8)

      ┌──────────────────────────────────────────────────────────────────┐

      │Elemente clinice ce ridică suspiciunea de stenoză de arteră renală│

      └──────────────────────────────┬───────────────────────────────────┘

                                     ↓

                                ┌──────────┐

                                │ Teste de │

                                │diagnostic│

                                └────┬─────┘

            ┌────────────────────────┴──────────────────────────┐

    ┌───────┴─────────────┐                        ┌────────────┴─────────────┐

    │  Teste imagistice   │                        │Teste imagistice invazive:│

    │  noninvazive:       │                        │Aortografie abdominală cu │

    │  ● Ecografie Doppler│                        │vizualizarea arterelor    │

    │  ● RMN (gadolinium) │                        │renale la pacienţii la    │

    │  ● Angio- CT        │                        │care se efectuează        │

    └─────────┬──────────┬┘                        │coronarografie sau        │

              ↓          │                         │arteriografie periferica  │

    ┌──────────────────┐ │                         └───┬──────────────────────┘

    │Teste neinvazive  │ │                             │

    │negative dar      │ │                             │

    │suspiciune clinică│ │                             │

    └─────────┬────────┘ │                             │

              ↓          │                             │

    ┌────────────────┐   │                             │

    │Arteriografie de│   │                             │

    │artere          │   │                             │

    └──────────────┬─┘   │                             │

                   ↓     ↓                             ↓

                  ┌──────────────────────────────────────┐

                  │Obiectivarea stenozei de arteră renală│

                  └──────────────────┬───────────────────┘

                                     ↓

                                ┌─────────┐

                                │tratament│

                                └─────────┘

*ST*

    METODE DE DIAGNOSTIC A STENOZEI DE ARTERA RENALĂ

    Clasa I

    1. Ecografie Doppler este recomandată ca şi test de screening în stabilirea diagnosticului de stenoza de arteră renală (nivel de evidenţă B).

    2. Angio- computer tomograf este recomandat ca şi test de screening în stabilirea diagnosticului de stenoză de arteră renală (nivel de evidenţă B).

    3. Angio- rezonanţa magnetică nucleară este recomandată ca şi test de screening în stabilirea diagnosticului de stenoză de arteră renală (nivel de evidenţă B).

    4. Când suspiciunea clinică de afectare de arteră renală este foarte mare iar testele imagistice neinvazive sunt neconcluzive se recomandă angiografia invazivă pentru stabilirea diagnosticului (nivel de evidenţă B).

    Clasa III

    1. Scintigrama renală cu captopril nu este recomandată ca test de screening pentru stabilirea diagnosticului de stenoză de arteră renală (nivel de evidenţă C).

    2. Măsurarea reninei în venele renale nu este recomandată ca test de screening pentru stabilirea diagnsoticlu de stenoză de arteră renală (nivel de evidenţă B).

    3. Determinarea activităţii plasmatice a reninei nu este recomandată ca test de screening pentru stabilirea diagnosticului de stenoză de arteră renală (nivel de evidenţă B).

    4. Testul la captopril (măsurarea activităţii plasmatice a reninei după administrarea de captopril ) nu este recomandat ca test de screening pentru stabilirea diagnoticului de stenoza de arteră renală (nivel de evidenţă B).

           INDICATII DE REVASCULARIZARE LA PACIENŢII CU

        STENOZA DE ARTERA RENALĂ SEMNIFICATIVĂ HEMODINAMIC

    Stenoza asimptomatică

    Clasa IIb

    1. Revascularizarea percutanată poate fi recomanadată în cazul pacienţilor cu stenoză bilaterală de artere renale asimptomatică sau a pacienţilor cu rinichi unic şi stenoză de arteră renală cu semnificaţie hemodinamică (nivel de evidenţă C).

    2. Beneficiul revascularizării percutanate a stenozei unilaterale de arteră renală semnificativă hemodinamic asimptomatică nu a fost stabilit şi nu e clinic dovedit (nivel de evidenţă C).

    Hipertensiune arterială

    Clasa IIa

    1. Revascularizarea percutanată este recomandată în cazul stenozei de artera renală semnificativă hemodinamic care asociază: hipertensiune accelerată, hipertensiune rezistentă, hipertensiune malignă, hipertensiune şi rinichi mic unilateral fără cauză decelabilă, hipertensiune şi intoleranţă la medicaţie (nivel de evidenţă B).

    Insuficienţă renală

    Clasa II a

    1. Revascularizarea percutanată este indicată în cazul pacienţilor cu insuficienţă renală cronică progresivă şi stenoză bilaterală de arteră renală sau prezenţa stenozei la nivelul rinichiului unic funcţional (nivel de evidenţă B ).

    Clasa II b

    1. Revascularizare percutanată poate fi luată în discuţie şi în cazul pacienţilor cu stenoză unilaterală de arteră renală şi insuficienţă renală cronică.

    Insuficienţă cardiacă congestivă şi angină instabilă

    Clasa I

    1. Revascularizarea percutanată este indicată în cazul pacienţilor cu stenoză de arteră renală semnificativă hemodinamic şi insuficienţă cardiacă congestivă recurentă, de cauză nedecelabilă sau edem pulmonar acut de cauza nedecelabila (nivel de evidenţă B)

    Clasa II a

    1. Revascularizare percutanata este recomandată în cazul pacienţilor cu stenoza de artera renală semnificativa hemodinamic şi angina instabila (nivel de evidenţă B).

           TRATAMENTUL STENOZEI DE ARTERĂ RENALĂ:

           MEDICAL, ENDOVASCULAR şi CHIRURGICAL

    Tratamentul farmacologic în stenoza de arteră renală

    Multiple studii au arătat faptul că inhibitorii de enzimă de conversie şi blocanţii de canale de calciu sunt medicamente eficiente în tratamentul hipertensiunii în prezenţa stenozei de arteră renală. Oricum, atingirea ţintelor tensiunii arteriale cu orice clasă de medicamente antihipertensive reprezintă unul din elementele eseţiale ale strategiei terapeutice.

    Clasa I

    1. Inhibitorii de enzima de conversie reprezintă medicamente eficiente în tratamentul hipertensiunii asociată cu stenoza de arteră renală (nivel de evidenţă A).

    2. Blocanţii de receptori de angiotensină reprezintă medicamente eficiente în tratamentul hipertensiunii asociată cu stenoza unilaterală de arteră renală (nivel de evidenţă B).

    3. Blocanţii canalelor de calciu reprezintă medicamente eficiente în tratamentul hipertensiunii asociată cu stenoză unilaterală de arteră renală (nivel de evidenţă A

    4. Beta blocantele reprezintă medicamente eficiente în tratamentul hipertensiunii asociată cu stenoză de arteră renală (nivel de evidenţă A).

    Tratamentul intervenţional în stenoza de arteră renală

    Clasa I

    1. Revascularizarea prin montare de stent este indicată în cazul leziunilor aterosclerotice ostiale care îndeplinesc criteriile pentru revascularizare (nivel de evidenţă B)

    2. Angioplastia cu balon şi montarea de stent Bail out dacă e necesar e recomandată în cazul displaziei fibromusculare (nivel de evidenţă B)

    3.

    Tratamentul chirurgical în stenoza de arteră renală

    Clasa I

    Revascularizarea chirurgicala în stenoza de arteră renală este indicată la urmatoarele categorii de pacienţi:

    1. Pacienţii ce prezintă stenoza de artera renală prin leziuni de displazie fibromusculara care au indicaţie clinică de revascularizare, mai ales în cazul celor ce prezintă leziuni complexe ce se extind spre artere segmentare sau prezintă macroanevrisme (nivel de evidenţă B).

    2. Pacienţii ce prezintă stenoză de arteră renală prin leziuni aterosclerotice care au indicaţie de revascularizare, mai ales în cazul celor cu artere renale multiple sau ramuri ce se desprind precoce din artera renală principală (nivel de evidenţă B ).

    3. Pacienţii cu stenoză de arteră renală aterosclerotică ce necesită reconstrucţe aortică pararenală (pentru tratamentul anevrismului de aorta sau a bolii severe oclusive aorto-iliace) (nivel de evidenţă C).

    4.

    BOALĂ ARTERIALĂ MEZENTERICĂ

    Ischemia mezenterică acută poate fi datorată trombembolismului, statusului hipercoagulant, disecţiei arteriale sau fluxului sanguin scăzut de cauză non-ocluzivă. Ischemia intestinală cronică se datorează aproapte întotdeauna obstrucţiei arteriale.

    ISCHEMIE INTESTINALĂ ACUTĂ

    Diagnosticul ischemiei intestinale acute

    Clasa I

    1. Pacienţii care prezintă durere abdominala acută, severă, disproporţionată faţă de datele examenului clinic şi care au istoric de afecţiuni cardio-vasculare ridică suspiciunea de ischemie acută mezenterica (nivel de evidenţă B).

    2. Pacienţii care prezintă durere abdominală acută după manevre invazive în care cateterul a traversat aorta abdominală viscerală, pacienţii cu durere abdominală acută care prezintă aritmii (fibrilaţie atrială) sau infarct miocardic recent ridică suspiciunea de ischemie acută mezenterică (nivel de evidenţă C).

    Clasa III

    1. Spre deosebire de ischemia mezenterica cronică, în cazul ischemiei mezenterice acute diagnosticul nu poate fi stabilit prin ecografie Doppler (nivel de evidenţă C).

    Tratamentul chirurgical în ischemie mezenterica acută

    Clasa I

    1. Tratamentul chirurgical în ischemie acută mezenterica include revascularizare şi rezectia portiunii de intestin necrozata. Uneori este necesara reintervenţia la 24 -48 de ore după revascularizarea initiala Second look. (nivel de evidenţă B).

    Tratamentul endovascular în ischemie mezenterica acută

    Clasa II b

    1. Tratamentul intervenţional (tromboliză pe cateter, angioplastia cu balon sau montarea de stent) reprezintă o variantă terapeutică pentru categorii selecţionate de pacienţi. Aceşti pacienţi necesită totuşi laparotomie ulterior (nivel de evidenţă C).

    ISCHEMIE INSTESTINALA ACUTĂ NONCOCLUZIVĂ

    Diagnosticul şi tratamentul ischemiei intestinale acute nonocluzive

    Clasa I

    1. Ischemia intestinală acută nonocluzivă este suspicionată la următorii pacienţii:

    ● Pacienţii ce prezintă flux sanguin scăzut sau şoc ( mai ales şoc cardiogen) şi acuză durere abdominala acută (nivel de evidenţă B).

    ● Pacietii cu durere abdominală acută ce primesc medicamente sau alte substanţe vasoconstrictoare: cocaină, vasopresină, norepinefrină (nivel de evidenţă B).

    ● Pacienţii ce prezintă durere abdominală după intervenţia chirurgicală de reparare a coarctaţiei de aortă sau de revascularizare intestinală în cadrul ischemiei mezenterice cronice obstructive (nivel de evidenţă B).

    2. Arteriografia este indicată în cazul pacieţilor cu suspiciune de ishemie acută intestinală non-ocluzivă a căror evoluţie clinică e nefavorabilă în ciuda tratamentului bolii de bază (nivel de evidenţă B).

    3. Tratamentul şocului este etapa cea mai importantă în cadrul tratamentului ischemie acute intestinale nonocluzive (nivel de evidenţă C).

    4. Laparotomia şi rezecţia intestinului non-viabil este indicată în cazul pacienţilor cu ischemie intestinală non-ocluzivă la care simptomele persistă în ciuda tratamentului (nivel de evidenţă B).

    Clasa II a

    1. Administrarea de substanţe vasodilatatoare pe cateter în aria de vasospasm este indicată în cazul pacienţilor cu ischemie acută intestinală non-ocluzivă care nu răspund la terapia sistemică suportivă sau în cazul pacienţilor la care ischemia se datorează intoxicaţiei cu cocaină sau ergotamină (nivel de evidenţă B).

    ISCHEMIA INTESTINALĂ CRONICĂ

    Diagnosticul ischemiei cronice intestinale

    Clasa I

    1. Ischemia cronică intestinală este suspectată clinic la pacienţii cu durere abdominală şi pierdere în greutate fără o alta explicaţie, în special la cei ce asociază boli cardio- vasculare (nivel de evidenţă B).

    2. Ecografia Doppler, angio-CT şi RMN ( cu gadolinium) sunt metodele imagistice utilizate pentru stabilirea diagnosticului de ischemie cronică intestinală (nivel de evidenţă B).

    3. Angiografia diagnostică, inclusiv aortografia laterală, este indicată la pacienţii cu suspiciune clinică de ischemie intestinală cronică la care testele neinvazive nu sunt disponibile sau sunt neconcludente (nivel de evidenţă B).

    Tratamentul ischemiei cronice intestinale

    Clasa I

    1. Tratamentul endovascular percutanat al stenozei arterei mezenterice este indicat la pacienţii cu ischemie intestinală cronică (nivel de evidenţă B).

    2. Tratamentul chirurgical de revascularizare este indicat la pacienţii cu ischemie intestinală cronică (nivel de evidenţă B).

    Clasa IIB

    1. Revascularizarea pentru obstrucţie de arteră ce irigă instestinul poate fi luată în discuţie la pacienţii care suferă o intervenţie chirurgicală la nivel aortic sau renal (nivel de evidenţă B).

    Clasa III

    1. Revascularizarea chirurgicală nu este indicată în cazul pacienţilor asimptomatici cu obstrucţia unei artere intestinale (excepţie fac pacienţii care suferă o intervenţie chirurgicală de revascularizare în sfera arterei aorte sau renale) (nivel de evidenţă B).

    ANEVRISMUL LA NIVELUL AORTEI ABDOMINALE, RAMURILOR SALE SAU ARTERELOR MEMBRELOR INFERIOARE

    Boala anevrismală arterială prezintă aceeaşi factori de risc aterosclerotici ca şi boală arterială ocluzivă. Prezenţa unui anevrism poate fi suspicionată pe baza examenului clinic şi confirmată ulterior pe baza examinărilor imagistice neinvazive.

    Anevrismul de aorta abdominală

    Anevrismul de aortă abdominală este definit printr-un diametrul minim anteroposterior la nivelul aortei de 3cm. Factorii de risc pentru anevrismul de aortă abdominală includ vârsta avansată, istoricul familial (in special rude de gradul I), sexul masculin şi fumatul.

    Screeningul populaţiei la risc înalt pentru anevrismul de aortă abdominală Clasa I

    1. Bărbaţi cu vârsta mai mare de 60 de ani care au antecedente heredo-colaterale (rude de gradul I ) cu anevrism de aortă abdominală au indicaţia de screening pentru determinarea anevrismului de aortă abdominală examinare clinica şi ecografie (nivel de evidenţă B).

    Clasa II a

    1. Bărbaţi cu vârsta cuprinsă între 65 şi 75 de ani, fumători au indicaţia de screening pentru determinarea anevrismului de aortă abdominală: examinare clinica şi ecografie (nivel de evidenţă B).

    Managementul general al pacientului

    Clasa I

    1. Pacienţii cu anevrism de aortă abdominală, hipertensiune arterială şi dislipdemie trebuie monitorizaţi conform recomandărilor pentru pacienţii cu boală aterosclerotică (nivel de evidenţă C).

    2. Pacienţii cu anevrism sau istoric familial de anevrism trebuie sfătuiţi să renunţe la fumat şi să li se ofere un program în acest sens: psihoterapie, tratament cu nicotina sau bupropion (nivel de evidenţă B).

    3. Pacienţii care prezintă următoarea triadă clinică: durere abdominală sau dorsală, masă pulsatilă abdominală şi hipotensiune necesită evaluarea chirurgicală imediată (nivel de evidenţă B).

    4. În cazul pacienţilor cu anevrism aortic simptomatic repararea chirurgicală este indicată în funcţie de diametru (nivel de evidenţă C).

    5. Administrarea preoperatorie a beta-blocantelor, în absenţa contraindicaţiilor este indicată pentru reducerea riscului evenimente adverse cardio-vasculare şi a mortalitătii la pacienţii cu boală coronariană care suferă o intervenţie chirurgicală de reparare a unui anevrism de aortă (nivel de evidenţă A).

    Clasa II b

    1. Beta blocantele pot reduce rata de creştere a anevrismului la pacienţii cu anevrism aortic (nivel de evidenţă B).

    Tratamentul anevrismului de aortă abdominală

    Clasa I

    1. Pacienţii ce prezintă un anevrism de aorta abdominala infrarenal sau juxtarenal cu dimensiuni de 5,5 cm sau mai mari au indicaţia de reparare chirurgicală pentru a evita riscul de ruptură (nivel de evidenţă B).

    2. Pacienţii cu anevrism de aorta abdominală infrarenal sau juxtarenal care măsoara între 4 şi 5,4 cm în diametru trebuie monitorizaţi prin examen ecografic sau computer tomograf la fiecare 6-12 luni pentru aprecierea gradului de creştere (nivel de evidenţă A).

    Clasa II a

    1. Repararea chirurgicală a anevrismului de aorta abdominala infra sau juxta renal de dimensiuni între 5 şi 5,4 cm poate aduce beneficiu (nivel de evidenţă B).

    2. Repararea chirurgicală este recomandată la pacienţii cu anevrism suprarenal sau anevrism aortic toracoabdominal tip IV cu diametrul de 5,5- 6 cm (nivel de evidenţă B).

    3. Pacienţii cu anevrism de aorta abdominală cu diametrul mai mic de 4 cm au recomandarea de urmărire ecografică o data la 2-3 ani (nivel de evidenţă B).

    Clasa III

    1. Intervenţia terapeutică nu este recomandată în cazul anevrismelor asimptomatice infra sau juxta renală dacă măsoară mai puţin de 5 cm în cazul bărbaţilor şi mai puţin de 4,5 cm în cazul femeilor (nivel de evidenţă A).

    Prevenţia rupturii anevrismului de aortă abdominală

    Clasa I

    1. Repararea chirurgicală deschisă a anevrismului de aortă abdominală sau /şi anevrismului de arteră iliacă este indicată în cazul pacienţilor care sunt candidaţi buni/medii pentru chirurgie (nivel evidenţă B).

    2. Urmărirea periodică trebuie efectuată în vederea punerii în evidenţă a unui defect intern - endoleak, a micşorării sau stabilităţii anevrismului exclus şi pentru stabilirea necesităţii unei eventuale intervenţii în cazul pacienţilor trataţi endovascular pentru anevrism aortic infrarenal sau iliac (nivel de evidenţă B).

    Clasa II a

    1. Repararea endovasculară a anevrismului aortic infrarenal sau /şi anevrismul de arteră iliacă comună este recomandată în cazul pacienţilor cu risc înalt operator în cazul intervenţiei chirurgicale datorită afecţiunilor cardio-pulmonare sau altor afecţiuni asociate (nivel de evidenţă B).

    Clasa II b

    1. Repararea endovasculară a anevrismului aortic infrarenal şi/sau anevrismului de arteră iliacă comună poate fi luată în discutie şi în cazul pacienţilor cu risc chirurgical mediu sau scăzut (nivel de evidenţă B).

                       MANAGEMENTUL ANEVRISMULUI DE AORTĂ

                             ABDOMINALĂ (figura 9)

*T*

Font 9*

                            ┌────────────────────────────┐

                            │Anevrism de aortă abdominală│

                            └─────────────┬──────────────┘

             ┌────────────────────────────┴──────────────────┐

             │                                               │

        ┌────┴─────┐                             ┌───────────┴─────────────┐

        │infrarenal│                             │Pararenal, suprarenal sau│

        └───────┬──┘                             │tip IV toracaoabdominal  │

                │                                └──────────┬──────────────┘

        ┌───────┴───────────┬────────────────┐ ┌────────────┴──┬─────────┐

┌───────┴──────────┐ ┌──────┴─────┐        ┌─┴─┴───┐ ┌─────────┴──┐┌─────┴────────────┐

│Simptomatic intact│ │asimptomatic│        │  Rupt │ │asimptomatic││Simptomatic intact│

├──────────────────┘ └─┬──────────┘        └──┬────┘ └──────────┬─┘└──────────────────┘

│     ┌───────────┬────┴───────┐              │        ┌────────┴────┬───────────────┐

│ ┌───┴───┐┌──────┴───┐┌───────┴───────┐      │     ┌──┴────┐ ┌──────┴───┐┌──────────┴────┐

│ │Mai mic││Între 4 şi││Mai mare sau   │      │     │Mai mic│ │Între 4 şi││ Mai mare sau  │

│ │de 4 cm││ 5,4 cm   ││egal cu 5,5    │      │     │de 4 cm│ │ 5,4 cm   ││ egal cu 5,5   │

│ └───┬───┘└───────┬──┘│  cm sau cu    │      │     └──┬────┘ └─────┬────┘│  cm sau cu    │

│     │            │   │creştere rapidă│      │        │            │     │creştere rapidă│

│     ↓            │   └──────┬────────┘      │        ↓            │     └───┬───────────┘

│ ┌───────┐        │          │               │   ┌───────┐         │         │

│ │Doppler│        │          │               │   │Doppler│         │         │

│ │ 2 ani │        │          │               │   │ 1 an  │         │         │

│ └───┬───┘        │          │               │   └────┬──┘         │         │

│     │            │          │               │        │            │         │

│     ↓            ↓          │               │        ↓            ↓         │

│ ┌──────────┐ ┌──────────┐   │               │  ┌──────────┐  ┌─────────┐    │

│ │Între 4 şi├>│Doppler la├──>│               │  │Între 4 şi├─>│ CT/RMN  ├───>│

│ │ 5,4 cm   │ │6-12 luni │   │               │  │  5,4 cm  │  │6-12 luni│    │

│ └──────────┘ └──────────┘   │               │  └──────────┘  └─────────┘    │

│                             │               │                               │

│                             ↓               │                               ↓

│           ┌──────────────────────┐          │                  ┌──────────────┐

│           │CT cu contrast sau RMN│          │                  │   Evaluare   │

│           └───────────┬──────────┘          │                  └──────┬───────┘

│                       │                     │                   ┌─────┴──────┐

│                       ↓                     │             ┌─────┴─────┐ ┌────┴─────┐

│                ┌──────────────┐             │             │Risc scăzut│ │Risc inalt│

│                │  Evaluare    │             │             │ sau mediu │ │          │

│                └───────┬──────┘             │             └─────┬─────┘ └─────┬────┘

│                ┌───────┴────┐               │                   ↓             │

│         ┌──────┴────┐ ┌─────┴────┐          │             ┌───────────┐       │

│         │Risc scăzut│ │Risc înalt│          │             │ Tratament │       │

│         │ sau mediu │ │          │          │             │chirurgical│       │

│         └─┬─────────┘ └───┬──────┘          │             └───────────┘       ↓

│           ↓         ┌─────┴──────┐          │                           ┌────────────┐

│ ┌───────────┐┌──────┴───────┐┌───┴────────┐ │                           │Supraveghere│

│ │ Tratament ││  Tratament   ││Supraveghere│ │                           │   CT/RMN   │

│ │chirurgical││intervenţional││  CT/RMN    │ │                           └─────┬──────┘

│ └───────────┘└──────────────┘└────┬───────┘ │                                 ↓

│                 ↑                 ↓         │                           ┌───────────────┐

│           ┌─────┴────┐  ┌───────────────┐   │                           │ Simptome sau  │

├──────────>│Risc inalt│  │ Simptome sau  │   │                           │creştere rapida│

│           └──────────┘  │creştere rapidă│   │                           └─┬─────────────┘

│                         └──────┬────────┘   │                             │

│          ┌───────────┐         │            │                             │

│          │Risc scăzut│         │            │                             │

└─────────>│ sau mediu │         │            │                             │

           └───────────┘         ↓            ↓                             ↓

                            ┌────────────────────────────────────────────────┐

                            │       Tratament chirurgical URGENT             │

                            └────────────────────────────────────────────────┘

*ST*

    Anevrismul de artere viscerale

    Anevrismele arterelor viscerale sunt diagnosticate mai greu datorită faptului cu nu pot fi detectate la examinarea clinică şi sunt mai dificil de detectat la examenul CT sau RMN. Aproximativ jumătate din ele sunt descoperite o dată cu ruperea lor iar mortalitatea este de 25% sau mai mult. Factorii de risc includ hipertensiune portală, transplantul hepatic în antecedente sau multiparitatea.

    Clasa I

    1. Repararea prin chirurgie deschisa sau prin tehnici intervenţionala este indicată în cazul anevrismelor viscerala care au diametrul de 2 cm ( sau mai mult în cazul femeilor de vârsta fertila cae nu sunt insarcinate şi în cazul pacienţilor care au suferit un transplant hepatic), (nivel de evidenţă B).

    Clasa II a

    1. Repararea prin chirurgie deschisă sau prin tehnici intervenţionale este recomandată pentru anevrismele viscerale cu diametrul de 2 cm sau mai mare în cazul femeilor inainte de vârsta fertilă şi a bărbaţilor (nivel de evidenţă B).

    Anevrisme ale arterelor membrelor inferioare

    În general, anevrismele arterelor membrelor inferioarea sunt considerate semnificative cand au diametru minim de 3 cm (la nivelul femuralei comune ) sau 2 cm (la nivelul popliteei). Prezenţa unui anevrism la nivelul arterelor membrelor inferioarea impune examinarea în vederea determinării prezenţei anevrismului de aortă abdominală.

    Spre deosebire de anevrismul de aortă abdominală, istoria naturală a anevrismului arterelor membrelor inferioare nu este spre creştere şi ruptură ci spre tromboembolism şi tromboză.

    Recomandări privind managementul anevrismului arterelor membrelor inferioare

    Clasa I

    1. În cazul pacienţilor cu anevrism de arteră femurală sau poplitee, examenul ecografic sau CT sau RMN sunt recomandate pentru excluderea anevrismului contralateral sau anevrismului de aortă abdominală (nivel de evidenţă B).

    2. Pacienţii care prezintă o masă popliteală palpabilă au recomandarea de examinare ecografică pentru excluderea unui anevrism de arteră poplitee (nivel de evidenţă B).

    3. Pacienţii cu anevrism de arteră poplitee de 2 cm în diametru sau mai mare au recomdarea de reparare a anevrismului pentru prevenirea complicaţiilor tromboembolice (nivel de evidenţă B).

    4. Pacienţii cu pseudoanevrism anastomotic sau anevrism simptomatic de arteră femurală au indicaţia de reparare (nivel de evidenţă A).

    Clasa II a

    1. Urmărirea ecografică anuală este recomandată în cazul pacienţilor cu anevrism asimptomatic de arteră femurală mai mic de 3 cm în diametru (nivel de evidenţă C).

    2. În cazul pacienţilor cu ischemie acută şi anevrism de arteră poplitee, tromboliză pe cateter şi /sau trombectomia mecanică sunt indicate pentru restabilirea fluxului distal şi rezolvarea emboliei (nivel de evidenţă B).

    3. În cazul pacienţilor care au diametrul arterei poplitee dublu faţă de cel corespunzător pentru vârsta şi sex, urmărirea ecografică anuală este recomandată (nivel de evidenţă C).

    4. Pacienţii cu anevrism de arteră femurală sau poplitee au indicaţie de tratament antiagregant (nivel de evidenţă C).

            ALGORITM DE DIAGNOSTIC ŞI TRATAMENT ÎN CAZUL

             UNEI FORMAŢIUNI ÎN FOSA POPLITEE (figura 10)

                      ┌─────────────────────────────────────┐

                      │Formaţiune palpabilă în fosa poplitee│

                      └───────────────┬─────────────────────┘

                                      ↓

                             ┌─────────────────┐

                             │Ecografie Doppler│

                             └────────┬────────┘

                                      │

            ┌──────────────────────┬──┴───────────────────────────┐

   ┌────────┴───────────┐   ┌──────┴────────────┐   ┌─────────────┴───────────┐

   │Formaţiune vasculară├──>│  Screening pentru │   │Formaţiune non- vasculară│

   └────────┬───────────┘   │anevrismul de aortă│   └─────────────────────────┘

            │               └───────────────────┘

            │

            ↓

      ┌───────────────┐            ┌────┐             ┌───────────────────┐

      │simptomatologie├───────────>│ da ├────────────>│CT sau arteriogramă│

      └─────┬─────────┘            └────┘             └────────┬──────────┘

            │                                                  │

            ↓                                                  ↓

         ┌────┐                                        ┌────────────────┐

         │ nu │                                        │Distalitate bună│

         └──┬─┘                                        └──┬──────────┬──┘

            │                                             │          │

            ↓                                             │          │

    ┌──────────────────┐                                  │          │

    │Diametrul mai mare│                                  │          │

    │    de 2 cm       │                                  │          │

    └─┬────────────┬───┘                                  │          │

      │            │                                      │          │

      ↓            ↓                                      ↓          ↓

   ┌────┐       ┌────┐                                  ┌────┐    ┌────┐

   │ nu │       │ da │                                  │ da │    │ nu │

   └──┬─┘       └──┬─┘                                  └─┬──┘    └──┬─┘

      │            │                                      │          │

      ↓            │                                      │          │

 ┌──────────┐      ↓                                      ↓          ↓

 │Doppler in│    ┌──────────────────────────────────────────┐  ┌──────────┐

 │fiecare an│    │        Intervenţie chirurgicală          │  │Tromboliză│

 └──────────┘    └──────────────────────────────────────────┘  │pe cateter│

                                                               └──────────┘

    Pseudoanevrismele de artera femurală

    Pseudoanevrismele de artera femurală se pot forma după traumatisme, procedurile ce implică cateterizarea arterei femurale, leziuni în urma puncţiilor pentru injectare de droguri sau la locul unei linii de sutura.

    Atitudinea în pseudoanevrismul de artera femurală post cateterizare

    Clasa I

    1. Pacienţii cu suspiciune de pseudoanevrism de arteră femurală post cateterizare trebuie evaluaţi ecografic - Doppler (nivel de indicatie B).

    2. Tratamentul iniţial recomandat pacienţilor cu pseudoanevrism mare şi /sau simptomatic este compresia ghidata ecografic şi injectarea de trombină (nivel de evidenţă B).

    Clasa II a

    1. Repararea chirurgicală este recomandată în cazul pacienţilor cu pseudoanevrism mai mare sau egal cu 2 cm în diametru care persistă după tratamentul compresiv şi injectare de trombină (nivel de evidenţă B).

    2. Reevaluarea la o luna este utilă în cazul pacienţilor cu pseudoanevrism mai mic de 2 cm asimptomatic (nivel de evidenţă B).

          DIAGNOSTICUL şi TRATAMENTUL PSEUDOANEVRISMULUI

                  DE ARTERA FEMURALĂ (figura 11)

        ┌────────────────────────────────────────────────────────────────┐

        │Suspiciunea de pseudoanevrism post cateterizarea arteri femurale│

        └───────────────────────────────┬────────────────────────────────┘

                                        ↓

                               ┌─────────────────┐

                               │Ecografie Doppler│

                               └───────┬─────────┘

                ┌──────────────────────┴───────────────────┐

    ┌───────────┴───────────────┐           ┌──────────────┴───────────┐

    │Pseudoanevrism asimptomatic│           │Pseudoanevrism simptomatic│

    └──────────────┬────────────┘           └────────────────┬─────────┘

                   │                                         │

          ┌────────┴─────────┐                      ┌────────┴─────┐

 ┌────────┴────────┐ ┌───────┴───────────┐ ┌────────┴───────┐┌─────┴─────────┐

 │       Mic       │ │      Mare         │ │Disconfort local││Eroziunea      │

 │(mai mic de 2 cm)│ │şi/sau multiloculat│ │     minor      ││tegumentului   │

 └────────┬────────┘ └───────┬───────────┘ └───────┬────────┘│Fistula        │

          │                  │                     │         │arterio-venoasă│

          ↓                  │                     │         │Compresie pe   │

 ┌─────────────────┐         │                     │         │nerv           │

 │Examinare Doppler│         │                     │         │Hematom în     │

 │     1 luna      │         │                     │         │creştere       │

 └────────┬────────┘         │                     │         └──────┬────────┘

          ↓                  │                     │                │

 ┌──────────────────┐        │                     │                │

 │    Persistenţa   │        │                     │                │

 │pseudoanevrismului│        │                     │                │

 └────────┬─────────┘        │                     │                │

          ↓                  ↓                     ↓                │

       ┌──────────────────────────────────────────────┐             │

       │        Fără intervenţie chirurgicală         │             │

       └─────────┬─────────────────────────┬──────────┘             │

                 ↓                         ↓                        │

      ┌───────────────────┐     ┌─────────────────────┐             │

      │    Compresie      │     │Injectare de trombina│             │

      │(ghidată ecografic)│     │ (ghidată ecografic) │             │

      └──────────┬────────┘     └──────┬──────────────┘             │

                 └───────────┬─────────┘                            │

                             │                                      │

                    ┌────────┴────────┐                             │

                    │Examinare Doppler│                             │

                    └────────┬────────┘                             ↓

                             ↓                            ┌─────────────────┐

                    ┌─────────────────┐                   │   Intervenţie   │

                    │  Fără rezultat  ├──────────────────>│  chirurgicala   │

                    └─────────────────┘                   └─────────────────┘

                          --------------
